Is magistrate Raagib isthiufaa dhehvvaifi\nރާގިބު -- ފޮޓޯ / ސަން އޮންލައިން\n24 އޮކްޓޯބަރ 20192ކޮމެންޓް\nކ. ޖުޑީޝަލް ދާއިރާގެ އިސް މެޖިސްޓްރޭޓް ރާގިބު މަގާމުން އިސްތިއުފާ ދެއްވައިފި\nމަގާމުން ވަކި ކުރެއްވުމަށް ޖުޑީޝަލް ސާވިސް ކޮމިޝަން (ޖޭއެސްސީން) ނިންމާފައިވާ ކ. ޖުޑީޝަލް ދާއިރާގެ އިސް މެޖިސްޓްރޭޓް މުހައްމަދު ރާގިބު އަހުމަދު މަގާމުން އިސްތިއުފާ ދެއްވައިފިއެވެ.\nރާގިބު މަގާމުން ވަކި ކުރުމަށް ނިންމާ ރައްޔިތުންގެ މަޖިލީހަށް އެކަން ފޮނުވަން ޖޭއެސްސީން ނިންމީ އިއްޔެ ބޭއްވި އެ ކޮމިޝަނުގެ ބައްދަލުވުމެއްގައެވެ.\nޖޭއެސްސީން ބުނީ ކ. ޖުޑީޝަލް ދާއިރާގެ އިސް މެޖިސްޓްރޭޓް މުހައްމަދު ރާގިބް އަހުމަދާ ބެހޭގޮތުން ޖޭއެސްސީން ތަހުގީގު ކުރެވުނު މައްސަލާގައި ގާނޫނުގައި ބަޔާންކޮށްފައިވާ ހުރިހާ މަރުހަލާއެއް ފުރިހަމަ ކުރުމަށްފަހު އެ މައްސަލާގައި ކޮމިޝަނުން ގޮތެއް ނިންމުމަށް މިއަދު ހުށައެޅުމުން ތަހުގީގު ރިޕޯޓްގައިވާ ފަދައިން ފަނޑިޔާރު ރާގިބު މަގާމުން ވަކިކުރުމަށް ރައްޔިތުންގެ މަޖިލީހަށް ހުށައެޅުމަށް ނިންމާފައިވާ ކަމަށެވެ.\nޗައިނާގައި މިވަގުތު ހުންނެވި ރާގިބް ވިދާޅުވީ އޭނާ އިސްތިއުފާ ދޭން ނިންމީ ފެމިލީ ކޯޓުގެ އިސް ގާޒީ ހަސަން ސައީދާއި ގުޅޭގޮތުން ވެސް ޖޭއެސްސީން އެއް މައްސަލައެއް ބެލުމަށްފަހު ގާޒީ ހަސަން ސައީދަށް ޕްރޮމޯޝަނެއް ދެއްވުމަށްފަހު އޭނާއާ މެދު ފިޔަވަޅު އަޅަން ނިންމުމުން ކަމަށެވެ. އަދި އެއީ އިންސާފެއް ނޫން ކަމަށް އޭނާ ވިދާޅުވިއެވެ.\nފެމިލީ ކޯޓުގެ އިސް ގާޒީ ހަސަން ސައީދާއި ގުޅޭ ގޮތުން ހުށަހެޅުނު މައްސަލަ ބެލުމަށްފަހު ޖޭއެސްސީން ވަނީ ގާޒީ ހަސަން ސައީދަށް ފިޔަވަޅު އެޅުމުގެ ގޮތުން އޭނާ ކްރިމިނަލް ކޯޓަށް ބަދަލު ކުރަން ނިންމާފައެވެ. ނަމަވެސް އެ ފިޔަވަޅަކީ ޖޭއެސްސީގެ ގާނޫނާއި ހިލާފަށް އެޅި ފިޔަވަޅެކެވެ.\nޖޭއެސްސީ ގާނޫނުގައި ބުނެފައިވަނީ ފަނޑިޔާރެއްގެ މައްޗަށް އެޅޭ ފިޔަވަޅެއްގެ ގޮތުން، އޭނާ މަސައްކަތްކުރާ ކޯޓާ އެއް ދަރަޖައެއްގެ އެހެން ކޯޓަކަށް ބަދަލުކޮށްގެން ނުވާނެ ކަމަށެވެ. ނަމަވެސް މިހާތަނަށް ޖޭއެސްސީން އެކަމާއި ގުޅިގެން އެއްވެސް އެއްޗެއް ބުނެފައެއް ނުވެއެވެ.\nޙަސަން ގެ ކުށަކީ އޮފީސް ތެރޭގައި ބަޔަކު ހިންގަމުން ދިޔަ ޖަރީމާތަކެއް ހުއްޓުވަން މަސައްކަތް ކުރުމެވެ. ތިބޭފުޅާގެ ކުށް އަމިއްލަފުޅައްކިޔާ ދެއްވަބައްލަވާށެވެ.\nތިގޮތް ރީތި! ބުއްދިވެރި!


BML in 40 cash agentunaa eku deposit adhi payment service fulhaakoffi - One Online\nބީއެމްއެލްގެ ކޭޝް އެޖެންޓުން --- ފޮޓޯ: ބީއެމްއެލް\nބޭންކް އޮފް މޯލްޑިވްސް (ބީއެމްއެލް) އިން 40 ކޭޝް އެޖެންޓުންނާއެކު އަތޮޅުތެރޭގައި ކޭޝް ޑިޕޮސިޓް އަދި ޕޭމަންޓް ސާވިސްގެ ހިދުމަތް ފުޅާކޮށްފި އެވެ.\nމި ހިދުމަތާއެކު ކަސްޓަމަރުންނަށް ކޮންމެ ދުވަހަކު 10،000 ރުފިޔާ އާ ހަމަޔަށް އެޖެންޓުން މެދުވެރިކޮށް ފައިސާ ޑިޕޮސިޓް ކުރުމުގެ އިތުރުން ލޯނު އަދި ކްރެޑިޓް ކާޑަށް ވެސް ފައިސާ ދެއްކޭނެ އެވެ. ރާއްޖެއަށް ބޭންކިން ހިދުމަތް ފުޅާކުރުމަށްޓަކައި ބޭންކުން ކޭޝް އެޖެންޓުންގެ ހިދުމަތް ތައާރަފު ކޮށްފައިވަނީ 2014 ވަނަ އަހަރުއެވެ.\nބީއެމްއެލުން ބުނީ މިއަދާ ހަމަޔަށް 200 އަށްވުރެ ގިނަ ކޭޝް އޭޖެންޓުން މެދުވެރިކޮށް އަތޮޅުތެރޭގައި ފައިސާ ނެގުމުގެ ހިދުމަތް ފޯރޮކޮށްދެމުން އަންނަ ކަމަށެވެ. މިއަދާ ހަމަޔަށް ގާއިމްކޮށްފައިވާ ޑިޕޮސިޓް ހިދުމަތް ފޯރުކޮށްދޭ 40 ރީޓެއިލް ފިހާރަ މެދުވެރިކޮށް އެއްވެސް ފީއަކާ ނުލައި ފައިސާ ޖަމާކުރުމުގެ އިތުރުން ފައިސާ ދެއްކުމުގެ ހިދުމަތް ވެސް ކަސްޓަމަރުންނަށް ލިބިގެންދާނެ ކަމަށް އެ ބޭންކުން ބުނެ އެވެ.\nމިކަމާ ގުޅޭ ގޮތުން ބީއެމްއެލް ސީއީއޯ އަދި މެނޭޖިން ޑައިރެކްޓަރު ޓިމް ސޯޔާ ވިދާޅުވީ ބޭންކުގެ ޕީއޯއެސް ވިއުގަ މެދުވެރިކޮށް ދެވޭ ކޭޝް އެޖެންޓް ހިދުމަތަކީ މުޅިރާއްޖެއަށް ބޭންކިން ހިދުމަތް ފޯރުކޮށްދިނުމަށް ބީއެމްއެލުން ކަނޑައަޅާފައިވާ ސިޔާސަތުގެ ދަށުން ކާމިޔާބުކަމާއެކު ހިދުމަތްދެވެމުން އަންނަ މޮޑެލެއް ކަމަށެވެ.\n"އޭޓީއެމްއެކޭ އެއްފަދައިން ކަސްޓަަމަރުންނަށް ކޭޝް އޭޖެންޓް ހިދުމަތްވެސް ބޭނުން ކުރެވޭނެ. މިގޮތުން ކަސްޓަމަރުގެ ޑެބިޓް ކާޑު ބޭނުންކޮށްގެން ޕީއޯއެސް ޓާމިނަލް މެދުވެރިކޮށް ފައިސާ ނެގުމާއި ޖަމާކުރުމާއި ފައިސާ ދެއްކުމުގެ ހިދުމަތްވެސް ލިބިގެންދާނެ. ބޭންކިން ހިދުމަތް ހޯދުމަށް ބްރާންޗް ނުވަތަ އޭޓީއެމް ސެންޓަރެއް ގާއިމްކޮށްފައިވާ ރަށަކަށް ދަތުރު ކުރުމުގެ ބަދަލުގައި އަމިއްލަ ރަށުގައި ތިބެގެން ކޭޝް އެޖެންޓުން މެދުވެރިކޮށް ފަސޭހަކަމާއެކު ބޭންކިން ހިދުމަތް ހޯދޭނެ،" ބީއެމްއެލްގެ ސީއީއޯ އަދި އެމްޑީ ވިދާޅުވި އެވެ.\nބީއެމްއެލުން ބުނީ، މުޅި ރާއްޖެ ހިމެނޭ ބޭންކިން ވިއުގަޔަކާއެކު 20 އަތޮޅުގައި 38 ބްރާންޗް، 58 ސެލްފްސާވިސް ބޭންކިން ސެންޓަރު، 121 އޭޓީއެމް، 200 އަށް ވުރެ ގިނަ ކޭޝް އޭޖެންޓުންގެ އިތުރުން އެންމެ ޒަމާނީ އޮންލައިން ބޭންކިން ހިދުމަތާއެކު އެ ބޭންކުގެ އަމާޒަކީ އަމިއްލަ ފަރުދުންނާއި ވިޔަފާރިތަކާއި ރާއްޖޭގެ އެކި ކަންކޮޅުތަކުގައިވާ މުޖުތަމައުތަކަށް އެހީތެރިކަން ފޯރުކޮށްދިނުން ކަމަށެވެ.


2019 ge kurin bidheyseen genaumugai corruption ah magufahivaa...\nބިދޭސީން ގެނައުމުގައި އޮޅުވާލުންތަކެއް\n28 ކުންފުންޏަކުން 16000ށް ވުރެ ގިނަ ބިދޭސީން ގެނެސް ދޫކޮށްލާފައިވޭ\nއިމިގްރޭޝަން އެތެރޭގައި ވެސް ކޮރަޕްޝަންގެ ކަންކަން ހިންގާފައި ހުރި\nކޮރަޕްޝަންގެ މައްސަލައިގައި ހިމެނޭ ފަރާތްތަކުގެ މައްސަލަތައް ދަނީ ބަލަމުން\nކ. މާލެ | 8 ޖުލައި 2020 | ބުދަ 09:21 | 5,256\nރާއްޖޭގައި މަސައްކަތް ކުރާ ބިދޭސީންގެ ތެރެއިން ގަވާއިދާ ހިލާފަށް އުޅޭ ބިދޭސީން ހޯދުމަށް ކުރި މަސައްކަތުގެ ތެރެއިން - އިމިގްރޭޝަން\n2019 ވަނަ އަހަރުގެ ކުރިން އިމިގްރޭޝަންގެ ތެރޭގައި ހިނގާފައި ހުރި ވަރަށް ގިނަ ކަންކަން ބަލަމުން ދާ ކަމަށާއި، ކޮރަޕްޝަނަށް މަގުފަހިވާ ކަންކަމުގެ އިތުރުން ގަވާއިދާ ހިލާފަށް ބިދޭސީން ގެނެސް ދޫކޮށްލާފައިވާ މައްސަލަތައް ވެސް ބަލަމުން އަންނަ ކަމަށް އިމިގްރޭޝަނުން ހާމަކޮށްފިއެވެ.\nރާއްޖެ ޓީވީގެ ފަލަ ސުރުހީ ޕްރޮގްރާމުގައި ވާހަކަ ދައްކަވަމުން އިމިގްރޭޝަންގެ ޑެޕިއުޓީ ޗީފް އިމިގްރޭޝަން އޮފިސަރ މުހައްމަދު ޝިފާން ވިދާޅުވީ 2019 ވަނަ އަހަރުގެ ކުރިން އިމިގްރޭޝަންގެ ތެރޭގައި ހިނގާފައި ހުރި ވަރަށް ގިނަ ކަންކަން ބަލަމުންދާ ކަމަށާއި، އޭގެ ތެރޭގައި މަކަރާއި ހީލަތް ހެދުމުގެ މައްސަލަތަކާއި، އިންސާނީ ވަގުފާރި އަދި ކޮރަޕްޝަނަށް މަގުފަހިވާ ގޮތަށް ގިނަ ކަންކަމެއް ހިނގާފައިވާ ކަމަށެވެ. އޭނާ ވިދާޅުވީ މިފަދަ ކަންކަން ފާހަގަ ކުރެވިގެން 28 ކުންފުންޏެއްގެ މައްސަލަ އަދި އިމިގްރޭޝަންގެ ތެރޭގައި ވެސް ކަންކަން ނުރަނގަޅުން ހިނގާފައި އޮވެގެން އެ މައްސަލަތައް ބަލަމުން އަންނަ ކަމަށެވެ.\nޝިފާން ވިދާޅުވީ މި 28 ކުންފުނިން 16،000ށް ވުރެ ގިނަ ބިދޭސީން އެތެރެ ކުރުމަށް ފަހު ދޫކޮށްލާފައިވާ ކަމަށް ބެލެވޭ ކަމަށާއި، 2019 ގެ ކުރީގެ ލިޔެކިޔުންތައް ވެސް ހޯދުމުގައި ދަތިތަކެއް އެބަހުރި ކަމަށެވެ.\n28 ކުންފުންޏެއްގެ 58 ޕްރޮޖެކްޓަކަށް 16778 ބިދޭސީން އެތެރެކުރެވިފައިވޭ. އަދި އެމީހުން ދޫކޮށްލާފައިވާ ކަމަށް ބެލެވޭ. އަދި އެމީހުން އެތެރެ ކޮށްފައިވަނީ މަކަރާއި ހީލަތް ހަދައިގެން ކަމަށް ބެލެވޭ. މި މައްސަލަތައް މިހާރުވެސް ފުލުހުންނާއި އޭސީސީއައި ގުޅިގެން ބަލަމުން މިދަނީ. ބޮޑެތި މައްސލަތައް ކަމަށް ވުމުން އަދި ދުވަސްވެފައިވާ މައްސަލަތަކަށް ވާތީ ތަހުގީގަށް ބޭނުންވާ ލިޔެކިޔުންތައް ހޯދުމުގެ މަސައްކަތް ކުރަމުން މިދަނީ. ތަހުގީގު ހިނގާތާ އަހަރެއްހާ ދުވަސް ވެއްޖެ،\n~ ޑެޕިއުޓީ ޗީފް އިމިގްރޭޝަން އޮފިސަރ މުހައްމަދު ޝިފާން\nޝިފާން ވިދާޅުވީ މައްސަލަތައް ބަލަން ފެށިފަހުން މިކަމުގައި ބައިވަރު ކަންކަން ފާހަގަވެފައި އެބަހުރި ކަމަށެވެ. އެގޮތުން ކުރިން ހިނގާފައި ހުރި ކަންކަމަށް ބަލާނަމަ ނިޒާމުގެ ތެރެއިން ރޭވިގެން ބައެއް ކަހަލަ ކަންކަން ކުރެވިފައި ހުރުމުން ތަހުގީގަށް ބޭނުންވާ ވަރަށް ގިނަ ލިޔެކިޔުންތައް ހޯދުމުގައި ދަތިތަކެއް އެބަހުރި ކަމަށެވެ.\nރާއްޖެއަށް ބިދީސީން ގެނައުމުގައި ހަމައެކަނި އިމިގްރޭޝަންގެ ދައުރެއް އެކަނި ނޫން މި އޮންނަނީ. އިމިގްރޭޝަނުން އެދެވޭ ހުއްދައެއް ދިނުމަށްފަހު ބިދޭސީން އެތެރެކުރާ ކުންފުނި ނުވަތަ ގެންނަ ފަރާތެއްގެ ޒިންމާ ވެސް އެބަ އޮވޭ މިކަމުގައި. އޭނާގެ ޒިންމާގެ ދަށުގައި ހުންނަ ބިދޭސީ މީހާ ގާނޫނާއި ގަވާއިދާ ހިލާފުވޭތޯ ބަލަން ޖެހޭ. މިކަންކަން ނުކުރުމުގެ ސަބަބުން ގިނަ ބިދޭސީން ގަވާއިދާ ހިލާފުވެގެން އެބަދޭ. ވަރަށް ގިނަ އަދަދަކަށް އޮޅުވައިލައިގެން މަކަރު ހަދައިގެން މީހުން ގެނެސްފައި އެބަހުރި،\nބިދޭސީން ރާއްޖެއަށް ގެނައުމުގައި އޮޅުވާލާ މަކަރު ހަދައިގެން ގެނައުމުގެ މައްސަލަތަކެއް މީގެ ކުރިން ވެސް ވަނީ ފާހަގަ ކުރެވިފައެވެ. އަދި މިކަމުގައި އިމިގްރޭޝަންގެ މުވައްޒަފުންގެ ޝާމިލްވުން ހިމެނޭ ކަމަށް އިމިގްރޭޝަނުން މީގެ ކުރިން ބުނެފައިވާ އިރު ގަވާއިދާ ހިލާފަށް 60 ހާހަށްވުރެ ގިނަ ބިދޭސީން ރާއްޖޭގައި އެބަތިބި ކަމަށް އިމިގްރޭޝަނުން ވަނީ ހާމަކޮށްފައެވެ.


SunOnline: Yaameenah libunu kaamiyabee Adhurey sifa kurevvee lhen baithakun!\nޔާމީނަށް ލިބުނު ކާމިޔާބީ އަދުރޭ ސިފަ ކުރެއްވީ ޅެން ބައިތަކުން!\nއައިޝަތު ނުޒުހާ 03 Dec 2021, 22:01\nފަސް އަހަރުގެ ޖަލު ހުކުމުން ސަލާމަތްވެވަޑައިގެން، ކުރީގެ ރައީސް އަބްދުﷲ ޔާމީން އަބްދުލްގައްޔޫމް ހޯއްދެއްވި ކާމިޔާބީއަކީ ނަސްރެއް ކަމަށް ޕީއެންސީގެ ރައީސް އަދި ޕްރޮގްރެސިވް ކޮންގްރެސް ކޯލިޝަން ހިންގުމާ ހަވާލުވެ ހުންނެވި އަބްދުއްރަހީމް އަބްދުﷲ (އަދުރޭ) ވިދާޅުވެއްޖެއެވެ.\nރައީސް ޔާމީން މިނިވަންވެވަޑައިގަތުމަށްފަހު، އެމަނިކުފާނަށް މަރުހަބާ ދެންނެވުމަށް ޕީޕީއެމުން މިރޭ ބޭއްވި ޖަލްސާގައި ވާހަކަ ދައްކަވަމުން އަދުރޭ ވަނީ ޔާމީން ހޯއްދެވި ކާމިޔާބީ ޅެން ބައިތަކުން ސިފަ ކުރައްވައިފައެވެ.\nއަދުރޭ ވިދާޅުވީ ކާމިޔާބު ދެއްވަނީ ހެއްދެވި ފަރާތުން ކަމަށާއި އެހެންނަމަވެސް ޔާމީން މިނިވަންވީ އެ މަނިކުފާނުގެ ހިތްވަރުގަދަ ކަމަށާއި ކެރުންތެރިކަމުގެ ސަބަބުން ކަމަށެވެ.\n"ހައްގު މަގުގަައި ތިބެ ކުރާ، މަތިވެރި ޖިހާދަށް ދެއްވަނީ، ރައްދުގައި ފޮނި ކާމިޔާބީއޭ، ފާޅުގައި ހިނިތުންވެލާ،" ޔާމީން ވީ ގުރުބާނީއެއް ކަން ފާހަގަކުރައްވައި އަދުރޭ ވިދާޅުވިއެވެ.\nއަދުރޭ ވިދާޅުވީ މީގެ އެއް އަހަރު ކުރިން ރައީސް ޔާމީނާ ޖަލުން ބައްދަލުވި ކަމަށާއި، ދުވަސް ކޮޅަކަށް ނަމަވެސް ބޯ ހަމަޖައްސާލުމަށް ބޭރު ގައުމަކަށް ވަޑައިގަތުމަށް ރައީސް ޔާމީންގެ އަރިހުން އެދުނު ކަމަށެވެ.\nއެހެންނަމަވެސް އެ ދުވަހު ޔާމީން ދެއްކެވި ކެރުންތެރިކަމާއި ސާބިތުކަމުން، އަދުރޭ ވެސް އަޖައިބުވި ކަމަށް ވިދާޅުވިއެވެ.\n"[ޔާމީން ވިދާޅުވީ] ތިމަން މަނިކުފާނަކީ ތިމަން މަނިކުފާނުގެ މައްޗަށް ކުރެވޭ ތުހުމަތަކަށް ފިއްލަވައިގެން ވަޑައިގަންނަވާނެ ބޭފުޅެއް ނޫނޭ، ތިމަން މަނިކުފާނަށް ތިމަން މަނިކުފާނަށް މި ލިބިވަޑައިގަންނަވާ އަނިޔާއަށްވުރެ، ތިމަން މަނިކުފާނު އުފަންވީ ދިވެހި ފަސްގަނޑަށާއި ދިވެހި ގައުމަށާއި ދިވެހި ރައްޔިތުންނަށް ލިބެމުންދާ ހިތްދަތިކަމާއި ހިތާމައާއި އަނިޔާއާ މާ ބޮޑޭ،" އަދުރޭ ވިދާޅުވިއެވެ.\nހަމައެހެންމެ ރައީސް ޔާމީން މިނިވަންވެވަޑައިގަތުމާއެކު، ފުރުން މަނާކުރުމުގެ އަމުރެއް ނެރުމާ ގުޅިގެން އެކަމަށް ވެސް އަދުރޭ ވަނީ ރައްދު ދެއްވައިފައެވެ.\n"އަޅުގަނޑު ސަރުކާރަށް ދަންނަވާލަން ބޭނުންފުޅު ވަނީ، ތިޔަބޭފުޅުން ތިޔަ ހީފުޅުކުރައްވާ ފަދަ ލީޑަރެއް ނޫނޭ ރައީސް ޔާމީނަކީ، އެއަށްވުރެ މާ ސާބިތު، މާ ހިތްވަރުގަދަ ލީޑަރެކޭ ރައީސް ޔާމީނަކީ،" އަދުރޭ ވިދާޅުވިއެވެ.\nއަދުރޭ ވިދާޅުވީ ރައީސް ޔާމީނު ޖަލުގައި ހުންނެވިއިރު ފިއްލެވުމަށް މި ސަރުކާރުން ގިނަ މަސައްކަތްތަކެއް ކުރެއްވި ކަމަށާއި އެކަން އެންމެ ރަނގަޅަށް އެނގިވަޑައިގަންނަވާނީ ހޯމް މިނިސްޓަރު އިމްރާން އަބްދުﷲ އަށް ކަމަށެވެ.\n"އިމްރާން ޖަލަށް ވަޑައިގެން ރައީސް ޔާމީނަށް ހުށަހެޅުއްވި ބޭނުންފުޅު ގައުމަކަށް ބޭސްފަރުވާއަށް ވަޑައިގަތުމުގެ ފުރުސަތު އެބައޮތޭ، އިމްރާނަށް އެނގިވަޑައިގަންނަވާނެ ރައީސް ޔާމީން ދެއްވެވި ޖަވާބު، ރައީސް ޔާމީން އަބަދުވެސް ވިދާޅުވަނީ އެމަނިކުފާނު މި ދިވެހި ގައުމު ދޫކުރައްވާ ވަޑައިގަންނަވާނެ އެހެންތަނެއް ނޯންނާނެ ކަމަށް،" އަދުރޭ ވިދާޅުވިއެވެ.\nއަދުރޭ ވަނީ ރައީސް ޔާމީން ބޭރަށް ފިއްލަވަން ނޫޅުއްވާ ކަމަށާއި ފުރުން މަނާކޮށް ނެރުނު އަމުރަކީ ބޭކާރު އަމުރެއް ކަމަށް ވިދާޅުވެފައެވެ.\nމީގެ އިތުރުން ވެސް އަދުރޭ ވަނީ ރައީސް ޔާމީނަކީ ދައުލަތުގެ ފައިސާގައި ޖެހިވަޑައިގަންނުގަންނަވާނެ ފަދަ އިހުލާސްތެރި ބޭފުޅެއްކަން އަބަދުވެސް ޔަގީން ކުރެއްވި ކަމަށާއި، އެކަން މިއަދު ކޯޓުން ސާބިތުވެގެން ހިނގައްޖެ ކަމަށް ވިދާޅުވެފައެވެ.


Baeh member'un video nujahssavaa vaahaka dhahkkavaa massala boduvejje! | Jazeera\tބައެއް މެމްބަރުން ވީޑިއޯއާ ނުލައި ވާހަކަދައްކަވާ މައްސަލަ ބޮޑުވެއްޖެ - Jazeera\nއުމްނާ އިސްމާޢިލް June 16, 2021 107 views0\nރައްޔިތުންގެ މަޖިލީހުގެ ބައެއް މެމްބަރުން ވީޑިއޯ ނުޖައްސަވާ، ޖަލްސާގައި ބަހުސްކުރައްވާ މައްސަލަ ރިޔާސަތުގެ ސަމާލުކަމަށް ގެންނަވައިފިއެވެ.\nކޮވިޑް-19 އާއި ގުޅިގެން އަޅާފައިވާ ފިޔަވަޅުތަކާއި އެކު ރައްޔިތުންގެ މަޖިލީހުގެ ޖަލްސާތައް ކުރިއަށް ގެންދަނީ އޮންލައިންކޮށް ކަމަށްވާއިރު، މި ޖަލްސާތަކުގައި މެމްބަރުން ވާހަކަދައްކަވާއިރު ވީޑިއޯ 'އޮން' ކޮށްގެން ވާހަކަދެއްކެވުމަށް މަޖިލީހުގެ ރައީސް މުހަައްމަދު ނަޝީދު އަބަދުވެސް އިލްތިމާސްކުރައްވައެވެ.\nއެހެންނަމަވެސް، މިއަދު އޮންލައިންކޮށް ކުރިއަށްގެންދާ މަޖިލިސް ޖަލްސާގައި ބައެއް މެމްބަރުން ވަނީ ވީޑިއޯ އޮންކޮށްގެން ވާހަކަނުދައްކަވާ މައްސަލަ ރިޔާސަތުގެ ސަމާލުކަމަށް ގެންނަވާފައެވެ. އެގޮތުން މާވަށު ދާއިރާގެ މެމްބަރު މުހައްމަދު ސައީދު ވާހަކަދައްކަވަނިކޮށް ނިޒާމީ މައްސަލައެއް ނަންގަވާ ވާހަކަދައްކަވަމުން ދިއްގަރު ދާއިރާގެ މެމްބަރު އިކުރާމް ހަސަން ވަނީ ތަކުރާރުކޮށް މި މައްސަލަ ރިޔާސަތުގެ ސަމާލުކަމަށް ގެންނަވާފައެވެ.\nއޮންލައިންކޮށް އަޅުގަނޑުމެން މީޓިންގ ތައް ބަންދުކޯށްލީރުގައި ވީޑިއޯ ޖައްސައިގެން ގެންދާގޮތަށް އިނގޭތޯ ނިންމާފަ ވަނީ. އެހެންމަ ކޮންމެ ބޭފުޅަކުވެސް ވާހަކަދައްކަވާއިރު ވީޑިއޯ އަށް ތައްޔާރުުވެ، ޖައްސައިގެން ވާހަކަދެއްކުމަކީ މުހިއްމު ކަމެއް އޮންލައިންކޮށް މީޓިންގތައް ބާއްވަމުންދާއިރު.\nއިކުރާމް ދެއްކެވި ވާހަކައަށް މިއަދު ރިޔާސަތު ބަލަހައްޓަވަމުން ގެންދަވާ ވިލުފުށީ ދާއިރާގެ މެމްބަރު ހަސަން އަފީފް ވިދާޅުވީ ވީޑިއޯ ޖައްސަވައިގެން ވާހަކަދެއްކެވޭ މެމްބަރުން ގެންދަވަނީ އެގޮތަށް އަމަލުކުރަމުން ކަމަށެވެ. މިހެން ވިދާޅުވުމަށްފަހު އަފީފް ވަނީ ސައީދަށް ވާހަކަފުޅު ކުރިއަށް ގެންދެވުމަށް ފުރުސަތު ދެއްވާފައެވެ. އަދި ސައީދު ވާހަކަދައްކަވަނިކޮށް ބާރަށު ދާއިރާގެ މެމްބަރު އަހުމަދު އަބްދުﷲ ވެސް ނިޒާމީ މައްސަލައެއް ނަންގަވާ ވީޑިއޯގެ މައްސަލަ ރިޔާސަތުގެ ސަމާލުކަމަށް ގެންނެވިއެވެ.\nއޭނާ ވިދާޅުވީ ވީޑިއޯ ނުޖައްސަވާ ވާހަކަދެއްކެވުމުން އެއީ ކޮން މެމްބަރެއްކަން ހަމައެކަނި އަޑުން ސާފުނުވާ ކަމަށެވެ. އަދި ވާހަކަދައްކަވަނީ މެމްބަރުކަން ކަށަވަރުނުވާ 0.ހިނދަކު، އެގޮތަށް ކުރިއަށް ގެންދެވޭނެ ކަމަށް ގަބޫލުނުކުރައްވާ ކަމަށެވެ.\nމަޖިލިސް ޖަލްސާގައި ބައިވެރިވެވެނީ މަޖިލީހުގެ މެމްބަރަށް. މަޖިލިސްގެ މެމްބަރުކަން އެބަ ޔަގީންވާން ޖެހޭ ޖަލްސާގައި ބައިވެރިވެއިނީ. އެހެންވީމާ ރިޔާސަތުން ކޮންމެ ފަހަރަކު ވީޑިއޯ ނުޖެއްސޭތީ ދޫކޮށްލާތީ ސަމާލުކަމަށް މި ގެނައީ.\nއަފީފް ވިދާޅުވީ، ވީޑިއޯ ނުޖެއްސެވިޔަސް ވާހަކަދެއްކެވުމުގެ ފުރުސަތު ދެއްވަނީ މެމްބަރުގެ އަޑުން އެއީ ކޮން މެމްބަރެއްކަން ކަށަވަރުވާތީ ކަމަށެވެ. އޭނާ މިހެން ވިދާޅުވި ނަމަވެސް އިކުރާމް ވަނީ އަނެއްކާވެސް ނިޒާމީ މައްސަލައެއް ނަންގަވާ، ރައީސް ނަޝީދުވެސް އެކަމަށް އިލްތިމާސްކުރައްވާއިރު، ޖަލްސާތަކުގައި ވީޑިއޯ ޖެއްސެވުމަކީ މުހިއްމު ކަމެއް ކަމަށް ވިދާޅުވެފައެވެ.\nޖޫން މަަހު އިމްޕޯޓް އަދި އެކްސްޕޯޓް ކުރި މުދަލުގެ އަގު އިތުރު!\nކަރަންޓު ބިލު ބޮޑުވީ ސަބްސިޑީ ނުކަނޑާތީ: ސްޓެލްކޯ\n"މިއަދު އުނދަގޫ ޖެހެނީ ރައީސް ޔާމީންގެ ކެބިނެޓުގެ ނިންމުންތަކުން"\nކުޅުދުއްފުށީގައި ތެޔޮ ބައުޒަރެއްގައި ރޯވެއްޖެ!


16 Lakka Rupees Ge Fiyaa Gelligen Hoadhanee - Vaguthu\nސޯޅަ ލައްކަ ރުޕީސްގެ ފިޔާ ގެއްލިގެން ހޯދަނީ\nކާންބޯން ގެންގުޅޭ ބާވަތްތަކުގެ ތެރެއިން ފިޔަލަކީ އަބަދުވެސް އަގުބޮޑު އެއްޗެކެވެ. ފިޔަލުގެ އަގު ދަށަށް ދިޔުމަށްފަހު ގިނަ ދުވަސްތަކެއް ނުވަނީސް އެ އަގު އުފުލެއެވެ. މި ދުވަސްވަރަކީ ފިޔަލުގެ އަގު ދުވަހެއް ދުވަހަކަށް ބޮޑުވަމުންދާ ދުވަސްވަރެކެވެ. އަދި ފިޔަލުގެ އަގު އަވަހަށް ދަށްވެދާނެ ކަމަކަށް ވެސް ނުބެލެވެއެވެ.\nފިޔާ އަގުބޮޑުވަމުންދާ މި ދުވަސްވަރު ފިޔާ ވަގަށް ނެގުމާއި އެއިން ވައްކަން ކުރުން ވެސް މިވަނީ ގިނަވެފައެވެ. މިފަދަ ތަފާތު ހާދިސާތައް ވެސް ވަނީ ހިނގާފައެވެ.\nމިގޮތުން އިންޑިޔާގެ ކެރަލާގެ ވިޔަފާރިވެރިއެއް 16 ލައްކަ ރުޕީސްގެ ފިޔާ ޓްރަކެއްގައި މަހަރާސްތްރާއިން ކެރަލާއަށް ގެންދަން އުޅުމުގެ ތެރޭގައި އެ ޓްރަކުގެ ޑްރައިވަރާއި 16 ލައްކަ ރުޕީސްގެ ފިޔާ ހުރި ޓްރަކު ވީނުވީއެއް ނޭނގި ގެއްލިފައެވެ، އެ މައްސަލަ ވަނީ ފުލުހަށް ހުށަހަޅައިފައިކަމަށް ރިޕޯޓްތަކުން ބުނެއެވެ.\nމުހައްމަދު ސިޔާދު ނަމަކަށް ކިޔައި މި މީހާ، ކުރިއެކޭ އެއްފަދައިން 25 ޓަނުގެ ފިޔާ ގަތީ މަހަރާސްތްރާގެ އަހުމަދުނަގަރުގެ ފާރމާސް ކޯޕަރޭޓިވް ސޮސައިޓީންނެވެ. ފިޔާ ކެރަލާއަށް އެތެރެ ކުރުމަށް ކުރިން ވެސް އޭނާ ފޮނުވަނީ ޓްރަކެކެވެ. އަދި މި ޓްރަކް ތިންގަޑި އިރާއި ހަތަރު ގަޑިއިރު ތެރޭ އަންނަކަމަށް ވެސް ސިޔާދު ބުންޏެވެ.\nނަމަވެސް މިފަހަރަ އޮކްޓޫބަރ މަހުގެ 25 ވަނަ ދުވަހު އަހުމަދުނަގަރުން ޓްރަކް ނައްޓާލުމަށްފަހު ހަފްތާއެއް ވީއިރުވެސް އަދިވެސް އޭގެ ހަބަރެއް ނުވާކަމަށް ރިޕޯޓްތަކުގައިވެއެވެ.\nސިޔާދު ބުނެފައިވަނީ ޓްރަކުގައި ހުރީ 16 ލައްކަ ރުޕީސްގެ ފިޔާކަމަށާއި އަދި އިތުރު4ލައްކަ ރުޕީސް އޭނާވަނީ ކޮމިޝަންގެ ގޮތުގައި ދައްކައިފައި ކަމަށެވެ.\nމިކަމުގައި ސިޔާދުއަށް ބޮޑަށް ޝައްކު ކުރެވެނީ ޓްރަކް ޑްރައިވަރއަށް ކަމަށް ވެސް އޭނާ ބުނެފައިވެއެވެ.\nނިދަން ގެންގުޅޭ ބާލީސް ދެ އަހަރުން ބަދަލު ކުރަންޖެހޭކަން އެނގޭތަ؟


Maamigiyyaa L. Gamugai curfew hinganee\nމާމިގިއްޔާއި ގަމުގައި ހަތް ގަޑިއިރު ކާފިއު ހިންގަނީ\nއދ. މާމިގިލި --\nކޮވިޑް-19 އިން ރައްކާތެރިވުމަށް އަޅާ ފިޔަވަޅެއްގެ ގޮތުން ލ. ގަމާއި އދ. މާމިގިލީގައި ކާފިއު ހިންގާ ހާއްސަ ފިޔަވަޅުތަކެއް އެޅުމަށް ނިންމައިފި އެވެ. މި ދެ ރަށަކީ ކޮވިޑްގެ ހާލަތު ވަރަށް ބޮޑަށް ގޯސްވެފައިވާ ދެ ރަށެވެ.\nޑިރެކްޓަރު ޖެނެރަލް އޮފް ޕަބްލިކް ހެލްތް މައިމޫނާ އަބޫބަކުރު ސޮއިކުރައްވާ ނެެރެފައިވާ އެންގުމުގައި ބުނެފައިވަނީ މިއަދުން ފެށިގެން ވަލި ގޮތެެއް އަންގަންދެން ލ. ގަމާއި އދ. މާމިގިލީގައި ރޭގަނޑު 9:00 އިން ފެށިގެން ފަތިހު 4:00 އަށް، އެއްގަމު އުޅަނދުފަހަރު ދުއްވުމާއި މަގުމައްޗާއި އާންމު ތަންތަނަށް މީހުން ނުކުތުން މަނާކުރާ ކަމަށެވެ.\nއަދި ޕާޓީތަކާއި ހަފްލާތަކާއި ރަސްމިއްޔާތުތައް ބޭއްވުން ހުއްޓައިލުމާއި އެއް ގެއިން އަނެއް ގެއަށް ޒިޔާރަތް ކުރުންވެސް ވަނީ މަނާކޮށްފައެވެ. އެއްފަހަރާ ތިން މީހުންނަށްވުރެ ގިނަމީހުން މަގުމައްޗާއި އާންމު ތަންތާނގައި އެއްވެއުޅުން ހުއްޓައިލުމާއި ސެލޫންތަކާއި ޖިމްތާކާއި ބޯކޮށާ ތަންތަން ބަންދުކުރުމާއި ހުރިހާ ކުޅިވަރު ހަރަކާތްތަކާއި ކަސްރަތުގެ ހަރަކާތްތައް ހިންގުން ހުއްޓައިލުމަަށްވެސް އަންގާފައިވެއެވެ.\nއަދި ޓެކްސީގެ ހިދުމަތް ދޭ ފަރާތްތަކުން ހެލްތް ޕްރޮޓެކްޝަން އެޖެންސީން އާންމުކޮށްފައިވާ ގައިޑްލައިނާ އެއްގޮތަށް ޓެކްސީގެ\nހިދުމަތް ދިނުމާއި ފިރާތަކުން ހިދުމަތް ދޭއިރު ހެލްތް ޕްރޮޓެކްޝަން އެޖެންސީން އާންމުކޮށްފައިވާ ގައިޑްލައިނާ އެއްގޮތަށް ފިހާރަތަކުގެ ހިދުމަތް ދިނުމާއި ޔުނިވާސިޓީތަކާއި ކޮލެޖްތަކަށް ދަރިވަރުން ހާޒިރުވެގެން ކުލާސްތައް ކުރިޔަށް ގެންދިޔުން ހުއްޓައިލުމަށްވެސް ވަނީ އަންގާފައެވެ.\nހޮޓާތަކާއި ކެފޭތަކާއި ރެސްޓޯރަންޓުތަކާއި ކާބޯތަކެތީގެ ހިދުމަތް ދޭ އެހެނިހެން ތަންތަނުން ޑެލިވަރީގެ ހިދުމަތް ދިނުމަށްވެސް ވަނީ އަންގާފައެވެ.\nލ. ގަން އެޗްޕީއޭ މާމިގިލި + ކޮރޯނާ ވައިރަސް ކޮވިޑް-19 މައިމޫނާ އަބޫބަކުރު\nއައްޑޫ، ފުވައްމުލަކު އަދި ގަމުގައި 12 ގަޑިއިރު ކާފިއު ހިންގަނީ\nކޮވިޑް ފެނިގެން ލ. ގަމާއި ފޮނަދޫ ބަންދުކޮށްފި


Kuree ge raeesun ge inaayaiythah review kuran fonuvaifi\nކުރީގެ ރައީސުންގެ އިނާޔަތްތައް ރިވިއުކުރަން މަޖިލީހަށް ފޮނުވައިފި\nފިނޭންސް މިނިސްޓަރު އިބްރާހިމް އަމީރު މަޖިލީހުގެ ކޮމިޓީއެއްގައި މީގެ ކުރިން ވާހަކަފުޅު ދައްކަވަނީ -- ފޮޓޯ: މަޖިލީސް\nރައީސުލްޖުމްހޫރިއްޔާ ކަން ކުރައްވާފައިވޭ ބޭފުޅުންނަށް ދައުލަތުގެ ހަރަދުން ދެމުން އަންނަ އިނާޔަތްތައް ރިވިއުކުރަން ފިނޭންސް މިނިސްޓްރީން ރައްޔިތުންގެ މަޖިލީހަށް ފޮނުވައިފި އެވެ.\nމިނިސްޓަރު އަމީރު މަޖިލީހަށް ފޮނުއްވި ސިޓީއެއްގައި ވަނީ ކުރީގެ ރައީސުންގެ އިނާޔަތްތައް ރިވިއުކޮށްދިނުމަށާއި ދައުލަތުން ހަރަދު ކުރާ ގޮތަށް އެއް އިދާރާއަށޤވުރެ ގިނަ އިދާރާއިން އިނާޔަތް ހޯދާ މީހުނަށް ކޮންމެ ވެސް އެއް ސްކީމެއް އިހުތިޔާރު ކުރަން ޖެހޭ ގޮތަށް ގާނޫނުތަކަށް ގެންނަން ޖެހޭ ބަދަލުތައް ގެނެސްދިނުމަށް އެދިވަޑައިގަންނަވާ ކަމަށެވެ.\nގާނޫނުގައިވާ ގޮތުގެ މަތިން ކުރީގެ ރައީސުންނަށް ދައުލަތުން މާލީ އިނާޔަތުގެ ގޮތުގައި ދެމުން ދަނީ މަހަކު 175،000 ރުފިޔާ އެވެ. އެއީ މަހަކު 50،000 ރުފިޔާގެ މުސާރަ އާއި، ދިރިއުޅޭ ތަނުގެ ހަރަދަށް 50،000 ރުފިޔާ އަދި ޗެރިޓީ މަސައްކަތްތަކަށް ހުޅުވާ އޮފީސްތައް ހިންގުމަށާ އެކު ގިނަވެގެން 175،000 ރުފިޔާ ދޭން ޖެހެ އެވެ.\nކުރީގެ ރައީސުންނަށް އިނާޔަތް ދިނުމުގެ ގާނޫނުގައި ބުނާ ގޮތުން އެއް ދައުރު ނުވަތަ އެއަށްވުރެ ކުރު މުއްދަތަކަށް ރައީސް ކަން ކުރެއްވި ބޭފުޅުންގެ ދައުލަތުން މުސާރައިގެ ގޮތުގައި ދޭން ޖެހޭނެ އަދަދަކީ 50،000 ރުފިޔާ އެވެ. އެއް ދައުރަށް ވުރެ އިތުރަށްނަމަ 75،000 ރުފިޔާ އެވެ.\nކުރީގެ ރައީސުންގެ ތެރެއިން މިހާރު ދުނިޔޭގައި ތިއްބެވި ބޭފުޅުންގެ ތެރެއިން ދައުރަކަށް ވުރެ ދިގު މުއްދަތެއްގައި ހުންނެވީ ރައީސް މައުމޫން އަބްދުލްގައްޔޫމެވެ. އެމަނިކުފާނުގެ އިތުރުން ދެން ދުނިޔޭގައި މި ވަގުތު ތިއްބެވީ ރައީސް މުހައްމަދު ވަހީދު ހަސަން މަނިކާއި، ރައީސް އަބްދުﷲ ޔާމީންގެ އިތުރުން މަޖިލީހުގެ ރައީސް ކަމުގައި ހުންނެވި މުހައްމަދު ނަޝީދެވެ.\nއޭގެ ތެރެއިން މަޖިލީހުގެ ރައީސަކަށް ހުންނެވި ނަޝީދު ވަނީ ކުރީގެ ރައީސްގެ ހައިސިއްޔަތުން އެމަނިކުފާނަށް ލިބިވަޑައިގަންނަވާ އިނާޔަތުގެ ފައިސާއިން 85،000 ރުފިޔާ ނުނަންގަވަން ނިންމައިފަ އެވެ. އެއީ މަޖިލީހުގެ ރައީސްގެ މުސާރައާއި އިނަޔާތުން ގާތްގަނޑަކަށް 80،000 ރުފިޔާ ލިބިވަޑައިގަންނަވާތީ އެވެ. އެކަމަކު އެމަނިކުފާނަށް ވެސް ކުރީގެ ރައީސްގެ އިނާޔަތުގެ ފައިސާ ނެންގެވުމުގައި އެއްވެސް ގާނޫނީ ހުރަހެއް ނެތެވެ.\nރައީސް އަބްދުﷲ ޔާމީން ރައީސް މުހައްމަދު ނަޝީދު ރައްޔިތުންގެ މަޖިލިސް + ރައީސް މައުމޫން އަބްދުލްގައްޔޫމް ފިނޭންސް މިނިސްޓްރީ ރައީސް ޑރ. މުހައްމަދު ވަހީދު ހަސަން މަނިކު އިބްރާހިމް އަމީރު ކޮރޯނާ ވައިރަސް ކޮވިޑް-19 ކޮވިޑް-19 އިގެ ބަލާއާފާތް\nފައިސާގެ މައްސަލަ ދިރާސާ ކުރާނީ މުޅި މަޖިލީހުން\nދައުލަތް ހިންގަން 4.4 ބިލިއަން ރުފިޔާ އޯވާޑްރޯ ކުރަނީ


Fen bill dhahkaigen naseebuverin ah 1,000 rufiya!\nފެން ބިލް ދައްކައިގެން ނަސީބުވެރިންނަށް 1،000 ރުފިޔާ!\n01 އޯގަސްޓް 2020 - 19:50:53\nމާލޭ ވޯޓާ އެންޑް ސްވެރޭޖް ކޮމްޕެނީ ލިމިޓިޑް (އެމްޑަބްލިއުއެސްސީ) ގެ ފެން ބިލްތަށް ދައްކައިގެން 1،000 ރުފިޔާ ހޯދުމުގެ ޕްރޮމޯޝަނެއް އެކުންފުނިން ފަށައިފި އެވެ.\nއެމްޑަބްލިއުއެސްސީގެ ޑޮމެސްޓިކް ކަސްޓަމަރުންނަށް އަމާޒުކޮށްގެން ކުރިއަށް ގެންދާ މި ޕްރޮމޯޝަންގައި ކޮންމެ ހަފްތާއަކު 10 ނަސީބުވެރިންނަށް 1،000 ރުފިޔާ ގެ ގިފްޓް ކާޑެއް ލިބިގެންދާނެ ކަމަށް އެކުންފުނިން ބުނެ އެވެ.\n"1ހާސް 1ހާސް!" ގެ ނަމުގައި ކުރިއަށްދާ މި މިޕްރޮމޯޝަން ކުރިއަށް ގެންދިއުމަށް ހަމަޖެހިފައިވަނީ އޯގަސްޓް އެއް ވަނަ ދުވަހުން ފެށިގެން ސެޕްޓެމްބަރު މަހުގެ 30 ވަނަ ދުވަހު ގެ ނިޔަލަށް ކަމަށް އެމްޑަބްލިއުއެސްސީ އިން ބުނެ އެވެ.\nއެމްޑަބްލިއުއެސްސީ އިން ބުނީ މި މުއްދަތުގެ ތެރޭގައި ޑޮމެސްޓިކް ކަސްޓަމަރުންގެ ތެރެއިން ހުރިހާ ފެންބިލަކަށް ފައިސާ ދައްކަވާ ހަލާސް ކުރާ ކޮންމެ ފަރާތަކަށް ވެސް މި ޕްރްމޯޝަންގައި ބައިވެރިވެވޭނެ ކަމަށެވެ.\nއޭގެ އިތުރުން ވަކި މަސްތަކަކަށް ބަހާލައިގެން ބިލަށް ފައިސާ ދައްކަވަމުންގެންދާ ފަރާތްތަކަށްވެސް މުއްދަތު ހަމަވެފައިވާ ބިލްތަކައް ފައިސާ ދެއްކުމުން ޕްރޮމޯޝަންގައި ބައިވެރިވެވޭނެ ކަމަށް އެކުންފުނިން ބުނެ އެވެ.\nއެ ކުންފުނިން ވަނީ ރ. ދުވާފަރުގެ ޔޫޓިލިޓީ ބިލްގައި ހިމެނޭ ހުރިހާ ހިދުމަތްތަކެއްގެ ބިލްތައްވެސް މި ޕްރޮމޯޝަންގައި ހިމެނޭނެ ކަމަށް ވެސް ބުނެފަ އެވެ.\nމާލެ، ހުޅުމާލެ އަދި ވިލިމާލޭގެ އިތުރުން އެކުންފުނިން ފެނާއި ނަރުދަމާގެ ހިދުމަތްދޭ ކ. މާފުށި، ރ. ދުވާފަރު އަދި ހދ. ކުޅުދުއްފުށީގެ ޑޮމެސްޓިކް ކަސްޓަމުރުންނަށް އަމާޒުކޮށް ކުރިއައްގެންދާ މި ޕްރޮމޯޝަންގައި ބައިވެރިވުމަށް އެމްޑަބްލިއުއެސްސީ ގެ މޯބައިލް އެޕް އާއި، އޮންލައިން ޕްލެޓްފޯމް މެދުވެރިކޮށް އަދި ޗެކް ނުވަތަ ނަގުދު ފައިސާއިން ކަސްޓަމަރުންނަށް ފެން ބިލަށް ފައިސާ ދެއްކޭނެ ކަމަށް އެމްޑަބްލިއުއެސްސީ އިން ބުނެ އެވެ.\nއެމްޑަބްލިއުއެސްސީ ކުންފުނިފެންކުންފުނިކުންފުނިތައްސަރުކާރުގެ ކުންފުނިތައް\nގްރީން ޓެކުހުގެ އާމްދަނީ ބޮޑުތަނުން ދަށަށް\nގައްދޫ އިން މީހަކު ކޮވިޑަށް ޕޮޒިޓިވްވެއްޖެ


ދިވެހިރާއްޖޭގެ ފޮރިން ސަރވިސްގެ ބިލު (ޤާނޫނު ނަންބަރު: 20/2021) ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް މިއަދު ތަސްދީޤު ކުރައްވައިފިއެވެ. މި ބިލަކީ 2021 އޮކްޓޫބަރު މަހުގެ 27 ވީ ބުދަ ދުވަހު ބޭއްވި ރައްޔިތުންގެ މަޖިލީހުގެ މި އަހަރުގެ ތިންވަނަ ދައުރުގެ 31 ވަނަ ޖަލްސާގައި ފާސްކުރެއްވި ބިލެކެވެ.\nދިވެހިރާއްޖޭގެ ފޮރިން ސަރވިސްގެ ޤާނޫނަކީ، ދިވެހިރާއްޖޭގެ ޚާރިޖީ ސިޔާސަތު ހިންގައި ތަންފީޛުކުރުމަށް ފޮރިން ސަރވިސްގެ ނަމުގައި ވަކި ޚިދުމަތެއް ޤާއިމުކޮށް، އެ ޚިދުމަތް ރޭވިފައިވާ ގޮތާއި، ފޮރިން ސަރވިސް ހިންގުމާގުޅޭ އުސޫލުތަކާއި، އެ ސަރވިސްގެ މުވައްޒަފުންނާގުޅޭ އުސޫލުތައް ބަޔާންކުރުމުގެ ޤާނޫނެވެ.\nމި ޤާނޫނަށް ޢަމަލުކުރަން ފެށުމާއެކު "ދިވެހިރާއްޖޭގެ ފޮރިން ސަރވިސް" ގެ ނަމުގައި، ދިވެހި ސިވިލް ސަރވިސްގައި ނުހިމެނޭ ވަކި ޚިދުމަތެއް ޤާއިމުކުރެވޭނެއެވެ. އަދި، ފޮރިން ސަރވިސް އެކުލެވިގެންވަނީ، މިނިސްޓްރީއާއި، ދިވެހިރާއްޖޭގެ ޑިޕްލޮމެޓިކް މިޝަންތަކާއި، ކޮންސިއުލާ ޕޯސްޓުތަކާއި، މި ޤާނޫނުގެ ދަށުން އެކުލަވާލާ ފޮރިން ސަރވިސްގެ މައްޗަށް ކަމުގައި މި ޤާނޫނުގައި ބަޔާންކޮށްފައިވެއެވެ.\nމި ޤާނޫނުގައި ވާގޮތުން ދިވެހިރާއްޖޭގެ ޚާރިޖީ ސިޔާސަތު ކަނޑައަޅައި، ހިންގައި، އެ ސިޔާސަތު ހިނގާނުހިނގާ ގޮތް ބެލުމުގެ އެންމެ އިސްވެރިއަކީ ރައީސުލްޖުމްހޫރިއްޔާއެވެ. އަދި، ރައީސުލްޖުމްހޫރިއްޔާ އަންގާ ގޮތެއްގެމަތިން، މި ޤާނޫނާއި މި ޤާނޫނުގެ ދަށުން ހަދާ ގަވާއިދުތަކާ އެއްގޮތްވާ ގޮތުގެމަތިން، ފޮރިން ސަރވިސްގެ އެންމެހައި ކަންކަން ހިންގުމުގެ އެންމެ އިސްވެރިއަކީ މިނިސްޓަރެވެ.\nޤާނޫނުގައިވާ ގޮތުން ފޮރިން ސަރވިސްގެ އެންމެހައި ކަންކަން ދުވަހުން ދުވަހަށް ހިންގުމުގައި މިނިސްޓަރަށް އެހީތެރިވެދިނުމަށްޓަކައި، ފޮރިން ސެކްރެޓަރީއެއް ހުންނަންވާނެއެވެ. އަދި، ފޮރިން ސެކްރެޓަރީއަކީ ފޮރިން ސަރވިސްގެ އެންމެ އިސް މުވައްޒަފުކަމަށާއި، ފޮރިން ސަރވިސްގެ އެހެން ހުރިހާ މުވައްޒަފުންނާއި، ފޮރިން ސަރވިސްގެ މަޤާމުތަކުގައި ވަޒީފާއަދާކުރާ ފޮރިން ސަރވިސްއިން ބޭރުގެ މުވައްޒަފުންވެސް މަސައްކަތް ކުރާނީ، ފޮރިން ސެކްރެޓަރީގެ އިރުޝާދުގެ ދަށުންކަމުގައި މި ޤާނޫނުގައި ވެއެވެ. ފޮރިން ސެކްރެޓަރީގެ މަޤާމަށް މީހަކު ޢައްޔަންކޮށް ވަކިކުރާނީ، މިނިސްޓަރުގެ ލަފާގެ މަތިން ރައީސުލްޖުމްހޫރިއްޔާއެވެ.\nމި ޤާނޫނަށް ޢަމަލުކުރަން ފަށާތާ 90 ދުވަހުގެ ތެރޭގައި، ފޮރިން ސަރވިސް އެކުލަވާލަންވާނެކަމަށާއި، ދިވެހިރާއްޖޭގެ ފޮރިން ސަރވިސް ބެހިގެންވަނީ އެގްޒެކެޓިވް ސަރވިސް ސްޓާފުން؛ އަދި ޖެނެރަލް ސަރވިސް ސްޓާފުންގެ މަޤާމުތަކުގެ މައްޗަށްކަމުގައި ޤާނޫނުގައި ވެއެވެ.\nމީގެ އިތުރުން ވެސް މި ޤާނޫނަށް ޢަމަލުކުރަން ފެށުމާއެކު، މިނިސްޓްރީގެ ދަށުން ހިނގަމުންއައި ފޮރިން ސަރވިސް އިންސްޓިޓިއުޓްގެ އެންމެހައި މަސައްކަތްތައް ޤާނޫނުގެ ދަށުން ބާރުލިބިގެން ކުރިއަށް ގެންދެވޭ އިންސްޓިޓިއުޓްއަކަށް ބަދަލުވެގެންދާނެއެވެ.\nރައީސުލްޖުމްހޫރިއްޔާ މި ބިލު ތަސްދީޤުކުރެއްވުމާއި ގުޅިގެން މި ބިލު މިއަދު ވަނީ ދިވެހި ސަރުކާރުގެ ގެޒެޓުގައި ޝާއިޢުކުރައްވާފައެވެ. މި ޤާނޫނަށް ޢަމަލުކުރަން ފަށާނީ، މި ޤާނޫނު ދިވެހިސަރުކާރުގެ ގެޒެޓުގައި ޝާއިޢުކުރާ ތާރީޚުން ފެށިގެން6މަސްދުވަސް ހަމަވާ ތާރީޚުން ފެށިގެންނެވެ.


Vaccine Jehey Aabaadhee Ah Vaavarah Vaccine Hoadhijje- Mabrook - Vaguthu\nރާއްޖޭގައި ވެކްސިން ޖެހޭ އާބާދީއަށް ވާވަރަށް މިހާތަނަށް ވެކްސިން ހޯދިފައިވާ ކަމަށް ރައީސް އޮފީހުގެ ތަރުޖަމާނު މަބްރޫކު އަޒީޒު ހާމަކުރައްވައިފިއެވެ.\nމާލޭ ސަރަހައްދުގައި ވެކްސިން ޖަހާ ސެންޓަރުތަކުން އެޕޮއިންޓްމެންޓް ދޫކުރާކަން ހާމަކޮށް ހެލްތް ޕްރޮޓެކްޝަން އޭޖެންސީ (އެޗްޕީއޭ) އިން ކުރި ޓުވިޓެއް ރީޓުވިޓު ކުރައްވައި މަބްރޫކު ވިދާޅުވީ، ރާއްޖެއަކީ ވެކްސިންޖެހޭ މުޅި އާބާދީއަށް ބޭނުންވާ ވަރަށް ވެކްސިން ލިބިފައިވާ މަދު ގައުމުތަކުގެ ތެރޭގައި ހިމެނޭ ގައުމެއް ކަމަށާއި ކުރީގެ ހާލަތަށް ދިއުމަށް އެންމެންގެ އެއްބާރުލުން ބޭނުންވާ ކަމަށެވެ.\nމަބްރޫކު ވިދާޅުވީ، އަވަސް މުސްތަގްބަލެއްގައި ކުރީގެ ހާލަތަށް ދިއުމަށް ހުރިހާ އެންމެން ވެކްސިން ޖަހަން ޖެހޭ ކަމަށާއި އެކަމަށް އެއްބާރުލުން ދޭން ޖެހޭ ކަމަށެވެ. އަދި ވެކްސިން ނުޖަހާ ތިބި މީހުންނަށް ވެކްސިންގެ މުހިންމުކަން އެހެން މީހުން ބުނެދިނުން ވެސް މުހިންމު ކަމަށް މަބްރޫކު ވިދާޅުވިއެވެ.\nމާލޭ ސަރަހައްދުގައި ވެކްސިން ޖެހުމަށް ބޭނުންވާ ފަރާތްތަކަށް އެޕޮއިންޓްމެންޓް އުސޫލުން ފުރުސަތު ހުޅުވާލާފައިވާއިރު، އެޗްޕީއޭގެ އެންމެ ފަހުގެ ތަފާސް ހިސާބުތަކުން ދައްކާ ގޮތުގައި މިހާތަނަށް ވެކްސިންގެ ފުރަތަމަ ޑޯޒް 321،594 މީހަކު ވަނީ ޖަހާފައެވެ. އަދި ވެކްސިންގެ ދެ ޑޯޒް ފުރިހަމަކޮށްފައިވާ މީހުންގެ އަދަދު ވަނީ 263،067 އަށް އަރާފައެވެ.\nރާއްޖޭގެ ވެކްސިންޖެހޭ އާބާދީގެ އެންމެނަށް ވެކްސިން ހޯދާފައިވާއިރު، ރާއްޖޭގެ އެންމެނަށް ވެކްސިން ދިނުމަށް ބޮޑު ޕްރޮގްރާމް މާދަމާ ފަށާނެއެވެ.\nޖުލައި 30, 2021 20:30\nފައިޒާ ވެކްސިން ގެނައީތޯ. އޭރުން މި ރާއްޖޭ އެންމެން ވެކްސިން ޖަހައިގެން ތިބޭނީ


EPA in huhdha dhenee Vaala Kaalh fehsumah: Minister Mariya - vNews.mv\nވާލާއި ކާޅު މަރަން އީޕީއޭ ހުއްދައެއް ނުދޭ: މިނިސްޓަރ މާރިޔާ\nސުވައިދާ ޙުސައިން Male' | 10 January 2020, 18:50\nވާލާއި ކާޅުގެ އުނދަގޫ ބޮޑުވެ، ބަޑިޖާހާ މަރައިދިނުމަށް ބައެއް މީހުން އެދެމުންދާކަމަށާއި، ނަމަވެސް އީޕީއޭއިން ހުއްދަދެނީ ވާލާއި ކާޅު ފެއްސުމަށް ކަމަށް ޑިފެންސް މިނިސްޓަރ މާރިޔާ އަޙްމަދު ދީދީ ވިދާޅު ވެއްޖެ އެވެ.\nވާލާ ކާޅު ގިނަވެ އެސޮރުމެންގެ އުދަނގޫ ބޮޑުވުމުން ސިފައިން ނިކުމެ ބަޑިޖަހާ އެތަކެތި މަދު ކުރުމުގެ މަސައްކަތް އެއް އިރެއްގައި ކުރަމުންދިއަ އެވެ. ނަމެވެސް ވާލާއި ކާޅު ބަޑިޖަހައިގެން ނުމަރާތާ ދުވަސްތަކެއް ވަނީ ވެފަ އެވެ.\n2012 ގައި އެމްއެންޑީއެފް އިން ހިންގި ޕްރޮގްރާމްގެ ތެރެއިން\nޑިފެންސް މިނިސްޓަރު މާރިޔާ އަޙްމަދު ދީދީ ކުރެއްވި ޓްވީޓެއްގައި ވިދާޅުވީ، ވާލާއި ކާޅުގެ އުދަނގޫ ބޮޑުވެ، ބަނޑިޖަހާ ވާލާ ކާޅު މަރައިދޭން މީހުން އެދޭކަމަށެވެ.\nނަމަވެސް ވާލާ ކާޅު މެރުމުގެ ހުއްދަދެނީ އީޕީއޭ އިން ކަމަށާއި، އެ އީޕީއޭ އިން ހުއްދަދެނީ އެތަކެތި ނުމަރާ ފެއްސުމަށް ކަމަށް މިނިސްޓަރ ވިދާޅުވި އެވެ.\nމިނިސްޓަރ އިތުރަށް ވިދާޅުވީ، ވާލާއި ކާޅު ފެއްސުމަށް އަމާޒެއް ނެތި ބަޑި ޖެހުމަކީ ޚަރަދު ބޮޑު ކަމެއްކަމަށެވެ. އަދި އެއީ މީހުން ދިރިއުޅޭ ރަށްތަކުގައި ކުރުން ރަގަޅު ކަމެއް ނޫންކަމަށްވެސް މިނިސްޓަރ ވަނީ ވިދާޅުވެފަ އެވެ.\nވީނިއުސް އަށް މައުލޫމާތު ދެއްވަމުން އީޕީއޭގެ ޑިރެކްޓަރ ޖެނެރަލް އިބްރާހިމް ނައީމް ވިދާޅުވީ ކޮންމެ ދިރުމަކީ ވެސް ތިމާވެއްޓާ ވަރަށް ބޮޑަށް ގުޅިފައިވާ އެއްޗެއް ކަމަށެވެ. އެގޮތުން ވާލާއި ކާޅު މެރުމުން އޭގެ އަސަރު ގަސްގަހާއި ގެއްސަށް ކުރާނެ ކަމަށެވެ.\nނައީމް ވިދާޅުވީ ވާލާ ކާޅު "މެރުމަށް" އެއްވެސް ހާލެއްގައި ހުއްދަ ނުދެވޭނެ ކަމަށެވެ. އެހެންނަމަވެސް އެހެން ވަސީލަތަށް ބޭނުންކޮށްގެން އެތަކެތި "ފެއްސިދާނެ" ކަމަށެވެ.\nއަޅުގަނޑުމެން ތާއީދު ކުރާކަމެއް ނޫން ވާލާ ކާޅު މެރުމަކީ. ކޮންމެ ދިރުމަކީވެސް ތިމާވެއްޓާ ވަރަށްބޮޑަށް ގުޅިފައިވާއެއްޗެއް. ވާލާ ކާޅު މެރުމުން މޭވާ އަޅާ ގަސްގަހަށާ އެހެނިހެން ގަސްތަކަށްވެސް ގެއްލުން ލިބޭނެ. އެތަކެތި ނުމަރާ ފެއްސުމަށް ބާރު އަޅަނީ. އެއީ އަޑެއް ބޭނުންކޮށްގެންވިޔަސް ނޫނީ ބެކްޓީރިޔާއެއް ބޭނުންކޮށްގެންވިޔަސް. އަދި އެތަކެތި ފެއްސުމަށް އެހެނިހެން ވަސީލަތައް ބޭނުން ކުރެވިދާނެ.\nއީޕީއޭގެ ޑިރެކްޓަރ ޖެނެރަލް އިބްރާހިމް ނައީމް\nވާލާއި ކާލުގެ ސަބަބުން ރަށްތަކުގެ ރައްޔިތުންނަށް އުދަގޫބޮޑުވުމުގެ ޝަކުވާ އިތުރުވެފައި ވާއިރު، މިތަކެތީގެ އުދަނގޫ އެންމެ ބޮޑަށް ކުރަނީ ދަނޑުވެރިންނަށްކަން ފާހަގަކޮށްލެ ވެއެވެ. ވެރިރަށް މާލޭގައިވެސް ވާ ގިނަވެ އެސޮރުމެންގެ އުނގަދޫ ދަނީ ފޯރަމުން ނެވެ.\nތިމާވެށި އީޕީއޭ ރާއްޖެ އެމްއެންޑީއެފް


Raajjeyn Covid jehunu meehunge adhadhu 10,000 in Mahchah | Mihaaru\nހުޅުމާލޭ ކޮވިޑް މެނޭޖްމެންޓް ފެސިލިޓީގައި ސިއްހީ ޚިދުމަތްތެެރިން މަސައްްކަތް ކުރަނީ. ރާއްޖޭން އެބަލި ޖެހުނު މީހުންގެ އަދަދު މިހާރު ވަނީ 10،000 އަށް ވުރެ މަތިވެފައި\nރާއްޖޭން ކޮވިޑް ޖެހުނު މީހުންގެ އަދަދު 10،000 އަށް ވުރެ މައްޗަށް\n25 ސެޕްޓެމްބަރ 2020 - 22:43 14 comments\nއިއްޔެ ހަވީރު 6:00 އިން މިއަދު ހަވީރު 6:00 އަށް ރާއްޖެއިން ކޮވިޑް-19 އަށް ޕޮޒިޓިވްްވި މީހުންނާ އެކު ރާއްޖޭން އެބަލި ޖެހުނު މީހުންގެ ޖުމްލަ 10،000 އަށް ވުރެ މަތިވެއްޖެ އެވެ.\nއެޗްޕީއޭއިން މިރޭ އާއްމުކުރި ހިސާބުތައް ދައްކާ ގޮތުގައި ފާއިތުވި 24 ގަޑިއިރުގެ ތެރޭގައި ރާއްޖެއިން އެ ބައްޔަށް އަލަށް ޕޮޒިޓިވްވި މީހުންގެ އަދަަދަކީ 75 އެވެ. އެއާ އެކު ރާއްޖެއިން ކޮވިޑް ޖެހުނު މީހުންގެ ޖުމްލައަކީ މިހާރު 10،014 އެވެ.\nމިއަދު އަލަށް ޕޮޒިޓިވް 75 މީހުންގެ ތެރެއިން 53 މީހުންނަކީ ދިވެހިންނެވެ.\nރާއްޖޭގައި ކޮވިޑް-19 ގެ ކޭސްތައް ކުއްލިއަކަށް އިތުރުވާން ފެށީ މިދިޔަ ޖުލައިމަހުގެ ފަހުކޮޅުގަ އެވެ. އެ ބަލި ފެތުރުން ކޮންޓްރޯލްކުރަން ރާއްޖޭން އެޅި ފިޔަވަޅުތަކަށް ލުއިދޭން ފެށީ އޭރުން ފެށިގެންނެވެ. ރާއްޖޭން މިހައިތަނަށް އެބަލީގެ ކޭސްތައް އެންމެ ގިނައިން ފެނުނީ މިދިޔަ އޮގަސްޓްމަހު އެވެ.\nމި މަހު ކޮވިޑްގެ ކޭސްތައް ފެންނަ އަދަދު ކޮންމެވެސް ވަރަކަށް މަދުވި ނަމަވެސް ސިއްހީ މާހިރުުން ވިދާޅުވެފައި ވަނީ ކޮވިޑްގެ ކޭސްތައް ފެންނަ ވަރު މަދުވިޔަސް ރާއްޖެ އަދި ގްރީން ޒޯނަށް ނުދާ ކަމަށެވެ.\nހެލްތު އިމަޖެންސީ އޮޕަރޭޝަން ސެންޓަރު (އެޗްއީއޯސީ)ގައި ބޭއްވި ނޫސްވެރިންގެ ބައްދަލުވުމުގައި ޑރ. ޝީނާ މޫސާ ވިދާޅުވީ، ނަމްބަރުތައް ދަށްވަމުންދާތީ އެއީ ބަލި ކޮންޓްރޯލްވީ ކަމަށް ދެކިގެން ބައެއް މީހުން ސުވާލު އުފައްދާ ކަމަށެވެ. އެކަމަކު އިންޑިކޭޓާސްތަކަށް ބަލާއިރު އަދި ގްރީން ޒޯނަށް ނުދާ ކަމަށް އޭނާ ވިދާޅުވި އެވެ.\nއެހެންވެ ރާއްޖޭގައި އަޅާފައިވާ ރައްކާތެރިކަމުގެ ފިޔަވަޅުތަކަށް ލުއިދޭން އަދި ނުފެންނަ ކަމަށް އޭނާ ވިދާޅުވި އެވެ.\nކޮވިޑްގެ ކޮޮމިއުނިޓީ ސްޕްރެޑެއް އޮތީ މާލޭގައި އެކަނި ކަމަށް ވިޔަސް އެބަލީގެ ކޭސްތައް ރާއްޖޭގެ 26 ރަށަކާއި 15 ރިސޯޓަކުން ވެސް ވަނީ ފެނިފަ އެވެ.\nއިތުރު ލިޔުންތައް ސިއްހަތު ޕަބްލިކް ހެލްތު ހެލްތު ޕްރޮޓެކްޝަން އެޖެންސީ ސިއްހީ ކުއްލި ނުރައްކަލުގެ ހާލަތު\nކޮވިޑް ކޭސްތައް މިއަދު ވެސް 30 އިން ދަށުގައި\nރަނގަޅަށް އަމަލްކުރަންޏާ ގެސްޓްހައުސްތަކުން ބިރެއް ނެތް\n1 day ago 199


America in Iran ge thin officialakah lui dheefi\nއެމެރިކާއިން އިރާންގެ ތިން އޮފިޝަލަކަށް ލުއިދީފި\nއީރާންގެ ނިއުކްލިއާ މަސައްކަތްތަކާ ގުޅުން ހުރި ތިން އޮފިޝަލަކަށް އެމެރިކާއިން ލުއިދީނީ ވަކި ކަމަކަށް ޝަރުތު ނުކޮށް\nޔުނައިޓެޑް ސްޓޭޓްސް ޓްރެޒަރީން އީރާންގެ ތިން ރައްޔިތަކަށް ލުއިދިފި އެވެ. އެ ގޮތުން ލުއިދީފައި ވަނީ އިރާންގެ އެޓޮމިކް އެނާޖީ އޮގަނައިޒޭޝަންގައި މަސައްކަތްކުރާ ތިން އޮފިޝަލަކަށެވެ. އެމެރިކާއިން އީރާނަށް އިގުތިސޯދީ ގޮތުން ދަތި ކުރުމުގެ ފިޔަވަޅުތައް އަޅާފައި އޮތްއިރު ވަކިވަކި ފަރުދުންނަށް ވެސް އޮތީ ދަތިކޮށްފަ އެވެ.\nއީރާނުން ނިއުކްލިއާ ހަތިޔާރު އުފައްދައި ސަރަހައްދީ ބާރަކަށް ވާން ކުރާ މަސައްކަތްތަކުގައި އެމެރިކާއިން ބުނާ މިންގަނޑުތަކަށް އީރާނުން އަމަލު ނުކުރުމުގެ ސަބަބުން އެ ވަގުތަކަށް ފެންނަ ހަރުކަށި ފިޔަވަޅެއް އެމެރިކާއިން އަޅަނީ އެވެ.\nއެޓޮމިކް އެނާޖީ އޮގަނައިޒޭޝަންގެ ތިން އޮފިޝަލަކަށް ލުއި ދިން ނަމަވެސް އެމެރިކާއިން ބުނީ މިހާރު ވިއެނާގައި ކުރިއަށްދާ އީރާންގެ ނިއުކްލިއާ ޑިލްއާ މިކަމާ ގުޅުމެއް ނެތް ކަމަށެވެ.\nއެމެރިކާ ޓްރެޒަރީގެ ތަރުޖަމާން މީޑިއަށް ވިދާޅުވީ އޮފިޝަލުންނަށް ލުއި ދިނީ ވަކި ކަމެއް ކުރުވަން ޝަރުތުކޮށް ނޫން ކަމަށާއި ޖޮއިންޓް ކޮމްޕްރެހެންސިވް ޕްލޭން އޮފް އެކްޝަން (ޖޭސީޕީއޯއޭ) އާ އެއްވެސް ގުޅުމެއް ނެތް ކަމަށެވެ.\nޔޫއެސް ޓްރެޒަރީން ލުއި ދިން ތިން އޮފިޝަލުންނަކީ ބެހެޒާދު ފިރުދައުސް އާއި މެހެޒާދު ފިރުދައުސް އަދި މުހައްމަދު ރިޒާ އެވެ. މިތިން މީހުންނަކީ ވެސް އީރާންގެ ނިއުކްލިއާ ޕްރޮގްރާމާއި ބެލަސްޓިކް މިސައިލް ޕްރޮގްރާމްއާ ވަރަށް ގާތް އޮފިޝަލުންނެވެ. މި މީހުންނަށް ދަތިކުރުމުގެ ފިޔަވަޅުއަޅާފައި ވަނީ ސެޕްޓެމްބަރު 2020 ގައެވެ.\nއިންޓަނޭޝަނަލް އެޓޮމިކް އެނާޖީ އޭޖެންސީން ބުނާ ގޮތުން އިރާނުން ނިއުކްލިއާ މުއްސަނދިކޮށްފައި ވަނީ އުންމީދު ނުކުރާހާ އަވަހަށެވެ. އަދި އީރާން މިހާރު އޮތް ފެންވަރުގައި ދޫކޮށްލައިފި ނަމަ ނިއުކްލިއާ ބޮމެއް އުފައްދަން ދުވަސްތަކެއް ނުނަގާނެ ކަމަށެވެ.\nއެމެރިކާއިން އެދެނީ އީރާނުން ނިއުކްލިއާ އުފެއްދުން ހުއްޓާލާށެވެ. އީރާނުން ބުނަނީ އަޅާފައި ހުރި ދަތިކުރުމުގެ ފިޔަވަޅުތައް މުޅިން ނައްތާލައިގެން ނޫން ގޮތަކަށް ނިއުކްލިއާއާ ދުރަށް ނުދާނެ ކަމަށެ


Avas roadha suvaaluge dhevana 10 ge naseebuveriyaa hovaifi\nއަވަސް ރޯދަ ސުވާލުގެ ދެވަނަ 10 އެއްގެ ނަސީބުވެރިޔާ ހޮވައިފި\nއަވަސް ރޯދަ ސުވާލުގެ އިނާމުތައް --\nއަގު ބޮޑު އިނާމުތަކެއް ހިމަނައި މުޅި ރޯދަ މަހަށް ބަހާލައިގެން އަވަސް އިން ކުރިޔަށް ގެންދާ "އަވަސް ރޯދަ ސުވާލު" މުބާރާތުގެ ދެވަނަ 10 ގެ އިނާމުތައް ލިބޭ ނަސީބު ވެރިޔާ ހޮވައިފި އެވެ.\nމުބާރާތުގެ ސުވާލުތައް ރޯދައިގެ ތިން ދިހައަށް ބަހާލާފައިވާއިރު މިއަދު ކުރިޔަށް ގެންދިޔަ ފޭސްބުކު ލައިވެއްގައި ވަނީ ދެވަނަ 10 އެއްގެ އިނާމުތައް ލިބޭ ނަސީބުވެރި ފަރާތް ހޮވާފަ އެވެ. އެގޮތުން ރަނގަޅު ޖަވާބު ދިމާކުރި ފަރާތްތަކުގެ ތެރެއިން ނަސީބުވެރިއަކަށް ހޮވިފައިވަނީ، 7490405 މި ފޯނު ނަންބަރުގެ ވެރިފަރާތެވެ. އެ ނަސީބުވެރި ފަރާތަށް ލިބިގެންދާނީ އީވޯއިން ދޭ "ބޯޝް" މަރުކާގެ އައިސް އަލަމާރިއަކާއި "ލޮޓަސް" އިން ދޭ ބައިސްކަލެކެވެ.\nރޯދަ ސުވާލުގެ ފަހު ނަސީބުވެރިޔާއަށް އިނާމުދީފި\nރޯދަ ސުވާލުގެ ފުރަތަމަ ނަސީބުވެރިޔާއާ އިނާމް ހަވާލުކޮށްފި


މުލައް | Meem Atoll Council\nރަށުގެ އާބާދީ :\n282 264 0-17\n114 112 18 - 25\n213 203 26 - 35\n139 129 36 - 45\n156 151 46 - 64\n48 44 65 above\n952 903 1855\nމުލަކަކީ، 1855 މީހުން ދިރިއުޅޭ އާބާދީއެއްގެ މައްޗަށް ބިނާވެގެންވާ ރާއްޖޭގެ މެދު ތެރޭގެ އިރުމަތީ ބިތުގައި އޮންނަ މަސްވެރި ރަށެކެވެ. ޖިއޮގްރަފީ ގޮތުން 02° 5’ 00"އިރުން 73° 3’ 00"ދަރަޖާގައި އުފެދިފައިވާ 57.8 ހެކްޓަރ ބޮޑުމިނުގެ، ރާއްޖޭގެ ވެރިކަން ކުރާ މާލެއާއި 136.9 ކިލޯމީޓަރ ( 74 މޭލް ) ދުރުމިނުގައި އިރުން ހުޅަނގަށް އޮންނަ ދިގުމިނުގައި 1400 މީޓަރ ފުޅާމިނުގައި 500 މީޓަރ ހުރި އަތޮޅުގެ މެދުގައި ވަކިން އޮންނަ ރަށެކެވެ.\nމިރަށަކީ ރަށުގެ ދެކުނު ( 750×300 ) ބޮޑުމިނުގެ ބަނދަރަކާއި އުތުރު ފަރާތުގައި 155 ފޫޓް ދިގު 10 ފޫޓު ފުޅާ މިނުގެ ކޮންކްރީޓުން ތައްޔާރު ކުރެވިފައިވާ ރަނގަޅު ފެންވަރުގެ ފާލަމެއް ގާއިމް ކުރެވިފައިވާ ލަފާފުރުމުގެ ދަތިކަންނެއް، މަސްވެރިކަމާއި ދަނޑުވެރިކަމާއި، ކޮންޓްރެކްޓް މަސައްކަތް އަދި ފައިބަރ ގްލާސް މަސްދޯނިބަނުން ފަދަ މަސައްކަތުން އާމްދަނީ ހޯދުމުންދާ ހީވާގި ބަޔަކު ދިރިއުޅެފައިވާ އަދި ދިރިއުޅެމުންދާ ރަށެކެވެ.\nމީހުން ދިރިއުޅޭ ގެތަކުގެ ނިސްބަތަށް ބަލައިރު 268 ގޭގައި މީހުން ދިރިއުޅެއެވެ.\nދިރިއުޅުމަށްޓަކައި ދޫކުރެވިފައިވާ ގޯތީގެ ޢަދަދަކީ: 457\nރާއްޖޭގައި މިވަގުތު މުވާސަލާތީ ޚިދުމަތްދޭ2ކުންފުނިކަމުގައިވާ ދިރާގާއި އުރީދޫގެ ޚިދުމަތް ފޯރުކޮށްދިނުމަށް2ޓަވަރު ޤާއިމުކުރެވިފައިވާއިރު އުރީދޫގެ ބީ.އެސް.ސީ އޮފީސް ޤާއިމުކުރެވިފައިވަނީ މުލަކުގައެވެ.\nމުލަކު ރައްޔަތުންގެ އައު އިންޖީނުގެއަކީ މުލަކުގައި ކުރިން ކަރަންޓް ދެމުންދިޔަ އިންޖީނުގެއިން ދެމުން ގެންދިޔަ އިންޖީނުގެ ބައުވެ، ޖަނަރޭޓަރުތައް ހަލާކުވެ، ޕެނަލް ބޯޑު ހަލާކުވެ، ރަށުގައި އަޅާފައިވާ ކޭބަލް ނެޓްވޯރކް އެތައްފަހަރެއްގެ މަތިން ފެއިލްވެ، ރައްޔަތުންނަށް ކަރަންޓްގެ ޚިދުމަތް ރަނގަޅަށް ނުލިބޭތީ، އޭ.ޑީ.ބީ ގެ ލޯނުއެހީގެ ދަށުން މުލަކުގައި ރަނގަޅު ފެންވަރެއްގެ ކަރަންޓުގެ ނިޡާމެއް ޤާއިމްކުރުމުގެ ގޮތުން ޚިދުމަތްދޭން ފަށާފައިވާ ތަނެކެވެ. މި ޢިމާރާތުގެ ޢަމަލީ މަސައްކަތް ފަށާފައިވަނީ 2006ވަނަ އަހަރުގައެވެ. އަދި ޚިދުމަތް ދޭންފަށާފައިވަނީ 13 ފެބްރުއަރީ 2010 ގައެވެ. އަދި ފެނަކަ ކޯޕަރޭޝަނަށް ކަރަންޓުގެ ޚިދުމަތް ބަދަލުކުރެވިފައިނީ، މުލަކަކީ 24 ގަޑިއިރު ކަރަންޓުގެ ޚިދުމަތް ލިބެމުންދާ ރަށެކެވެ. އަދި ފެނަކަ ކޯޕަރޭޝަންގެ ބެލުމުގެ ދަށުން ފެނާ ނަރުދަމާގެ ޚިދުމަތް ދަނީ ލިބެމުންނެވެ.\nމުލަކުގައި ޞިއްޙީ ޚިދުމަތްދިނުމަށްޓަކައި ހެލްތްޕޯސްޓެއްގެ ބިންގާއެޅިފައިވަނީ، 30 ޖުލައި 1998ގައެވެ. ބިންގާ އަޅުއްވައިދެއްވީ އޭރުގެ ހެލްތް މިނިސްޓަރ އޮނަރަބްލަ އަލްފާޟިލް އަޙުމަދު ޢަބުދުﷲ އެވެ. މި ޢިމާރާތުގައި ޚިދުމަތްދޭން ފަށާފައިވަނީ 06 ޑިސެމްބަރ 2003ގައެވެ. މިއީ، ހެލްތު ޕޯސްޓެއްގެ ގޮތުގައި ހުޅުވި އެއް ޑަކްޓަރަކާއި އެއްފެމެލީ ހެލްތު ވަރކަރަކާއި މަސައްކަތު މީހަކާއި4ފޫޅުމައިންނާ އެކު މުލަކުގައި ޞިއްޙީޚިދުމަތް ދިނުމަށްޓަކައި އެންމެ ފުރަތަމަ ކުރެވުނު ޢިމާރާތެވެ. އަދި މުލަކުގައި ޞިއްޙީ ޚިދުމަތް މިއަށްވުރެ ފުޅާކޮށް ދިނުމަށްޓަކައި 01 ޖެނުއަރީ 2006 ގައި ހެލްތު ޕޯސްޓަކުން 16 ގަޑިއިރު ޚިދުމަތްދޭ ޞިއްޙީމަރުކަޒަކަށް ބަދަލު ކުރެވުނެވެ. މި ޚިދުމަތް ފައްޓަވައިދެއްވީ އޭރުގެ މ. އަތޮޅު އަތޮޅުވެރިޔާ އަލްއުސްތާޛު އަޙުމަދު ސާވީއެވެ. އެއާ އެކު ޞިއްޙީމަރުކަޒުގައި އިތުރު ޚިދުމަތް ތަކާއި މަސައްކަތް ކުރާނެ އިތުރު މުވައްޒަފުން ލިބުނެވެ. އަދި މިހާރު މިމަރުކަޒަކީ 25 މެއި 2007 ން ފެށިގެން އެމްބިއުލާންސްގެ ޚިދުމަތް ދެމުންދާ އަދި 13 އޮކްޓޯބަރ 2007 ން ފެށިގެން ލެބޯޓްރީއެއްގެ ޚިދުމަތް ދެމުންދާ ތަނެކެވެ. މިހާރު 24 ގަޑިއިރުގެ ޚިދުމަތް ލިބެމުންދާ މި މަރުކަޒުގައި ޚިދުމަތްދިނުމަށްޓަކައި 01 ޑޮކްޓަރާއި، 01 ލެބޯޓިރީ ޓެކްނީޝަން 09 ނަރުހުންނާއި އަދި، 01 ފެމެލީ ހެލްތު އޮފިސަރއާއި 01 ކޮމިއުނިޓީ ހެލްތް އޮފިސަރ ޚިދުމަތް ދެމުންގެންދެއެވެ.\nއަޙްލީ ޕްރީސްކޫލް ހުޅުވުނީ 14 ޖެނުއަރީ 2002ގައެވެ. އަދި މިސްކޫލަކީ ރައްޔިތު އަންހެނުންގެ ނަމުގައި (އަންހެނުންގެ ތަރައްޤީއަށް މަސައްކަތްކުރާ ކޮމެޓީން) ހިންގަމުންދިޔަ ސްކޫލެކެވެ. ނަމަވެސް 2008 ވަނަ އަހަރުން ފެށިގެން މިސްކޫލްގެ އެންމެހާ ކަންތައްތައް ބަލަހައްޓަމުން ގެންދަނީ މުލަކު އޮފީހާއި އެދައުރެއްގެރ.ކ.ކޮމެޓީގެ ބެލުމުގެ ދަށުންނެވެ.އަދި މިހާރު މުލަކު އޮފީހާއި މުލަކު ރައްޔިތުންގެ އިދާރާގެ ބެލުމުގެ ދަށުންނެވެ.\nމިގޯތީގެ ބޮޑުމިނަކީ،8600 އަކަފޫޓެވެ. ގޯތީގެ ހުސްބިމުގެ ބޮޑުމިނަކީ، 6940 އަކަފޫޓެވެ. ސްކޫލުގައި2ކުލާސްރޫމާއި،1 ސްޓާފްރޫމާއި ސްޓާފުންގެ 1 ފާޚާނާއާއި ކުދިން ބޭނުން ކުރުމަށް2ފާޚާނާހުރެއެވެ.\n20ޖެނުއަރީ 2008 ވީ އާދީއްތަ ދުވަހު މިޢިމާރާތް ރަސްމީކޮށް ހުޅުއްވައިދެއްވީ މުލަކަތޮޅު އަތޮޅުވެރިޔާ އަލްފާޟިލް ޢަބުދުއްރަޝީދު ޢަލީއެވެ.\nމުލަކު ރައްޔަތުންގެ ގެސްޓްހައުސް "މާރަނގަ"\nމ.މުލަކު ރައްޔަތުންގެ ގެސްޓްހައުސް އަކީ5ސެޕްޓެމްބަރ 2005 ގައި މަސައްކަތްފަށައި 11 ނޮވެމްބަރ 2007 ގައި މަސައްކަތް ނިންމާ 14 އޭޕްރީލް 2008 ގައި ކުރީގެ ރައީސުލް ޖުމްހޫރިއަޔާ އަލްއުސްތާޛު މައުމޫނު ޢަބުދުލްޤައްޔޫމު ހުޅުއްވަވައިދެއްވާފައިވާ ޢިމާރާތެކެވެ. މި ޢިމާރާތަކީ ރައްޔަތުންގެ ޢުމްރާނީ ފުދުންތެރިކަމާއި، އާމްދަނީ އިތުރުކުރުމުގެ ގޮތުން މުލަކު އޮފީހާއި އޭރުގެ ރ.ކ. ކޮމެޓީގެ އިސްނެންގެވުމަކަށް މުލަކަށް އަންނަ ޢިއްޒަތްތެރިންނާއި މެހެމާނުން ތިއްބެވުމަށް އަޅާފައިވާ ޢިމަރާތެކެވެ. މި ޢިމާރަތްކުރުމަށް ޚަރަދުކުރެވިފައިވަނީ ސަރުކާރުންނާއި މުލަކު ރައްޔަތުންގެ ފައިސާއިންނާއި ހެޔޮއެދޭ ބައެއްފަރާތްތަކުންގެ އިޚްލާޞްތެރި އެހީއާއިއެކުގައިއެވެ.\nމި އިމާރާތް އަޅާފައިވާ ބިމުގެ ބޮޑުމިނަކީ 8978.54 އަކަފޫޓެވެ. މި އިމާރާތުގެ ބޮޑުމިނަކީ 2556.5 އަކަފޫޓެވެ. މި ޢިމާރާތުގައި ހިމެނެނީ6ކޮޓަރިއާއި (މީގެ ތެރޭގައި ހިމެނެނީ4ސިންގަލް ކޮޓަރިއާއި2ވީ.އައި.ޕީ ކޮޓަރި)6ފާހާނާ އާއި 1 މާސްޓަރ ސިޓިންގ ރޫމާއި 1 ވެރެންޑާއެވެ. މި އިމަރާތް ހެދުމުގެ އަގުގެ %77.78 ފައިސާ ހޭދަކޮށްފައިވަނީ ރައްޔަތުންގެ ފައިސާއިންނެވެ. އަނެއް %22.22 ފައިސާއަކީ އެކިފަރާތްތަކުން އެހީގެގޮތުގައި ދެއްވާފައިވާ ފައިސާއެވެ.\nގެސްޓްހައުހުން ޢާއްމުކޮށް ލިބެންހުންނަ ޚިދުމަތް ތަކަކީ ނިދުމާއި ފެންވެރުމެވެ. ކޮޓަރިތަކާއި ފަހާނާތައް ސާފުކުރަނީ ގެސްޓްހައުސްގެ ފަރާތުން ރައްޔަތުންގެ އިދާރާގެ މަސައްކަތު މީހުން ބޭނުން ކޮށްގެންނެވެ. ދޮވެ އިސްތިރިކުރުމަކީ ކުއްޔަށް ހިފާފަރާތުން ކުރަންޖެހޭ ކަމެކެވެ.\nމުލަކު ފާރމަސީ އަކީ، މުލަކު އަންހެނުންގެ ތަރައްޤީއަށް މަސައްކަތްކުރާ ކޮމެޓީގެ ޚަރަދުގައި މުލަކު ރ.ކ. ކޮމެޓީގެ މެންބަރުންގެ އަމިއްލަ މަސައްކަތުން ހިލޭ ސާބަހަށް 2003 ގައި އިމާރާތްކުރަންފަށައި 11 ނޮވެމްބަރ 2004 ގައި ހުޅުވަފައިވާ އިމާރަތެކެވެ. މި ފާރމަސީ ހުޅުވުމުގެ މަޤުޞަދަކީ މުލަކުގައި އޭރުގަ ހެލްތް ޕޯސްޓެއް ހުޅުވުމާއި ގުޅިގެން ރައްޔަތުންނަށް ފަސޭހައިން ބޭސް ލިބޭނެ އިންތިޒާމެއް ޤާއިމްކޮށް، ރައްޔަތުންގެ ފުދުންތެރިކަން އިތުރުކުރުމުގެ އިތުރުން ރައްޔަތުންގެ ފައިސާއިން ފައިދާ ލިބޭނެ މަސައްކަތެއް ފެށުމެވެ. މި ފާމަސީ އެސްޓީއޯ ފާމަސީގެ ގޮތުގައި ހިންގުމަށް ޙަވާލުކުރެވިފައިވަނީ\nމ. މުލަކު ޕޮލިސް ސްޓޭޝަން:\nމ.މުލަކު ޕޮލިސް ސްޓޭޝަނަކީ ފުލުހުންގެ ޚިދުމަތް ދިނުމަށް 26 ޖުލައި 2010ގައި މުލަކުގައި ޤާއިމް ކުރެވިފައިވާ ޕޮލިސް ސްޓޭޝަނެކެވެ. މިވަގުތު ފުލުހުންގެ ޚިދުމަތް ދެމުންގެންދަނީ، މުލަކުގައި ޤާއިމް ކުރެވިފައިހުރި ފެމެލީ އެންޑް ޗިލްޑްރަން ސަރވިސް ސެންޓަރގެ އެކަމަޑޭޝަން ބްލޮކުގައެވެ.\nމ. ފެމެލީ އެންޑް ޗިލްޑަރަން ސަރވިސް ސެންޓަރ:\nމިއީ ލާމަރުކަޒީ އުސޫލުން އަތޮޅު ތަކުގެ ރައްޔަތުންނަށް އިޖުތިމާޢީ ރައްކާތެރިކަން ފޯރުކޮށްދިނުމަށްޓަކައި މިނިސްޓްރީ އޮފް ޖެންޑަރ އެންޑް ފެމިލީގެ ފަރާތުން އަތޮޅުތަކުގައި ޤާއިމުކުރެވޭ ސެންޓަރުތަކެކެވެ. މ. އަތޮޅުގެ ސެންޓަރ މުލަކުގައި ޢިމާރާތްކުރުމަށް ބިންގާއަޅުއްވައިދެއްވީ 19 އޮކްޓޯބަރު 2006ގައި މިނިސްޓަރ އޮފް ޖެންޑަރ އެންޑް ފެމެލީ އޮނަރަބްލް އަލްފާޟިލާ ޢާއިޝަތު މުޙައްމަދު ދީދީއާއި، ރައްޔަތުންގެ މަޖުލީހުގެ މ. އަތޮޅު މެމްބަރު އޮނަރަބްލް އަލްފާޟިލާ އަނީސާ އަޙުމަދާއި، ޚާއްޞަ މަޖުލީހުގެ މ. އަތޮޅު މެމްބަރު އަލްއުސްތާޛު އަޙުމަދު ސުލައިމާނެވެ. މި ޢިމާރާތް ހުޅުއްވައިދެއްވީ 28 އޯގަސްޓް 2007ގައި މިނިސްޓަރ އޮފް ޖެންޑަރ އެންޑް ފެމެލީ އޮނަރަބްލް އަލްފާޟިލާ ޢާއިޝަތު މުޙައްމަދު ދީދީއެވެ.\nމިސެންޓަރުގެ މައިގަޑު މަސައްކަތްތަކުގެ ތެރޭގައި ކުޑަކުދިންނާއި އަންހެނުން އަދި ޚާއްޞައެހީއަށް ބޭނުންވާ މީހުންނާއި، ޢުމުރުން ދުވަސްވީ މީހުންގެ ޙައްޤު ތަކަށް އުނިކަމެއް ލިބިގެން ހުށަހެޅޭ މައްސަލަ ތަކުގައި ނަފްސާނީ އެހީތެރިކަން ފޯރުކޮށްދީ އަދި އިޖުތިމާޢީ އެހީތެރިކަން ލިބޭނޭ މަގުފަހި ކޮށްދިނުމާއި، އާއިލާ ތަކުގައިތިބި ކުޑަކުދިންނާއި ، ޢުމުރުން ދުވަސްވީ މީހުންނާއި އަދި ޚާއްޞަ އެހީއަށް ބޭނުންވާ މީހުންނަށް ދޭންވީ ސަމާލުކަން ޢާއިލާގެ ތެރެއިން ލިބިދިނުމަށާއި، އެފަދަ މީހުން ޢާއިލާގެ ތެރޭގައި ބެލެހެއްޓުމަށް ބާރުއަޅާ ހިތްވަރުދިނުމަށް ޕްރޮގްރާމްތައް ހިންގުން ހިމެނެއެވެ. އަދި ކުޑަކުދިންނާއި އަންހެނުންނާއި ޢާއިލާތަކުގެ ޙައްޤުތައް ރައްކާތެރި ކުރުމުގެ މައްޗަށް މުޖުތަމަޢަށް ހޭލުންތެރިކޮށް، ކުޑަކުދިންގެ ތަރައްޤީ އާއި ތަރުބިއްޔަތުގެ ދާއިރާއިން އަތޮޅު ފެންވަރުގައި ހޭލުންތެރި ކުރުމުގެ ޕްރޮގްރާމްތައް ހިންގުން ހިމެނެއެވެ. އަދި ކުޑަކުދިންނާއި އަންހެނުންގެ ޙައްޤުތައް ރައްކާތެރި ކުރުމާއި ބެހޭގޮތުން ހެދިފައިވާ ބައިނަލްއަޤްވާމީ މުޢާހަދާއާއި ކުޑަކުދިންނާއި އަންހެނުންގެ ޙައްޤުތައް ރައްކާތެރި ކުރުމާއި ބެހޭގޮތުން ރާއްޖޭގައި ހެދިފައިވާ ޤާނޫނު ތަކުގެ މައްޗަށް ޢާއްމުންގެ ހޭލުންތެރިކަން އިތުރުކުރުމުގެ ޕްރޮގްރާމްތައް ރާވާ ހިންގުންވެސް ހިމެނެއެވެ.\nމ. މުލަކު ކައުންސިލްގެ އިދާރާ:\nމުލަކުގައި ކައުންސިލް އިދާރާގެ ނަމުގައި ޚިދުމަތްދެމުންދާ ޢިމާރާތުގެ ބިންގާއަޅުއްވައިދެއްވީ 01 ނޮވެމްބަރު 1992 ވަނަ ދުވަހު އޭރުގެ މިނިސްޓަރ އޮފް އެޓޮލްސް އެޑްމިނިސްޓްރޭޝަން އޮނަރަބްލް އަލްފާޟިލް އިލްޔާސް އިބުރާހީމެވެ. ޢިމާރާތް ހުޅުއްވައިދެއްވީ 22 ޖޫން 1994ވީ ބުދަ ދުވަހު އޭރުގެ މިނިސްޓަރ އޮފް އެޓޮލްސް އެޑްމިނިސްޓޭޝަން އޮނަރަބްލް އަލްފާޟިލް ޢަބުދުއްރަޝީދު ޙުސައިން އެވެ. މި ޢިމާރާތަކީ، ސަރުކާރުން ތަކެތި ދެއްވައިގެން ރައްޔަތުންގެ މަސައްކަތުން ރައްޔަތުންގެ މަސައްކަތުން ކޮށްފައިވާ ޢިމާރާތެކެވެ.\nމ. މުލަކު ސްކޫލް:\nދިވެހިސަރުކާރުން މުލަކު ސްކޫލުގެ ނަމުގައި ސްކޫލެއްގައިމް ކޮށްދެއްވީ 22 ފެބުރުއަރީ 1983 ގައެވެ. މިހާރު މިސްކޫލަކީ ޕްރައިމަރީއަށް ކިޔަވައިދިނުމުގެ އިތުރުން ސެކަންޑްރީ ގްރޭޑްތަކަށް ބިޒްނަސް އަދި ސައިންސް ސްޓްރީމަށް އެއްދަންފަޅިޔަށް ކިޔަވައިދެމުން އަންނަ ސްކޫލެކެވެ.\nދުވަސްވީ އާސާރީ ތަންތަން:\nމި މިސްކިތަކީ މ. މުލަކުގައި ހުރި އެންމެ ދުވަސްވީ ބިނާއެވެ. މި މިސްކިތް ބިނާކުރެވިފައިވާ ދުވަސްވަރެއް އެނގޭކަށް ނެތެވެ. މި މިސްކިތް ބިނާކޮށްފައިވަނީ މުލަކު ސްކޫލުގެ ހުޅަނގުން ޗާނދަނީމަގަށް އިންވާގޮތަށެވެ. އީދު މިސްކިތާއި އެ މިސްކިތާއި ގުޅިފައިވާ ގަބުރުސްތާނުގެ ބިސްތާނުތަކާއި ކަށްގައުތަކުން ތާރީޚީ ބައެއް މައުލޫމާތުތައް ލިއްބައިދެއެވެ. ޚާއްޞަގޮތެއްގައި އޭރުގެ މުލަކުގެ އިސްރަށްވެހީންގެ ނަންތަކާއި ދުނިޔެ ދޫކުރި ދުވަސްތައް ފެންނާން ހުރެއެވެ.\nރަށުގައި ހުރި އެންމެ ދުވަސްވީ ގަސް:\nމިއީ، މުލަކުގެ އެންމެ ދުވަސްވީ ބޮޑު ނިކަގަހެވެ. ލަފާކުރެވޭގޮތުގައި މިގަހަށް 200 އަހަރަށްވުރެ ގިނަ ދުވަސްވެދާނެއެވެ. މިގަސް ހުންނަނީ ރަށުގެ ދެކުނުން ކަނބާހިނގުމާ އެއްއިންވާގޮތަށެވެ.\nމިތަން އޮންނަނީ މުލަކުގެ އިރު އުތުރުފަރާތު ފުއްޓަރާދިމާއިން ބަދުރު ހިންނަ އާއި ގާތައްމަތި ކިޔާ ސަރަހައްދު ގުޅޭ ހިސާބުގައެވެ. ރާއްޖޭގެ އެހެނިހެން ކަނޑޫފާތަކުންފެންނަ ފަދަ ގުދުރަތީ ދިރުންތައް މި ކަނޑޫފަލުންވެސް ފެނެއެވެ.\nރަޖިސްޓްރީކޮށްގެން ޤަވާޢިދުން01 ޓިއުޝަން ސެންޓަރު މިވަގުތު ހިންގަމުން ގެންދެއެވެ.


Season Nimumun Griezmaan Athletico Dhookollany\n4 މަސް,2ދުވަސް,3ގަޑި, 49 މިނެޓް, 52 ސިކުންތު ކުރިން 1730އަހްމަދު މިޒްޔާލް\nމި ސީޒަން ނިމުމުން އެތްލެޓިކޯ މެޑްރިޑްގެ ސްޓްރައިކަރު އަންޓްވާން ގްރީޒްމަން އެ ކްލަބް ދޫކޮށްލާނެ ކަމަށް އޭނާ ބުނެފިއެވެ.\nއެކަން އޭނާ ކަށަވަރުކޮށްދިނީ ޓުވިޓަރ މެދުވެރިކޮށް ހިއްސާކުރި ވީޑިއޯއެއްގައެވެ. މިދިޔަ އަހަރުގެ ޖޫން މަހު އެތްލެޓިކޯއާއެކު ގްރީޒްމަން ފަސް އަހަރުގެ އެއްބަސްވުމެއްގައި ސޮއިކުރި ނަމަވެސް، މިދިޔަ ހޮނިހިރު ދުވަހު ލެވަންތޭއާ ދެކޮޅަށް އެތްެލެޓިކޯއިން ކުޅުނު މެޗަކީ އޭނާ އެ ކްލަބަށް ކުޅުނު ފަހު މެޗެވެ. ގްރީޒްމަންގެ ބައިއައުޓް ކްލޯސް ކަމަށްވާ 120 މިލިއަން ޔޫރޯ ދައްކަން ބާސާއިން އޮތީ ތައްޔާރަށް ކަމަށް ބޭރުގެ ކުޅިވަރު މީޑިއާތަކުން ރިޕޯޓުކުރެއެވެ.\n2014 ވަނަ އަހަރު ރެއާލް ސޮސިއެދާދްއިން އެތްލެޓިކޯއާ ގުޅުނު ގްރީޒްމަން ވަނީ އެ ޓީމަށް 256 މެޗު ކުޅެ، 133 ލަނޑު ޖަހައިދީފައެވެ. އޭނާއަކީ ފާއިތުވި ފަސް ސީޒަނުގައި ވެސް އެތްލެޓިކޯއަށް އެންމެ ގިނަ ލަނޑު ޖަހައިދިން ކުޅުންތެރިޔާއެވެ. މީގެ އިތުރުން އޭނާ ވަނީ އެ ކްލަބާއެކު ޔުރޮޕާ ލީގް، ސްޕެނިޝް ސުޕަރ ކަޕް އަދި ޔުއެފާ ސުޕަރ ކަޕް ވެސް ކާމިޔާބުކޮށްފައެވެ.\nގްރީޒްމަން ވެގެންދާނީ މި ސީޒަން ނިމުނުން އެތްލެޓިކޯ ދޫކޮށް ދާ ތިންވަނަ އަގުބޮޑު ކުޅުންތެރިޔާއަށެވެ. އެގޮތުން އެ ޓީމުގެ ލޫކަސް ހަނާންޑޭޒް ބެޔާންއަށް ބަދަލުވާއިރު، ޓީމުގެ ކެޕްޓަން ޑިއޭގޯ ގޯޑިން ވެސް އެ ކްލަބު ދޫކޮށްލާނެކަން ވަނީ އިއުލާނުކޮށްފައި.


ކޮރަޕްޝަންގެ ތުހުމަތުތަކަށް ފެނަކައިން ރައްދު ދީފި | Sangu News\n9 މާރޗް 2021 - 17:34\nފެނަކަ ކޯޕަރޭޝަނާ ގުޅޭގޮތުން ކޮށްފައިވާ ކޮރަޕްޝަންގެ ތުހުމަތުތަކަށަ އެކުންފުނިން ރައްދު ދީފިއެވެ.\n"ދެކުންފުންޏެއްގެ ކޮރަޕްޝަންގެ ހާލަތު: ޒީރޯ ޓޮލަރެންސް ކޮބާ؟"ގެ ނަމުގައި "މިހާރު" ނޫހުން އާންމުކޮށްފައިވާ ރިޕޯޓެއްގައި ބުނެފައިވަނީ އޭސީސީގެ ރިޕޯޓުން ހާމަވާގޮތުގައި 2012 އަހަރުން ފެށިގެން މިދިޔަ އަހަރާ ދޭތެރޭގައި ކޮރަޕްޝަންގެ އެންމެ ގިނަ މައްސަލަ ހުށަހަޅާފައިވަނީ މިދިޔަ އަހަރުގައި ކަމަށެވެ.\nފެނަކަ އާ ގުޅޭގޮތުން ހުށަހަޅާ މައްސަލަތައް ދުވަހެއް ދުވަހުން އިތުރުވަމުންދާ ކަމަށް އެ ރިޕޯޓުގައި ބުނެފައިވެއެވެ. މައްސަލަތައް އިސްލާހު ކުރަން އޭސީސީއިން އެންގިނަމަވެސް އެކަމަށް ބަދަލެއް ފެނިގެން ގޮސްފައި ނުވާ ކަމަށް އެ ރިޕޯޓުގައި ބުނެއެވެ.\nއެކަންތައްތަކަށް ރައްދު ދިނުމަށް މިއަދު ފެނަކަ އިން ނެރުނު ބަޔާނެއްގައި ބުނެފައިވަނީ މުދަލާއި ހިދުމަތް ހޯދުމުގައި އަމަލު ކުރާ ގަވާއިދު ވަނީ 2018 ވަނަ އަހަރު ޑިރެކްޓަރުންގެ ބޯޑުން ބަދަލުކޮށްފައި ކަމަށެވެ. އެއީ ފެނަކަ އާ ފަހުން ހަވާލުވި ޑިރެކްޓަރުންގެ ބޯޑުން ނިންމި ނިންމުމެއް ކަމަށް ފެނަކަ އިން ވަނީ ބުނެފައެވެ.\nއަދި އެ ނޫންވެސް އެހެން ގަވާއިދުތަކަށް ވަނީ ފަހުގެ ބޯޑުން އިސްލާހު ގެނެސްގައި ކަމަށް ފެނަކައިން ބުނެއެވެ. އެގޮތުން 250،000 ރުފިޔާއިން ފެށިގެން 5،000،000 ރުފިޔާއާ ދެމެދުގެ މުއާމަލާތެއް ނަމަ ކުރިއަށް ގެންދާނީ ޑައިރެކްޓް ޕާޗޭސް ކޮމިޓީއިން އިވެލުއޭޓްކޮށް ފާސް ކުރެވިގެން ކަމަށް ފެނަކައިން ބުނެއެވެ. އަދި 5،000،000 ރުފިޔާއިން ފެށިގެން މަތީ މުއާމަލާތެއް ނަމަ އެ މުއާމަލާތެއް ކުރިއަށް ގެންދާނީ ކުންފުނީގެ ޑިރެކްޓަރުންގެ ބޯޑުން ހުއްދަ ލިބިގެންކަމުގައި ވާނީ މުދަލާއި ހިދުމަތް ހޯދުމުގައި އަމަލުކުރާގެ ގޮތުގެ ގަވާއިދަށް އިސްލާހު ގެނެސްފައި ކަމަށް ފެނަކައިން ބުނެފައިވެއެވެ.\nފެނަކަ ކޯޕަރޭޝަނުން ބުނެފައިވަނީ ކުންފުންޏަށް ތުހުމަތު ކުރެވޭ ގޮތަށް އެހެން ފަރާތަކާ ހަވާލާދެއްވާފައި ވިޔަސް ލިޔުއްވުމުގެ ކުރިން، ކަމާގުޅޭ ތަފްސީލް އެ ކުންފުނިން ހޯއްދެވުމަށް އިލްތިމާސްކުރާ ކަމަށެވެ. އަދި މައުލޫމާތު ހާމަކުރަން ވާނީ ކަމުގެ ހަގީގަތް އެނގޭގޮތަށް ކަމަށްވެސް ފެނަކައިން ބުނެފައިވެއެވެ.\nއެއްވެސް ނޫހަކުން މައުލޫމާތެއް ހޯދަން އެދިގެން، އެއްބާރުލުން ނުދީ، ކަންކަން ސިއްރުކުރުމަކީ ފެނަކަގެ މިހާރުގެ މެނޭޖްމެންޓްގެ އުސޫލު ނޫން ކަމަށް ވަނީ ބުނެފައެވެ.


ހަޔާތަށް ދިރުން ގެނެސްދިނީ ކަލާ (9) – Esfiya\nފަތިސް ނަމާދަށް ބަންގިގޮވުމާއެކު މުޅިގެ ވަނީ ހަލަބޮލި ކޮއްލާފައެވެ. ދުވަހަކީ ހަފްތާ ބަންދު ދުވަހެއްކަމުން އިސްހާގްއާއި ޖާވިދު ނިންމީ ދަތުރެއް ދިޔުމެވެ. ލީނާއާއެކު މަޖާ ވަގުތުކޮޅެއް ހޭދަ ކޮއްނުލާތާ އެތަށް ދުވަހެއް ވެދާނެއެވެ. ދަތުރުދާން ނިންމީ ކުޑަ ބަނޑޮހަށެވެ. ފުރަތަމަ ކޮޅު ލީނާ ދަތުރުދާން ވަރަށް ދެކޮޅު ހެދިއެވެ. ލީނާ ގޮވައިގެން ދިޔުމުން އެއްވެސް ފަސޭހައެއް ނުވާނެ ކަމަށް ބުނެ ދެކޮޅު ހެދިއެވެ. އެހެން ނަމަވެސް އިސްހާގްއާއި ލަމްހާގެ ކުރުނުކުރުމުން އާއެކޭ ބުނީ އެތަށް ޒަމާނެއްވަންދެން ގެއްލިފައިވާ އުފާވެރިކަން އޭނާގެ ސަބަބުން ގެއްލުނަނުދިނުމަށެވެ.\n“ކޮބާ އަވަސް.. ކޮބާ ލީނާ” ލަމްހާ ގޭމައިދޮރާށިން ނިކުތް ތަނުން ޖާވިދު އަހާލީ ލީނާ ނުފެނުމުންނެވެ. “އެބަ އާދޭ އިސްހާގްއާއެކު.. “ލަމްހާ ޖާވިދުގެ ސުވާލަށް ޖަވާބު ދިނުމަށް ފަހު ކާރަށް އެރިއެވެ. އިސްހާގް ލީނާ ގޮވައިގެން ބޭރަށް ނިކުތުމުން ޖާވިދު ދުވެލާފަ އައިސް ކާރަށް އަރަން ހިނގާބަލާށޭ ބުނެލިއެވެ.\nދަތުރުގައި ބައިވެރިވީ އިސްހާގްގެ އޮފީސް ކުދިންނާ ލަމްހާގެ ކޮލެޖް ގެ ދެތިން ރައްޓެހިންނެވެ. ޒަމާންތަކަކަށްފަހު މަޖާ ވަގުތު ކޮލެއް ހޭދަ ކޮއްލުމަށް ލިބުމުން އިސްހާގް އާއި ޖާވިދު ހުރީ ނިކަން އުފަލުންނެވެ. ޖާވިދުގެ އުފާވެރިކަން ދެގުނައަށް ގޮސްފައިވަނީ މި ދަތުރުގައި ލީނާ ބައިވެރި ވުމުންނެވެ.\nއުޑުމަތި ހީވަނީ ނޫކުލައިގެ ސާލެއް އަޅާލައިފައި އޮންނަ ހެންނެވެ. ފަޒާގައި ތެއްފިނި ކަމެއް އެކުލެވިގެންވާއިރު އެ ފިނިކަމުން ހޫނުކަން އިހްސާސް ކޮއްދިނުމަށް އިރުއޭގެ ވާޖިބު އަދާކުރުމަށް އަރައިގެންއައެވެ.\nބަނޑޮހަށް ލެފުމާއެކު އެންމެން ހަމަޖެހިލާ ހެނދުނުގެ ނާސްތާކުރަން ރެޑީ ވެލިއެވެ. ޒުވާން ގުރުޕް ބިންމަތީ އިށީދެގެން ތިބި އިރު ލީނާ ވީލް ޗެއާރގައި އިނެވެ. އެކި ވާހަކައިގައި ތިބެ ހެނދުނުގެ ސައި ނިމުނު ގޮތްވެސް ނޭނގެއެވެ.\n“ދެން އަބަދު ވޮލީތަ ކުޅެނީ.. ނެއްތަ ތަންކޮޅެއް މަޖާ ގޭމްއެއް.. ލީނާ ވެސް އޭނީ ފޫހިވެފަ” ވޮލީ ކޯޓުގައި އިން ލަމްހާ ވޮލީ ކުޅެން ފޫހިވުމުން އެންމެންނަށް އިއްވާލިއެވެ. “ނޫނޭ.. އެބައޮތް ސަޅި ގޭމްއެއް.. ރެޕަންޒިލްއަށްވެސް ކުޅެވޭނެ…. ހިނގާ ޕިގީ ބެގް ރޭސްއެއް ޖަހަން.. ވަރަށް މަޖާވާނެ..” އިސްހާގް އެހެން ބުނުމުން ލަމްހާ ދެލޯ ބޮޑު ކޮއްލިއެވެ. އަދި ނުކުޅޭނަމޭ އިސްހާގް ކައިރީގައި ބުންޔެވެ. ނޫނޭ ކޮއްކޯ.. ލެޓްސް ޕްލޭ.. ވަރަށް މަޖާ ވާނެ.. ކޮއްކޮ އަރާނީ ދޮންބެ ކޮނޑަށް” އިސްހާގް އެހެން ބުނުމުން ލަމްހާއާއި ޖާވިދުގެ މޫޑު ގޯސްވިއެވެ. މިހެން ވިޔަ ނުދޭނަމެވެ. ޖާވިދު ހިތާ ހިތާ އެހެން ކިޔާލިއެވެ. “ނޯ ނޯ ނޯ.. ލީނާ ޔޫއާރ މައިން. އިއްޓު ގެންގުޅޭ ލަމް” ޖާވިދު އެހެން ބުނުމުން ލީނާ އާއި އިސްހާގް ޖާވިދުގެ މޫނަށް ބަލާލިއެވެ. “ސާބަސް.. ދެން އޭރުން ދޯ މަޖާވާނީ. އެހެން ނޫނަސް އައި ވިލްބީ ހިޔާރ ލީނާއަށް ދެރަގޮތެއް ނުވާނެ އިރާދަ ކުރެއްވިއްޔާ” ޖާވިދު އެހެން ބުނުމުން އިސްހާގް ކޫލް އޭ ބުނެލިއެވެ. ޖާވިދު އެހެން ބުނީއްސުރެން ލީނާގެ ހިތް ނެގި ނެގިފަ ޖެހޭ އަޑު ލީނާއަށް އިވެއެވެ. އަތްފައި ފިނިވާހެންވެސް ހީވިއެވެ. އަނެއްކާ މީ ކިހިނެއް ވާ ކަމެއް ހެއްޔެވެ. ޕްލީސް ކޮންސަންޓްރޭޓް. ލީނާގެ ވިސްނުން އެކި ދިމާލަށް ދާން ފެށުމުން މީހާ ހަމައަކަށް އަޅުވާލިއެވެ. އިސްހާގް ލީނާ ޖާވިދު ކޮނޑަށް އަރުވަދޭން އެހީތެރިވެދިނެވެ.5ޖޯޑުގެ ބައިވެރިން ތައްޔާރު ވުމުން ރެފްރީއަށް އިން ކުއްޖާ ތުމުން ފުމެލިއެވެ.\nއަޅާ ކޮންމެ ފިޔަވަޅަކުން މޫދުގެ ލޮނުގަނޑު ބުރުއްސަމުން ދެއެވެ. ލަމްހާގެ ހިތް ހީވަނީ ދެންމެ ދެންމެ ނިކުމެދާނެ ހެންނެވެ. އިސްހާގްގެ ކޮނޑުމަތީގައި ދެއަތުން ހިފާލައިގެން ހުރިއިރު މިވަގުތު ކޮޅު ނިމުމަކަށް ނާދޭތޯ ދުއާ ކޮއްލެވުނު އަދަދުވެސް ނޭގެއެވެ. ޖާވިދުގެ ހާލުވެސް ހަމަ އެފަދައެވެ. ލިނާ ޖާވިދު ބުރަކަށި މަތީ އޮތް އިރު ލީނާގެ ހިތުގެ ތެޅުންވެސް ޖާވިދުއަށް އިހްސާސް ކުރެވުނެވެ. ލީނާގެ ލޫޅާފަތި ހަށިގަނޑު ޖާވިދު ގައިގައި ބީހިލާ ކޮންމެ ފަހަރަކު ހަށިގަނޑަށް ކަރަންޓު ޖެހޭކަހަލަ އިހްސާސެއް ކުރުވައެވެ. ރޭސް ނިމުނު އިރުވެސް ލީނާ އޮތީ ޖާވިދުގެ ކޮނޑުމަތީގައެވެ. ރޭހުން މޮޅުވީ އިސްހާގްގެ އޮފިސް ޖޯޑެކެވެ. “ދެން .. އަހަރެން ގޮނޑިއަށް ލާދީ” ރޭސް ޖަހާ ނިމުނު އިރަށް ލީނާ ޖާވިދު ކައިރީގައި ކިޔަން ފެއްޓިއެވެ. ޖާވިދުއަށް އެނގޭނީ ކިހިނަކުން ހެއްޔެވެ. ޖާވިދުގެ ކޮޑުމަތީގައި މިހާއިރު އޮތީ ނޭވާ ނުލައެވެ. މީހާ ދާހިތްލާ ފޯވެއްޖެއެވެ. ޖާވިދުގެ ކޮންމެ އާދައެއް ކަމުދާން ފައްޓައިފިއެވެ. އެހެން ވިޔަސް އަހަންނާ އޭނަ އެކަށީގެން ނުވެއެވެ. މިއީ ނުކުޅެދޭ މީހެކެވެ. ލީނާގެ ހިތަށް އެތަކެއް އެއްޗެހި އަރަމުން ދިޔައެވެ.\n“ނޫން ނުބޭލޭނެ… ހިނގާ ރަށުތެރެ ބަލާލަން.. މިރަށު ބީޗް ވަރަށް ސަޅިވާނެ” ޖާވިދު އެހެން ބުނުމުން ލީނާގެ ހިތް އުފަލުން ފޮޅުނެވެ.\nރަށަށް ދަތުރު އައިސް އުޅޭ މީހުން އެހުނަށް ވުރެށް މަދެވެ. ލީނާއާއި ޖާވިދު ދިޔައީ ދޮންވެލި ގަނޑުން ފައިގެ ނިޝާން ދޫކުރަމުންނެވެ. “ލީނާ ނުވިސްނަންތަ ތިފައި އަދި މީހަކަށް ދައްކާލާކަށް.. މިބުނީ އެހާ އަވަހަށް ގިވްއަޕް ކޮއްލާކަށް ނުވާނޭ.. ދިވެހި ބޭސް ކުރާމީހަކަށް ދައްކާލަން ހިޔާލެއް ނުކުރަންތަ” ޖާވިދު އެހެން އެހުމުން ލީނާ ވިސްނަމޭ ބުނެލިއެވެ. ޖާވިދުވެސް ލީނާ ފަޔާޒް ހެން ދުރުކޮއްލަނީ ހެއްޔެވެ. ނޫނެކެވެ. ފަޔާޒްއަށްވުރެއް ޖާވިދު ރަނގަޅުވާނެއެވެ. “އެބަ ވިސްނަން ތިކަހަލަ ކަމަކާ.. އަސްލު” ލީނާގެ ނަޒަރު ގޮސް ހުއްޓިފައިހުރީ ކުރިމަތިން އަންނަ ދެ މީހުންނަށެވެ. އަތާ އަތް ގުޅުވާލަމުން ހިނގާލައިފަ އަންނަ އިރު ދެ ލޯބިވެރިންނޭ މީހުން ބުނާނެކަން ކަށަވަރެވެ. ލީނާ އަގައިން ނުބުނުމުން ޖާވިދު ލީނާގެ ނަޒަރު ގޮސް ހުއްޓިފަވާ ދިމާލަށް ބަލާލިއެވެ. “ރެޕަންޒިލް ދަންނަންތަ އޭނަ” ޖާވިދު އެހެން ބުނުމުން ލީނާގެ އަގައިން ފަޔާ އޭ ބުނެލި އަޑުއިވުނެވެ.\n5 ވަރަކަށް ފޫޓް ކައިރިއަށް އާދެވުމުން ފަޔާޒް ކުރިއަށް ބަލާލިއެވެ. ބަނޑޮހުން ލީނާ ފެނުމުން ފަޔާޒް ހުރީ ބުނާނެ އެއްޗެއް ނޭގިފައެވެ. ލީނާގެ ނަޒަރު ފަޔާޒްއަށް އަމާޒް ވެފައިވާތަން ފެނި އައިންތު އަތުން ފަޔާޒްއަށް ދޫކޮއްލެވުނެވެ. ޒަމާން ތަކަކަށް ފަހު ލީނާ ފެނުމުން ފަޔާޒްގެ ހިތް އޮބި ނޯންނަ ވަރަށް ތެޅުނެވެ. ލީނާގެ އެ މައުސޫމު މޫނަށް ބަލަން އިދެވުނީ އަލަށް ފެނިގެން އުޅޭ މީހެއް ހެނެވެ. ފަޔާޒްއަށް ޔަގީން ވިއެވެ. ފަޔާޒް ލީނާ ކޮންމެ ހާލެއްގައިވެސް ބޭނުމެވެ. “ލީނާ” ފަޔާޒް ތުރުތުރުލާ އަޑަކުން ގޮވާލިއެވެ. “ހިނގާ ދާން.. އަވަސް” ލީނާ ޖާވިދު ކޮނޑުގައި ކުޑަކޮއްޖަހާލަމުން ބުނެލިއެވެ.\nލީނާ ދިޔަތަން ބަލަން ފަޔާޒް ހުރީ ފެން ކަޅިވެފައެވެ. ލީނާ ހާސިލް ނުކޮއް ހުއްޓާނުލާނަމޭ ފަޔާޒް ހިތާހިތުން ކިޔާލިއެވެ.\nދަތުރު ނިމިގެން ގެއާހަމަށް ދެވުނު އިރުވެސް ލީނާގެ މޫޑު ރަނގަޅެއް ނުވިއެވެ. އަބަދު ވިސްނުމަކަށް ގެއްލިފައި އިންނަތަން ފެނުމުން ލަމްހާވެސް ދެތިން ފަހަރު ސުވާލު ކޮއްފިއެވެ. ފަޔާޒްއާ ދިމާވިކަން ލީނާގެ އެދުމުގެ މަތިން ޖާވިދު ވަނީ ސިއްރު ކޮއްދީފައެވެ.\n“ލަމް.. ލީނާ އަށް ކިހިނެއް ވެފަ.. އޭނަ އޯކޭތަ.. ” އިސްހާގް އަށް ލީނާ މާ މަޑުން އިނުމުން ކެއްނުވެގެން އަހާލިއެވެ. ” ނޭގެ ކިހިނެއް ވެފަ ކަމެއް.. ވެދާނެ މާ ތަޔާޑް ވީ ކަމަށް” ލަމްހާ އެހެން ބުނުމުން އެހެންވެދާނެއޭ ބުނެލިއެވެ.\nގޭ ފެންޑާގައި ލީނާ އިނީ ފުންވިސްނުމަކަށް ގެއްލިފައެވެ. ފަޔާޒްގެ މަތިން ހަނދާން ނައްތާލަން ކުރި މަސަތްކަތް މި ވީ ބޭކާރު ނޫންހެއްޔެވެ. އެ ހިޔާލުތަކާ ވިސްނުންތަކ ދުރައްދާން ހާދަ މަސަތްކަތެއް ކުރީމުއެވެ. އެހެން ނަމަވެސް ފަޔާޒް ފެނުމުން އެ ހިޔާލުތަކާ އެ ވިސްނުންތަށް އަލުން އިއާދަ ވެއްޖެއެވެ.\n“ޕޮއް” ޖާވިދު އައިސް ލީނާ ސިއްސުވާލުމުން ލީނާގެ އަގައިން ކުޑަ ހަޅޭކެއްވެސް ނިކުތެވެ.\n“ޖާވިދު ގަނޑު.. ވަރަށް ފޫހިވޭ” ރެޕަންޒިލް ރޮނީތަ” ލީނާގެ ލޮލުން ކަރުނައިގެ އަސަރު ފާޅުވާން ހުރުމުން ޖާވިދު އަހާލިއެވެ. ” ނޫން މިތަން ވައިގަދަ ކަމުން ކުނޑިކޮޅެއް ޖެހުނީ” ލީނާ އެހެން ބުނުމުން ޖާވިދު އެހެންހޭ ބުނެލިއެވެ. “ލީނާ އަސްލުވާހަކަ އެއް ބުނަންތަ. އަހަންނަށް އެނގޭ ފަޔާޒް ފެނުނީމަކަން ލީނާ ތިހެން ތިއުޅެނީ.. ލީނާ އަދިވެސް ބޭނުންތަ ފަޔާޒް.. ވަރަށް ސީރިއަސް ކޮއްމި އަހަނީ” ޖާވިދު އެހެން އެހުމުން ލީނާ ހުރީ ޖާވިދުގެ މޫނާދިމާލަށް ބަލަހައްޓައުގެންނެވެ. ލީނާގެ ލޮލުން ވެއްޓުނު ކަރުނަތިކި ބިންމައްޗައް ވެއްޓުނަނުދީ ޖާވިދު އަތު މުށުތެރޭ ފޮރުވާލިއެވެ. ޖަވާބަކަށް ބޭނުންވާ ފަދައިން ޖާވިދު ލީނާއާ ދިމާލަށް ބަލަން ހުރުމުން އިސްޖަހާލީ ލީނާ ބުނާ އެއްޗަކުން ޖާވިދު ހިތްހަމަ ނުޖެހިދާނެތީއެވެ.\nvaahaka v v reethi\nV nice.. n v interestin… keep it up.. dhn kn dhuvahakun up vaany.. kiya hithun hureveny eh noon.. leena n jeyd gukhuvaany ingey…\nvaahaka varah reethi.kamana miahvure thankolheh dhigukoh genes dhevidhaane tha..?varah interest story eh…l like it..\nTotally agree with you kiyaa. 🙂\nkurutha.. okey will try miah vureh dhigukoh genesdheyn.. thnk u all for liking :*\nv salhi mi part ves\nKhbaatha eneh part vrr kiyaa hiyythun mihury ….\nInsha allah maadhama ☺\nތިން ލަފްޒުން (9)\nހުރީ ވެވިފާ ބާކީ… (އަށްވަނަ ބައި)\nމަލަކާ (19ވަނަ ބައި)


Maumoon ge engumah amalu kurun courtun huttuvaifi | Mihaaru\nމައުމޫން: އަމުރު ނެރުނީ ކައުންސިލް ނުބާއްވަން އަންގައި، މައުމޫން ރާއްޖެއިން ބޭރުގައި ހުންނަވަނިކޮށް -- ފޮޓޯ: މުހަންމަދު ޝަރުހާން/ މިހާރު\nމައުމޫންގެ އެންގުމަށް އަމަލުކުރުން ފަސްކުރަން ކޯޓުން އަމުރުކޮށްފި\n04 އޯގަސްޓް 2016 - 13:54 30 comments\nޕީޕީއެމްގެ ކައުންސިލާއި އެ ޕާޓީގެ ގުނަވަންތަކުގެ ބައްދަލުވުންތައް ނުބާއްވަން އެ ޕާޓީގެ ރައީސް މައުމޫން އަބްދުލްގައްޔޫމް އަންގަވާފައިވާ އެންގެވުމަށް އަމަލުކުރުން މަޑުޖައްސައިލަން ސިވިލް ކޯޓުން މިއަދު އަމުރުކޮށްފި އެވެ.\nޕާޓީގެ ކައުންސިލްގެ ބައްދަލުވުންތައް މައުމޫންގެ ހުއްދަ ނެތި ނުބާއްވަން އެމަނިކުފާނު އަންގަވާފައި ވަނިކޮށް، އެ އެންގުމަށް އަމަލުކުރުން ފަސްކުރަން ކޯޓުން މިއަދު އަމުރުކުރީ އެއީ ޕާޓީގެ އަސާސީ ގަވާއިދާ ޚިލާފް އެންގުމެއް ކަމަށް ބުނެ، އެ އެންގުން ބާތިލްކުރަން ޕީޕީއެމަށް ނިސްބަތްވާ ރައްޔިތުންގެ މަޖިލީހުގެެ ދެ މެމްބަރަކު މައްސަލަ ހުށަހެޅުމުންނެވެ.\nނައިފަރު ދާއިރާގެ މެމްބަރު އަހުމަދު ޝިޔާމާއި ހުޅުދޫ ދާއިރާގެ މެމްބަރު މުހައްމަދު ޝާހިދު ހުށަހެޅުއްވި އެ މައްސަލާގައި ކޯޓުން އަމުރުކޮށްފައިވަނީ އެ މައްސަލާގައި ކޯޓުން ގޮތެއް ނިންމަންދެން، މައުމޫންގެ އެންގުމަށް އަމަލުކުރުން ފަސްކުރަން އަމުރުކުރާ ކަމަށެވެ.\nއަމުރު ރައްދުވަނީ މައުމޫނާއި ޕީޕީއެމާއި އެ ޕާޓީގެ ކައުންސިލާއި އެ ޕާޓީގެ ހުރިހާ ގުނަވަންތަކާއި އެކަމުގައި ހިމެނޭ ހުރިހާ ފަރާތްތަކަށް ކަމަށް އަމުރުގައިވެ އެވެ. އެ މައްސަލާގައި ސުލްހަވެރި ހައްލެއް ލިބޭތޯ އިއްޔެ ކޯޓުގައި ބޭއްވި ބައްދަލުވުމުގައި ހައްލެއް ނުލިބުމުން މައްސަލަ ވަނީ ޝަރީއަތަށް ފޮނުވައިފަ އެވެ.\nމައުމޫންގެ އެންގުމަށް އަމަލުކުރުން ފަސްކުރަން އަމުރު ކުރީ މައުމޫން ނެތި ކައުންސިލް ނުބާއްވަން އަންގައި، މައުމޫން ރާއްޖެއިން ބޭރަށް ވަޑައިގެންފައި ވަނިކޮށެވެ.\nމައުމޫނާއި އެ ޕާޓީގެ ޕާލިމެންޓްރީ ގްރޫޕުގެ މެމްބަރުންނާއި ޚިޔާލު ތަފާތުވެ، ޕާޓީގެ ކައުންސިލާއި ގުނަވަންތަކުގެ ބައްދަލުވުންތައް ނުބާއްވަން މައުމޫން އެންގެވީ މިދިޔަ މަހުގެ ތެރޭގަ އެވެ. އޭގެ ފަހުން މައުމޫންގެ ބެއްލެވުމުގެ ދަށުން ކައުންސިލްގެ ބައްދަލުވުމެއް ބާއްވަން މަސައްކަތް ކުރިޔަސް ޚިޔާލު ތަފާތުވުންތަކާ ހެދި އެ ބައްދަލުވުން ވަނީ ހުއްޓާލަން ޖެހިފަ އެވެ.\nމައުމޫން އެ އެންގެވުން އެންގެވި ފަހުން ޕާޓީގެ ސުލޫކީ ކޮމެޓީން ވަނީ މައުމޫންގެ ދަރިކަލުން އަދި ދިއްގަރު ދާއިރާގެ މެމްބަރު ފާރިޝް މައުމޫނާއި އިތުރު ބަޔަކު ޕާޓީން ވަކިކުރަން ނިންމައިފަ އެވެ. އެކަމަކު މައުމޫން ވިދާޅުވަނީ އެ ބޭފުޅުން ވަކިނުވާ ކަމަށެވެ.\nއިތުރު ލިޔުންތައް ރައީސް މައުމޫން އަބްދުލްގައްޔޫމް ސިވިލް ކޯޓް ޕީޕީއެމް ޕީޕީއެމް ކައުންސިލް


ޕަބްލިޝްކުރި ތާރީޚް: 23 ޖޫން 2020\nޕަބްލިޝްކުރި ގަޑި: 16:14\nސުންގަޑި: 02 ޖުލައި 2020 13:00\nވަގުތީ ފާމަސީ އެސިސްޓެންޓް މަޤާމަށް މުވައްޒަފުން ހޯދުން.\n01 (އެކެއް) އަހަރު ދުވަހުގެ މުއްދަތަށް\nއައްޑޫ އެކުއެޓޯރިއަލް ހޮސްޕިޓަލް\nހޮސްޕިޓަލްގެ ފާމަސީއިން އާންމުންނަށް ބޭސްދޫކުރުން އަދި ހޮސްޕިޓަލުގެ ވޯޑްތަކަށް ބޭނުންވާ ބޭސްތައް ވޯޑުތަކަށް ފޯރުކޮށްދިނުން.\nހޮސްޕިޓަލްގައި އެޑްމިޓް ކުރުމަށްފަހު ދޫކޮށްލާ ބަލިމީހުންނަށް ޑޮކްޓަރުން ލިޔެދޭ ބޭސް، ވޯޑްތަކަށް ފޯރުކޮށްދިނުން.\nފާމަސީއަށް ބޭނުންވާ ބޭހާއި އެހެނިހެން ތަކެތި ހުސްވިޔަނުދީ ފާމަސީއިން ލިބެން ހުންނާނެކަން ކަށަވަރުކުރުމަށްޓަކައި، ތައްޔާރުކުރަން ޖެހޭ އޯޑަރ ލިސްޓް ތައްޔާރުކޮށް ހޮސްޕިޓަލްގެ ޕްރޮކިއުމެންޓް ޔުނިޓަށް ފޮނުވުން.\nފާމަސީއަށް ގެންނަ ބޭސްތައް ރައްކާކުރުމުގައި ބަލަންޖެހޭ މިންގަޑުތައް ފާމަސީގައި ޤާއިމް ވެފައިވާކަން ކަށަވަރުކުރުމާއި އެކު، މޯލްޑިވްސް ފުޑް އެންޑް ޑްރަގް އޮތޯރިޓީއިން ކަނޑައަޅުއްވާފައިވާ މިންގަނޑުތަކާއި އެއްގޮތަށް ބޭސްތައް ރައްކާކޮށް ސްޓޮކް ބެލެހެއްޓުން.\nފާމަސީއަށް އެތެރެވާ ބޭސް ސްޓޮކް ފާމަސީއަށް ބަލައިގަތުމުގެ ކުރިން ބަލަންޖެހޭ ބެލުންތައް ބަލައި، މުއްދަތު ހަމަވެފައިވާ ބޭހާއި ހަލާކުވެފައި ހުންނަ ބޭސްތައް ވަކިކޮށް އަންގަންޖެހޭ ފަރާތްތަކަށް އެންގުމާއިއެކު އަޅަންޖެހޭ ފިޔަވަޅުތައް އެޅުން.\nފާމަސީ އިން މުއްދަތު ހަމަވާ ބޭހާއި ހަލާކުވާ ބޭސް ނައްތާލުމަށްޓަކައި ކުރަންޖެހޭ އެންމެހައި ކަންކަން ކުރުން އަދި އެކިސަބަބުތަކާ ގުޅިގެން ހަލާކުވާ ބޭސްތައް ކަނޑައެޅިފައިވާ ޤަވާޢިދުގެ މަތިން އެމް.އެފް.ޑީ.އޭ. މެދުވެރިކޮށް ނައްތާލާ، އެތަކެތީގެ ރެކޯރޑްތައް ފުރިހަމަކުރުން.\nކޮންޓްރޯލް ޑްރަގްސް ރެކޯރޑްތައް ޤަވާޢިދުން ބަލަހައްޓާ ރިޕޯޓްތައް ތައްޔާރުކޮށް ފޮނުވަންޖެހޭ ފަރާތްތަކަށް ފޮނުވުމާއި ސްޓޮކްގެ ހިސާބުތައް ދުވަހުން ދުވަހަށް ބެލެހެއްޓުމާއި ރިޕޯޓް ތައްޔާރުކުރުން.\nބޭހުގެ ސަބަބުން ކުރާ ނޭދެވޭ އަސަރު ނުވަތަ 'އެޑްވާންސް ޑްރަގް ރިއެކްޝަން' ރިޕޯޓް ކުރުމުގައި ހޮސްޕިޓަލްގެ ފޯކަލް ޕޮއިންޓެއްގެ ގޮތުގައި މަސައްކަތް ކުރުމާއި މިފަދަ ކަންކަމުގައި އެމް.އެފް.ޑީއޭ. އާއި ކޯޑިނޭޓް ކުރުން.\nއެކި އެކި ސަބަބުތަކާއި ގުޅިގެން މޯލްޑިވްސް ފުޑް އެންޑް ޑްރަގް އޮތޯރިޓީން ނެރޭ ބޭހުގެ އެލަރޓްތައް ޑޮކްޓަރުންނާއި އަދި އެނޫންވެސް، ކަމާއި ގުޅުންހުރި ފަރާތްތަކާއި ހިއްސާކުރުމުގައި އެމް.އެފް.ޑީއޭ. އާއި ކޯޑިނޭޓް ކުރުން.\nރެޝަނަލް ޔޫސް އޮފް މެޑިސިން ޕްރޮމޯޓް ކުރުމަށްޓަކައި ހިންގަން ޖެހޭ އެވެއަރނެސް ސެޝަންތައް ހިންގުން.\nހޮސްޕިޓަލްގެ ރެޝަނަލް ޕްރިސްކްރައިބިން އަދި މެޑިސިން ކޮންސަމްޕްޝަން މިންވަރު ދެނެގަތުމަށްޓަކައި ކުރަންޖެހޭ ޕްރިސްކްރިޕްޝަން އޮޑިޓް ކުރުން.\nފާމަސީ ހިންގުމުގައާއި ބޭސް ހޯދުމަށް ނަގަން ޖެހޭ ހުއްދަތައް ކަމާގުޅޭ ފަރާތްތަކުން ހޯދުން\nއޮފީހުގައި ކުރެވޭ މުހިއްމު މަސައްކަތްތަކަށް އެހީތެރިކަން ދިނުމާއި ސަލާމްބުނާ މުވައްޒަފުންނާއި ޗުއްޓީގައި ތިބޭ މުވައްޒަފުންގެ މަސައްކަތް ވެރިން އަންގަވާގޮތެއްގެމަތިން ކުރުން. އަދި ހޮސްޕިޓަލުގެ ތަރައްޤީއަށް ކުރެވޭ މަސައްކަތުގައި ބައިވެރިވުމާއި އަދި އެހެނިހެން ސެކްޝަންތަކުން ކުރާ މަސައްކަތުގައި ޢަމަލީގޮތުން ބައިވެރިވެ މަސައްކަތްކުރުން.\nހޮސްޕިޓަލުގެ ޢާއްމު އުޞޫލުތަކާއި، ޤަވާޢިދުތަކަށް ޢާއްމުން އިޙްތިރާމް ކުރުމަށް ބާރުއަޅާ އެކަން އެގޮތުގައި ދެމެހެއްޓުމަށް މަސައްކަތް ކުރުން އަދި މުވައްޒަފުންގެ މެދުގައި އެކުވެރިކަމާއި، އެއްބާރުލުން އާލާކުރުމަށް މަސައްކަތްކުރުމާއި، މުވައްޒަފުން ގުޅިގެން ކުރާ މަސައްކަތާއި އެކިއެކި އިޖްތިމާޢީ ޙަރަކާތްތަކުގައި ބައިވެރިވެ މަސައްކަތްކުރުން.\nމަގާމުގެ މަސައްކަތާ ގުޅޭ ތަޢުލީމީ ރޮނގަކުން ދިވެހިރާއްޖޭގެ ގައުމީ ސަނަދުތަކުގެ އޮނިގަނޑުގެ ލެވެލް4ގެ ސަނަދެއް ހާސިލްކޮށްފައިވުން.\nފުރިހަމަ ކޮށްފައިވާ ސިވިލް ސަރވިސްގެ ވަޒީފާއަށް އެދޭ ފޯމު (މި ފޯމް ސިވިލްސާރވިސް ކޮމިޝަންގެ ވެބްސައިޓުންނާއި އައްޑޫ އިކުއެޓޯރިއަލް ހޮސްޕިޓަލުގެ އޮފީސް ކައުންޓަރުން ލިބެން ހުންނާނެއެވެ.)\n)ހ) މޯލްޑިވްސް ކޮލިފިކޭޝަން އޮތޯރިޓީން ފެންވަރު/ ލެވެލް ކަނޑައަޅައި ތައްގަނޑު ޖަހާފައިވާ، ރާއްޖެއިން ބޭރުގެ މަތީ ތަޢުލީމުދޭ މަރުކަޒަކުން ދޫކޮށްފައިވާ ތަޢުލީމީ ސެޓްފިކެޓުތަކާއި ޓްރާންސްކްރިޕްޓް؛ ނުވަތަ ސެޓްފިކެޓް ނެތް ހާލަތްތަކުގައި، ކޯސް ފުރިހަމަ ކުރިކަމުގެ ލިޔުމާއި، މޯލްޑިވްސް ކޮލިފިކޭޝަންސް އޮތޯރިޓީން ދޫކޮށްފައިވާ އެމް.ކިއު.އޭ އެސެސްމެންޓް ރިޕޯރޓްގެ ކޮޕީ އަދި ޓްރާންސްކްރިޕްޓްގެ ކޮޕީ.\n(ހ) ސިވިލް ސާރވިސްގެ ވަޒީފާއެއްގައި، ދައުލަތުގެ މުއައްސަސާއެއްގައި، ސަރުކާރު ހިއްސާވާ ކުންފުންޏެއްގައި ނުވަތަ ޤައުމީ ނުވަތަ ބައިނަލްއަޤުވާމީ ޖަމްޢިއްޔާ/ ޖަމާއަތެއްގައި ވަޒީފާ އަދާކޮށްފައިވާނަމަ، އަދާކޮށްފައިވާ ވަޒީފާ، އަދި ވަޒީފާގެ މުއްދަތާއި، ވަޒީފާގެ މަސްއޫލިއްޔަތު ބަޔާންކޮށް އެ އޮފީހަކުން ދޫކޮށްފައިވާ ލިޔުން.\n(ނ) އުވާލާފައިވާ ދައުލަތުގެ އިދާރާތަކާއި ސަރުކާރު ހިއްޞާވާ ކުންފުންޏެއްގައި މަސައްކަތްކޮށްފައިފާއިވާ ނަމަ، އަދާކޮށްފައިވާ ވަޒީފާ، އަދި ވަޒީފާގެ މުއްދަތާއި، ވަޒީފާގެ މަސްއޫލިއްޔަތު ބަޔާންކޮށް އެ އޮފީހަކުން ދޫކޮށްފައިވާ ލިޔުން ނުވަތަ ވަޒީފާ އަދާކުރިގޮތް އަންގައިދޭ ރެފަރެންސް ޗެކް ފޯމް.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 02 ޖުލައި 2020 ވަނަ ދުވަހުގެ 13:00 ގެ ކުރިން، އައްޑޫ އެކުއެޓޯރިއަލް ހޮސްޕިޓަލް އަށެވެ. ވަޒީފާއަށް އެދޭ ފޯމާއި ލިޔުންތައް އީ-މެއިލް [email protected] މެދުވެރިކޮށް ބަލައިގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި ވަޒީފާއަށް އެދި ހުށަހަޅާ، ފަރާތްތަކުގެ ތެރެއިން ތަޢުލީމީ ފެންވަރާއި ތަޖުރިބާއަށް ބަލައި، ވަޒީފާއަށް ކުރިމަތިލާފައިވާ ފަރާތްތަކުގެ ތެރެއިން އެންމެ މަތިން މާކްސް ލިބޭ 10 ފަރާތްތައް ޝޯޓްލިސްޓް ކުރެވޭނެއެވެ.\nމިމަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 05 ޖުލައި 2020 އާއި 23 ޖުލައި 2020 އާ ދެމެދު، އައްޑޫ އެކުއެޓޯރިއަލް ހޮސްޕިޓަލުގައެވެ.\nވަޒީފާއަށް ކުރިމަތިލީ ފަރާތްތަކަށް ޕޮއިންޓް ލިބުނު ގޮތުގެ ޝީޓް ) A2 ފޯމު)" އާންމުކުރުން\nއިންޓަވިއު ބާއްވާތާ ރަސްމީ ބަންދު ނޫން5ދުވަހުގެ ތެރޭގައި "ވަޒީފާއަށް ކުރިމަތިލީ ފަރާތްތަކަށް ޕްއިންޓް ލިބުނު ގޮތުގެ ޝީޓް ) A2 ފޯމު)" އާއްމުކޮށް ފެންނާނެހެން މި އިދާރާގައި އާއްމުކުރެވޭނެއެވެ. ވަޒީފާއަށް ކުރިމަތިލީ ފަރާތްތަކަށް ޕޮއިންޓް ދެވިފައިވާ ގޮތާމެދު ޝަކުވާއެއް އޮތްނަމަ A2 ފޯމު އާންމުކުރާ ދުވަހުން ފެށިގެން ރަސްމީ ބަންދު ނޫން5ދުވަހުގެ ތެރޭގައި އެ ޝަކުވާއެއް މި އިދާރާއަށް ހުށަހަޅަންވާނެއެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 6885045 އަށެވެ. އީ.މެއިލް ކުރާނީ [email protected] އަށެވެ. ސިވިލް ސަރވިސްގެ ވަޒީފާތަކަށް މީހުން ހޮވުމާއި ޢައްޔަނުކުރުމުގެ މިންގަނޑުތަކާއި އުޞޫލުތައް އަދި އެ އުޞޫލުތަކާ ގުޅުންހުރި އެންމެހާ ލިޔުންތައް ސިވިލް ސަރވިސް ކޮމިޝަނުގެ ވެބްސައިޓްގެ ޑައުންލޯޑްސްގެ "އައްޔަނުކުރުމުގެ އުޞޫލާގުޅޭ" (http://www.csc.gov.mv/dv/recruitment-usoolu) އިން ލިބެން ހުންނާނެއެވެ.


Ruhgas kandan hudhdha dhenee zarooree beynunthakah ekani: EPA\nރައްޔިތުންގެ މަޖިލީހުގެ އެންވަޔަރަމަންޓް އެންޑް ކްލައިމެޓް ޗޭންޖް ކޮމެޓީއަށް މިއަދު، އީޕީއޭގެ ޑިރެކްޓަރ ޖެނެރަލް އިބްރާހީމް ނައީމް އަދި އީޕީއޭގެ އިސްވެރިން ހާޒިރު ކުރައްވާ ބޭއްވި ބައްދަލުވުމުގެ ތެރެއިން --\nރުއްގަސް ކަނޑަން ހުއްދަދެނީ ޒަރޫރީ ބޭނުންތަކަށް އެކަނި: އީޕީއޭ\nރުއްގަސް ކަނޑަށް ނުވަތަ ބޭރުކުރުމަށް ހުއްދަ ދެނީ ހަމައެކަނި ޒަރޫރީ ބޭނުންތަކަށް އެކަނި ކަމަށް އެންވަޔަރަމަންޓަލް ޕްރޮޓެކްޝަން އޭޖެންސީ (އީޕީއޭ) އިން ބުނެފި އެވެ.\nއީޕީއޭއިން އެގޮތަށް ހާމަކުރީ، ރުއްގަސް ނެގުމުގެ ޝަކުވާ ބޮޑުވެ، އެކަންތައް ހިނގާގޮތް ބެލުމަށް ރައްޔިތުންގެ މަޖިލީހުގެ އެންވަޔަރަމަންޓް އެންޑް ކްލައިމެޓް ޗޭންޖް ކޮމެޓީއަށް މިއަދު، އީޕީއޭގެ ޑިރެކްޓަރ ޖެނެރަލް އިބްރާހީމް ނައީމް އަދި އީޕީއޭގެ އިސްވެރިން ހާޒިރު ކުރެއްވުމުން، މެމްބަރުން ކުރެއްވި ސުވާލުތަކާއި ގުޅިގެންނެވެ.\nނައީމު ވިދާޅުވީ ޒަރޫރީ ބޭނުންތަކުގެ ގޮތުގައި މައިގަނޑު ގޮތެއްގައި ބަލަނީ މިސާލަކަށް މީހުން ދިރިއުޅޭ ސަރަހައްދެއްގެ މަގެއް ހެދުން، ނުވަތަ މީހުން އުޅޭ ސަރަހައްދެއްގަ މިސްކިތެއް އެޅުން، ނޫނީ ފުޓްބޯޅަ ދަނޑެއް ކަަހަލަ ތަނެއް އެޅުން ފަދަ ކަމެއް ކުރުމަށެވެ.\nނައީމް ވިދާޅުވީ އެފަދަ ތަންތަން ހަދަން ކައުންސިލުން ނިންމިޔަސް އެތަންތަނުން ރުއްގަސް ކަނޑަށް ހުއްދަ ދެނީ ވަރަށް ގިނަ ކަންތައްތަކަށް ބެލުމަށްފަހު ކަމަށެވެ. އެގޮތުން، އެ ތަނަކީ ރަށުގެ ލޭންޑްޔޫސް ޕްލޭންގައި "އެޕްރޫވަލް" ލިބިގެން އަދި އެކަމަށް ބޭނުންވާ ފައިސާ ހަމަޖެހިފައި ހުރިތޯ ވެސް ބަލަންޖެހޭ ކަމަށެވެ.\nނައީމު ވިދާޅުވީ ރުއްގަސް ނެގުމަށް މިއަހަރު ހުއްދައަށް އެދުނު 27 ފަރާތަކަށް ހުއްދަ ނުދޭން ނިންމިއިރު، 10 ފަރާތަކަށް ރުގަސް ނެގުމުގެ ހުއްދަ ދީފައިވާނެ ކަމަށެވެ.\nމީގެ އިތުރުން ނައީމު ވިދާޅުވީ، ކުރީގެ ރައީސް އަބްދުﷲ ޔާމީންގެ ސަރުކާރުން، އީޕީއޭއަށް ވަރަށް ބޮޑަށް ނުފޫޒު ފޯރުވާފައިވާ ކަމަށެވެ. އެގޮތުން އީޕީއޭގެ ބާރުތައްވެސް ނަގާފައިވާ ކަމަށެވެ.\nނައީމު ވިދާޅުވީ، އީޕީއޭގެ ބާރުތައް މިނިސްޓްރީގެ ދަށަށް ސަރުކާރުން ބަދަލުކުރީ އީޕީއޭއިން ސިޔާސީ ނުފޫޒަށް އެއްބާރުލުން ނުދިނުމުގެ ސަބަބުން ކަމަށެވެ. އެގޮތުން، އީޕީއޭ އިން ނުފޫޒެއްގެ މައްޗަށް ކަމެއް ނިންމާފައި ނުވާނެ ކަމަށް ވެސް ނައީމް ވިދާޅުވި އެވެ.\nރައީސް ޔާމީންގެ ސަރުކާރުން ވަނީ އީޕީއޭއަށް ލިބިފައިވާ ބައެއް ބާރުތައް ޓޫރިޒަމް މިނިސްޓްރީގެ ދަށަށް ބަދަލުކޮށް، ތިމާވެއްޓަށް ބެލުމަށް ނެތި ރާއްޖޭގެ ގިނަ ފަޅުތަކެއް ހިއްކާފަ އެވެ. އެކަން ފާލުން ނެއްޓުނީ އަމަލު ކުރަމުންދިޔަ އުސޫލަށް ބަދަލު ގެނައުމުން ކަމަށް ވެސް ނައީމް ވިދާޅުވި އެވެ.\nމަޖިލިސް އީޕީއޭ ތިމާވެށި ސަރުކާރު


ފޭދޫ އިއްބެގެ ހެޓްރިކާއެކު ޓީސީ މޮޅުވެ ތިންވަނައަށް\nއެސްޓީއޯ މާލޭ ލީގުގައި ޓީސީ ސްޕޯޓްސް ކްލަބާއި ކްލަބް ވެލެންސިއާ ބައްދަލުކުރި މެޗުގައި ޓީސީގެ އިބްރާހިމް މަހުދީ (ފޭދޫ އިއްބެ) ގެ ހެޓްރިކަކާއެކު ޓީސީ މޮޅުވެއްޖެއެވެ.\nގަލޮޅު ރަސްމީ ފުޓުބޯޅަ ދަނޑުގައި ރޭ ކުޅުނު މި މެޗުން ވެލެންސިއާގެ މައްޗަށް ޓީސީއިން ކުރިހޯދީ 0-4 ގެ ނަތީޖާއިންނެވެ.\nމެޗުގެ ފުރަތަމަ ހާފުގައި ދެ ޓީމުގެ ފަރާތުން ވެސް ރަނގަޅު ހަމަލާތަކެއް ފެނިގެން ގޮސްފައިވެއެވެ. އެގޮތުން ޓީސީގެ ޔާމީން އިބްރާހިމް (ޔާންބެ) އާއި، ޑިއޯ ވިލިއަމްސްއާއި، ފޭދޫގެ އިއްބެގެ ހަމަލާތައް ފާހަގަކޮށްލެވެއެވެ. މި ހާފުގައި ޓީސީގެ ހަމަލާތައް ހިފެހެއްޓުމުގައި ވެލެންސިއާގެ ޑިފެންސް ލައިންގެ ފަރާތުން ރަނގަޅު ކުޅުމެއް ފެނިގެން ގޮސްފައިވެއެވެ. އޭގެ އިތުރުން، ވެލެންސިއާގެ އަންސަރު އިބްރާހިމް (އަންކޮ) އާއި، ރިޝީން ވަލޭރީއަށް ވެސް ރަނގަޅު ފުރުސަތުތަކެއް ލިބި ވަނީ ބޭކާރުވެފައެވެ.\nއެއްވެސް ޓީމަކަށް ލަނޑެއް ނުޖެހި ފުރަތަމަ ހާފު ނިމުނުއިރު، މެޗުގައި ޓީސީން ކާމިޔާބުކުރި ހަތަރު ލަނޑު ވެސް ފެނިގެން ގޮސްފައިވަނީ ފަހު ހާފުގައެވެ. އެ ގޮތުން، ފުރަތަމަ ލަނޑު ޖަހައި ޓީސީއަށް ލީޑު ނަގައިދީނީ މެޗުގެ 56 ވަނަ މިނެޓުގައި ފޭދޫ އިއްބެއެވެ. މެޗުގެ 71 ވަނަ މިނެޓުގައި ފޭދޫ އިއްބެ ވަނީ އިތުރު ލަނޑެއް ޖަހައި ޓީސީއަށް ލީޑު ފުޅާކޮށްދީފައެވެ. މެޗުގެ 77 ވަނަ މިނެޓުގައި ފޭދޫ އިއްބެ އޭނާގެ ހެޓްރިކް ފުރިހަމަކުރީ ލިބުނު ޕެނަލްޓީއަކުންނެވެ. ޓީސީގެ ހަތަރުވަނަ ލަނޑު ކާމިޔާބުކޮށްދިނީ މެޗުގެ 84 ވަނަ މިނެޓުގައި ޑިއޯ ވިލިއަމްސްއެވެ.\nމި މެޗުން ލިބުނު ތިން ޕޮއިންޓާއެކު ޓީސީ ލީގުގެ ތިންވަނައިގައި އޮތީ 18 ޕޮއިންޓާއެކުގައެވެ. ދެވަނައިގައި އޮތް އީގަލްސްއަށް ވެސް 18 ޕޮއިންޓް ލިބިފައިވާއިރު، އީގަލްސްއަށް ކުރި ލިބެނީ ލަނޑު ފަރަޤުންނެވެ. ރޭގެ މެޗުން ބަލިވި ވެލެންސިއާ އޮތީ ލީގުގެ އެންމެ ފުލުގައި ޕޮއިންޓަކާއެކުގައެވެ. ލީގުގެ އެއްވަނައިގައި 22 ޕޮއިންޓާއެކު އޮތީ ނިއު ރޭޑިއަންޓެވެ.\nމާލޭ ލީގުގައި މިރޭ ވެސް މެޗެއް ކުޅޭނެއެވެ. މިރޭގެ މެޗުގައި ބައްދަލުކުރާނީ ވިކްޓަރީ ސްޕޯޓްސް ކްލަބާއި ކްލަބް ގްރީން ސްޓްރީޓްސްއެވެ.


Ensis Ge2Million Ahvure Ginain Feyrunu Massalaigai4Meehakah Dhauvaa Koffi - Vaguthu\nއެންސިސްގެ ދެ މިލިއަނަށްވުރެ ގިނައިން ފޭރުނު މައްސަަލައިގައި ހަތަރު މީހަކަށް ދައުވާ ކޮށްފި\nމަހުގެ އުފެއްދުންތަކުގެ ވިޔަފާރި ކުރާ އެންސިސް ފިޝަރީޒްގެ ޕްރައިވެޓް ލިމިޓެޑްގެ 2.7 މިލިއަން ރުފިޔާ ފޭރުނު މައްސަލައިގައި ހަތަރު މީހެއްގެ މައްޗަށް ދައުވާ ކޮށްފައިވާ ކަމަށް ފުލުހުން ބުނެފިއެވެ.\nފުލުހުން އެހެން ވިދާޅުވީ މިހާރު ކުރިއަށް ގެންދާ ޕްރެސް ކޮންފަރެންސްގައެވެ.\nއެންސިސް ފިޝަރީޒްގެ ފައިސާތައް ފޭރިގަތީ ބޭންކުން ފައިސާ ނަގަައިގެން ވެހިކަލަކަށް އަރުވަނިކޮށެވެ. ބޮޑު ފޭރުމުގެ ހާދިސާ ހިންގާފައި ވަނީ މިދިޔަ ޖުލައި މަހުގެ 31 ވަނަ ދުވަހުގެ މެންދުރު 14:06 ހާއިރުއެވެ. އެ ފައިސާތައް ފޭރިގެންފައި ވަނީ އެ ތަނުގެ މުވައްޒަފަކަށް ހަމަލާ ދިނުމަށް ފަހުއެވެ.\nއިތުރު މުވައްޒަފަކާއެކު ހުރި އެ މީހާގެ އަތުން ފޭރިގެންފައި ވަނީ ހުޅުމާލޭގައި ހުންނަ މޮރީޝަސް ބޭންކް އާއި އިސްލާމިކް ބޭންކް އިން ފައިސާ ނެގުމަށްފަހު ފައިސާތައް ދަބަހަކަށް އަޅައިގެން އެ ދަބަސް ހިފައިގެން ބޭންކުން ނުކުމެ އެ ކުންފުނީގެ ވެހިކަލަކަށް އަރަން ދަނިކޮށް ދެ މީހަކު ބައިވެރިވެގެން ކަމަށް ސްޕްރީޑެންޓް އޮފް ޕޮލިސް ހަސަން ޝިފާއު ވިދާޅުވިއެވެ.\nޝިފާއު ވިދާޅުވީ، އެ ދަބަސް ތެރޭގައި،2މިލިއަން ނުވަދިހަ ހަތަރު ހާސް ހަތްދިހަ ހަ ރުފިޔާ 27 ލާރި އާއި 15300 ޑޮލަރު ހުރި ކަމަށެވެ.\nއެންސިސްގެ ފައިސާތައް ފޭރުނު މައްސަލައިގައި މިހާރު ފުލުހުންގެ ބަންދުގައި ތިބީ ފަސް މީހުންނެވެ. އޭގެ ތެރޭގައި ހިމެެނެނީ 19 އަަހަރާއި 23 އަހަރާއި ދެމެދުގެ ހަތަރު ފިރިހެނުންނާއި 24 އަހަރުގެ އަންހެނެކެވެ.\n"މި ދެންނެވުނު އަންހެން މީހާއަކީ މޮރީޝަސް ކޮމާޝަލް ބޭންކުގެ އެއިރުގެ މުވައްޒަަފެއްކަންވެސް ފާހަގަކޮށްލަން". ޝިފާއު ވިދާޅުވިއެވެ.\nމި މައްސަލާގައި ހައްޔަރުކުރި މީހުންގެ ތެރޭގައި ހިމެނެނީ ކުށުގެ އަމަލު ހިންގުމުގައި އަމަލީ ގޮތުން ބައިވެރިވި ދެ މީހަކާއި، މި އަމަލު ހިންގުމުގައި ރާވާ އެކަމުގައި އެހީތެރިވެދިން ތިން ފަރާތެއް ކަމަށް ފުލުހުން ވިދާޅުވިއެވެ.\nއަދި މި އަމަލު ހިންގުމުގެ ކުރިން މޮރިޝަސް ބޭންކްގެ މުވައްޒަފުގެ އެޕާޓްމެންޓްގައި އެކަން ހިންގުމަށް ރޭވިކަންވެސް ފުލުހުންނަށް އެނގިފައިވާކަަމަށް ފުލުހުން ވިދާޅުވިއެވެ.\nއެންސިސްގެ ފައިސާތައް ފޭރުނު މައްސަލައިގައި ހައްޔަރު ކުރި މީހެއްގެ އަތުން ހަލައްކަ ރުފިޔާ ވެސް ފެނިފައި ވެއެވެ. ޝިފާއު ވިދާޅުވީ، އެ ފައިސާތައް ހޯދިފައި ވަނީ ކޯޓު އަމުރެއްގެ ދަށުން މާލޭގައި އެ މީހާ ދިރިއުޅޭ އެޕާޓްމެންޓް ބަލާ ފަސް ކުރުމުން ކަމަށެވެ.\nއަދި މައްސަލާގައި ހައްޔަރު ކުރެވުނު ފަސް މީހުންގެ ތެރެއިން ކުށް ކުރުމުގައި އަމަލީ ގޮތުން ބައިވެރިވި ދެ މީހުުން ފިޔަވާ އަނެއް ތިން މީހުން ބަންދުން ދޫކޮށްލާފައިވާކަމަށްވެސް ޝިފާއު ވިދާޅުވިއެވެ. އަދި އެކުށުގެ އަމަލު ކުރި ދެ މީހުން މިހަރު ވަނީ ކަރެކްޝަންގެ ބެލުމުގެ ދަށުގައި ކަމަށްވެސް ޝިފާއު ވިދާޅުވިއެވެ.\nޝިފާއު ވިދާޅުވީ، އެ މައްސަލައާ ގުޅިގެން ހައްޔަރު ކުރެވުނު ހަތަރު ފިރިހެނުންނަކީ އެކު ކުށްތަކުގެ ރެކޯޑް އޮންނަ ބައެއް ކަމަށެވެ.\nއަދި އެ މައްސަލަ ތަހުގީގު ކުރުމަށްފަހު 2018 އޮކްޓޯބަރު މަހުގެ ތިން ވަަނަ ދުވަހު އެ މައްސަލާގައި ހިމެނޭ ފަސް މީހެއްގެ މައްޗަށް ދައުވާ ކުރުމަށް ފޮނުވާފާއިވަކަމަށްވެސް ޝިފާއު ވިދާޅުވިއެވެ.\n"އަދި މި ދެންނެވުނު ފަސް މީހުންގެ ތެރެއިން ހަތަރު މީހުންގެ މައްޗަށް މިހާރު ކްރިމިނަލް ކޯޓުގައި ދައުވާ އުފުލާފައިވާކަންވެސް ފާހަގަކޮށްލަން". ޝިފާއު ވިދާޅުވިއެވެ.\nމި ފޭރިގަތް ފައިސާތަކުގެ ދެ މިލިއަނަށްވުރެ ގިނަ ފައިސާ އަދިވެސް ނުފެނެއެެވެ. އެ ފައިސާތައް ހޯދުމުގެ މަސައްކަތް ފުލުހުން ދަނީ ކުރަމުންނެވެ.\nއޭޕްރީލް 19, 2019 19:37\nފައިސާ އެއްތަނުން އަނެއް ތަނަށް ސަލާމަތްތެރިކަމާއެކު ގެންދިއުމަށް އެންމެ އެކަށީގެންވަނީ އޭ.އެސް.އޭ.ޕީ ފަދަ ގެރެންޓީ ކޮމްޕެނީއެއް މެދުވެރިކޮށް. އެ ކޮމްޕެނީއަކީ އިތުބާރުހުރި ގޮތެއްގައި އެފަދަ ޚިދުމަތް ފޯރުކޮށްދިނުމުގެ ތަމްރީނާއި ވަސީލަތްހުރި އަދި 10 އަހަރުގެ ތަޖުރިބާ ލިބިފައިވާ ކޮމްޕެނީއެއް.\nއޭޕްރީލް 23, 2019 18:51\nއޭއެސްޕީ އަކީ ރޯދައެލަވެންްސް ބައި ބަޔައްބަހާގެން ދޭ ކަޑަ ބައެއް ބިންގާޅިން ލާގެން ހިންގާނިި ވަރައް ވާހަަކަމީ....


1 Kilo Ge Ran Raajje In Beyru Kuran Ulhenikoh Hifahahttaifi - Vaguthu\nއެއް ކިލޯގެ ރަން ރާއްޖެއިން ބޭރު ކުރަން އުޅެނިކޮށް ހިފަހައްޓައިފި\nއެއް ކިލޯގެ ރަންގަނޑެއް ރާއްޖެއިން ބޭރު ކުރަން އުޅެނިކޮށް ހިފަހައްޓައިފިއެވެ.\nމި ރަންގަނޑު ހިފަހައްޓާފައިވަނީ ވެލާނާ އިންޓަރނޭޝަނަލް އެއަރޕޯޓުންނެވެ. އޭތި ބޭރުކުރަން އުޅެފައިވަނީ ސްރީ ލަންކާއަށެވެ.\nމައުލޫމާތު ލިބިފައިވާ ގޮތުގައި އެ ރަންގަނޑު ފެނުނީ މިދިޔަ އާދިއްތަ ދުވަހުގެ ރޭ ބޭރުކުރަން އުޅުނު މަސް ފޮށިގަނޑެއް ތެރެއިންނެވެ. އަދި މި ރަންގަނޑު ފެނިފައިވަނީ އެއާޕޯޓުގައި ސްކޭން ކުރަމުން ދަނިކޮށް، އޭވިއޭޝަން ސެކިއުރިޓީގެ މުވައްޒަފަކަށެވެ.\nފުލުހުން ވިދާޅުވީ އެ މައްސަލަ، ކަސްޓަމްސްއާ ގުޅިގެން ތަހުގީގު ކުރަމުން އަންނަ ކަމަށެވެ. ނަމަވެސް އެކަމާ ބެހޭ ގޮތުން އިތުރު ތަފްސީލެއް ނުދެ އެވެ.\nއޮކްޓޯބަރ 23, 2018 16:00\nތީ ޖާބިރުގެ އެއްޗަކަށް ތިވާނީ\nމިއީ އެއްކަލަ އިންތިބާ؟ ވަރަށް ހީވޭ\nޢިންތި ވަގުރަންބެ / މަޖިލީސް\nއޮކްޓޯބަރ 23, 2018 17:04\nބަލާބަ ހަބަރުގެ ފޮޓޯ. ވަރަށް އަޑުގަދަ އެމްޑީޕީ މަޖިލިސް މެންބަރެއްގެ ނަން ދޯ؟ ޢޭނަ މިހާރު ލަންކާއަށް ރަން ބޭރުކުރަންފެށީ. ކަލޯ އިްނތި ތިކަންކުރުން އަދި މަޑުޖައްސާލ.އަދިވެސް ވެރިކަމުގަ ހުރީ ޔާމީނު. ޙަމަ ބޭރު ކުރަން އުޅޭއިރަށް އަތުލާންނަން. ޢިންތި ވަގުރަން\nއޮކްޓޯބަރ 24, 2018 12:21\nރާއްޖޭއިން ޖާބިރު އަށް ރަންވަޅެއް ފެނިގެން ތިއުޅެނީ - ތެޔޮވަޅުން ތެޔޮ ނުނެގިގެން އުޅެނީ ޝެއާރ ނުލިބިގެން ކަމަށްވާނީ އެކަމަކު ތިއޮތީ ރަންވަޅުން ރަންނަގައި ދައްކާފައި. ޖާބިރު ހަދާސިއްރުން ކުރާ ކަމެކޭ ދޯ އަނެއްކާ އެލޯވަޅު ހުރީ އޭނާ އަށް ދީފައިވާ ރަށެއްގައިބާ؟؟؟


Inthihaabah anna beyruge noosverin ah dhathikurun huhtaalaa: Ibu\nއިންތިހާބަށް އަންނަން ބޭނުން ބޭރުގެ ނޫސްވެރިންނަށް ދަތިކުރުން ހުއްޓާލާ: އިބޫ\nގއ. ވިލިނގިލީގައި މީގެ ކުރިން ބޭއްވި ޖަލްސާއެއްގައި އިބޫ ވާހަކަ ދައްކަވަނީ-- ފޮޓޯ: މުހައްމަދު އަފުރާހު | އަވަސް\nރިޔާސީ އިންތިހާބު ކަވަރުކުރުމަށް ރާއްޖެ އަންނަން ބޭނުންވާ ބޭރުގެ ނޫސްވެރިންނަށް ދަތި ކުރުން ހުއްޓާލުމަށް ގުޅިފައިވާ ސިޔާސީ ޕާޓީތަކުގެ ކެނޑިޑޭޓް އިބްރާހިމް މުހައްމަދު ސޯލިހު (އިބޫ) ސަރުކާރަށް ގޮވާލައްވައިފިއެވެ.\nބައިނަލް އަގުވާމީ ނޫސްވެރިންނަށް ދަތިކުރުން ހުއްޓާލުމަށް ގޮވާލާ އިބޫ މިއަދު ކުރަައްވާފައިވާ ޓުވީޓެއްގައި ވިދާޅުވީ، 23 ސެޕްތެމްބަރުގައި ބާއްވާ ރިޔާސީ އިންތިހާބު މިނިވަންކަމާއެކު ކަވަރުކުރުމަށް ބޭރުގެ ނޫސްވެރިންނަށް ސަރުކާރުން ހުރަސް އަޅަމުންދާ ކަމުގެ ޝަކުވާ ލިބެމުންދާތީ ކަންބޮޑުވެވަޑައިގަންނަވާ ކަމަށެވެ. އަދި އެ ނޫސްވެރިންނަށް ހުރި ހުރަސްތަކާއި، ދަތިތަށް ނައްތާލުމަށް ސަރުކާރަށް ގޮވާލާ ކަަމަށް އިބޫ ވިދާޅުވި އެވެ.\nއިބޫ ކުރައްވާފައިވާ ޓުވީޓް\nއިންތިހާބު ކަވަރު ކުރަން ބޭނުންވާ ބޭރުގެ ނޫސްވެރިންނަށް އެ ފުރުސަަތު އިލެކްޝަންސް ކޮމިޝަނުން ހުޅުވާލާފައިވާ އިރު، އެކަމަށް ކުރިމަތިލާފައިވަނީ ކިހާ ނޫސްވެރިންނެއްކަމެއް އިލެކްޝަނުން އަދި ހާމަކޮށްފައެއް ނުވެއެވެ. އަދި ސަރުކާރުންވެސް ވަނީ އިންތިހާބު ކަވަރު ކުރަން އަންނަ ނޫސްވެރިން ރާއްޖެ އެތެރެވާން ޖެހޭނީ ބިޒްނަސް ވިސާގައި ކަމަށް ކަނޑައަޅާފައެވެ.\nރައީސް އިބްރާހިމް މުހައްމަދު ސޯލިހު ރިޔާސީ އިންތިހާބު 2018\nއިބޫ ހުވާ ކުރެއްވުން 17 ނޮވެމްބަރުގައި!


Boarder Hulhuvaalaane Thaareekh Iulaan Kurumah Raees Noosverinnaa Bahdhalui Kurahvanee | Hathaavees\nބޯޑަރު ހުޅުވާލާނެ ތާރީހު އިއުލާން ކުރުމަށް ރައީސް ނޫސްވެރިންނާއި ބައްދަލުކުރައްވަނީ\nކޮވިޑް19 ގެ ސަބަބުން ރާއްޖޭގެ ބޯޑަރުތައް ބަންދު ކޮށްފައި އޮތުމަށްފަހު އަލުން ބޯޑަރު ހުޅުވާލާނެ ތާރީހު އިއުލާން ކުރެއްވުމަށް ރައީސް އިބްރާހީމް މުހައްމަދު ސޯލިހު މިއަދު ނޫސްވެރިންނާއި ބައްދަލުކުރައްވާ ގޮތަށް ހަމަޖެހިއްޖެއެވެ.\nރައީސުލްޖުމްހޫރިއްޔާގެ ތަރުޖަމާން އިބްރާހީމް ހޫދު މިއަދު ކުރެއްވި ޓްވީޓެއްގައި ވިދާޅުވީ މިއަދު ހަވީރު 16:30ގައި ރައީސް އިބްރާހީމް މުހައްމަދު ސޯލިހުގެ ޕްރެސް ކޮންފަރެންސް އެއް ރައީސް އޮފީހުގައި އޮންނާނެ ކަމަށެވެ.\nކޮވިޑް19 އަށް ފަހު ނޫސްވެރިންނާއި ރައީސް ސޯލިހު ބައްދަލު ކުރައްވާ މިއީ ދެވަނަ ފަހަރެވެ. މީގެކުރިން ރައީސް ސޯލިހު ނޫސްވެރިންނާއި ބައްދަލުކުރެއްވީ ރާއްޖޭގެ ބޯޑަރު ބަންދު ކުރުމަށް އިއުލާން ކުރެއްވުމުގެ ގޮތުންނެވެ. އެ ދުވަހު ވެސް ނޫސްވެރިންގެ ގިނަ ސުވާލުތަކަށް ވަރަށް ގިނައިރު ވަންދެން ރައީސް ވަނީ ޖަވާބު ދެއްވާފައެވެ.\nއޭގެފަހުން އެތައް ފަހަރެއްގެ މަތިން ރައީސް ވަނީ ގައުމާއި މުހާތަބު ކުރައްވާ ގައުމުގެ ހާލަތު ރައްޔިތުންނާ ހިއްސާ ކުރައްވާފައެވެ.\nPrevious ޔާމީން ޖަލުގައި ހުންނެވީ އިންސާފެއް ނެތި: ރައީސް ވަހީދު\nNext ކަސްޓަމްސްގެ ވެރިޔާ އަކަށް ޝަރީފް އައްޔަންކޮށްފި


Kushuge Record Vaguthun Saafu Kureveyne Inthizaam Hama Jahsanee - Vaguthu\nކުށުގެ ރިކޯޑް ވަގުތުން ސާފު ކުރެވޭނެ އިންތިޒާމު ހަމަ ޖައްސަނީ\nމުޖުތަމައުގައި ކުށެއް ކޮށްފައިވާ މީހަކު އެކުށަށް އިއުތިރާފުވެ ހުކުމް ތަމްފީޒު ކޮށްފައިވާ ހާލެއްގައި ކުށުގެ ރިކޯޑް ވަގުތުން ސާފު ކުރެވޭނެ އިންތިޒާމު ހަމަ ޖައްސުމުގެ މަސައްކަތް ކުރަމުން އަންނަ ކަމަށް ޕްރޮސެކިއުޓާ ޖެނެރަލް ހުސައިން ޝަމީމް ވިދާޅުވެއްޖެއެވެ.\nޝަމީމް މިފަދައިން ވިދާޅުވެފައިވަނީ އިންފޮމޭޝަން ކޮމިޝަންގެ މުވައްޒަފުން ދުޅާހެޔޮ ބަޔަކަށް މިއަދު ފެށި "ފިޓްއައިކޮމް" ޕްރޮގްރާމްގައި ވާހަކަ ދައްކަވަމުންނެވެ.\n"މިސާލަކަށް ކުށުގެ ރިކޯޑް ސާފު ކުރުން. ދެން ހަމަ އެއްދުވަސް ނަގަން ޖެހޭ ކަމެއް ކަމަށް އަޅުގަނޑުމެން ގަބޫލެއް ނުކުރަން. އަޅުގަނޑުމެން މި ބަލަނީ އެވެސް ވަގުތުން ކުށުގެ ރިކޯޑް ސާފުވާނެ ގޮތަކަށް އިންތިޒާމުތައް އެންމެ ގިނައިން މީހުން ހިދުމަތަކަށް އެދޭ އެއްކަންތައް އެއީ. އެހެންމަ އެކަންވެސް އެގޮތަށް ގެންދަނީ" ޝަމީމް ވިދާޅުވިއެވެ.\nޝަމީމް އިތުރަށް ވިދާޅުވީ، މީގެ ކުރިން މައްސަލައެއްގައި މީހެއްގެ މައްޗަށް ދައުވާ ކުރާނަމަ އެކަމުގައި ހިމެނޭ މީހަކަށް ސިޓީއަކުން ދެންނެވޭ ކަމަށެވެ. އެހެން ނަމަވެސް މިހާރު އެސްއެމްއެސްއަކުން އެމައްސައިގެ ހުރިހާ މައުލޫމާތެއް ދައުވާ ލިބޭ މީހައަށް ލިބޭނެ އިންތިޒާމު ހަމަޖެހިފައިވާ ކަމަށް ޝަމީމް ވަނީ ވިދާޅުވެފައެވެ.\nއަޅުގަނޑުމެން ފަށައިގެން މިއުޅޭނީ މައްސަލަތަކުގައި އަނިޔާ ލިބޭމީހުންނަށްވެސް އެ މައްސަލަތަކުގައި ވާނުވާ އެންގުމުގެ ބައެއް. އަޅުގަނޑުމެންނަށް ފާހަގަ ކުރެވެނީ މީހުންނަށް ކަންކަމުގައި ވާޏުވާ އެނގުނީމައޭ އެމީޙުންގެ ހިތުގައި ސިސްޓަމް ހިނގާކަން ޔަގީންވަނީ" ޝަމީމް ވިދާޅުވިއެވެ.\nމިއަދު ފެށި ފިޓްކޮމް ޕްރޮގްރާމްގައި ވާހަކަ ދައްކަވަމުން ޝަމީމް ވަނީ ކަސްރަތު އަލަށް ކުރައްވާ ބޭފުޅުން، ވަކީ ޓަގެޓެއް ކަނޑައަޅައިގެން ޔޯގާ ކުރުމަކީ ދުޅަހެޔޮ ސިއްހަތަކަށް މީހާ ގެނެސްދޭނެ ކަމެއް ކަމުގައެވެ.


REPORT: Beys faruvaa akee asaasee haggeh, huras elhaigen nuvaane | Mihaaru\nއަދީބު މާލެ ގެނައުމަށް ފަހު ގެންދަނީ: އޭނާއަށް ދިމާވެފައިވާ ސިއްހީ މައްސަލަތަކަށް ފަރުވާ ކުރަން ރާއްޖެއިން ބޭރަށް ދާން ޑޮކްޓަރު ލަފާ ދީފައިވާ ކަމަށް އާއިލާއިން ބުނޭ --ފޮޓޯ/މިހާރު\nބޭސްފަރުވާއަކީ އަސާސީ ހައްގެއް، ހުރަސް އަޅައިގެން ނުވާނެ\n10 ޖެނުއަރީ 2018 - 06:54 22 comments\nއެކަށީގެންވާ ބޭސް ފަރުވާ ލިބުމަކީ ކޮންމެ މީހަކަށް ވެސް ގާނޫނުއަސާސީން ކަށަވަރުކޮށްދޭ އިންސާނީ އަސާސީ ހައްގެކެވެ. ކުށެއް ސާބިތުވެ ހުކުމް ތަންފީޒު ކުރަމުން ދިޔަޔަސް އެ ހައްގު ކަށަވަރުކޮށްދެ އެވެ. ސާބިތުވެފައިވަނީ ކިތަންމެ ބޮޑު ކުށެއް ކަމުގައި ވިޔަސް، އެ މީހަކަށް އެކަށީގެންވާ ބޭސް ފަރުވާ ފޯރުކޮށްދިނުމަކީ ދައުލަތުގެ ޒިންމާއެކެވެ. ރާއްޖޭގެ ގާނޫނުތަކާއި ބައިނަލްއަގްވާމީ މުއާހަދާތަކުގައި ވެސް އެކަން އޮންނަނީ އެ ގޮތަށެވެ.\nހުކުމް ތަންފީޒު ކުރާ ގައިދީންނަށް އެކަށީގެންވާ ބޭސްފަރުވާ ފޯރުކޮށްދިނުމުގައި އަމަލު ކުރާ އުސޫލުތަކެއް ރާއްޖޭގައި ވެސް އެބަހުއްޓެވެ. ހުކުމް ތަންފީޒު ކުރާ މަރުކަޒުންނާއި ހޮސްޕިޓަލުން ފަރުވާ ދޭ އިރު، ރާއްޖޭން ކުރެވެން ނެތް ބޮޑެތި ފަރުވާތަކަށްޓަކައި ކަނޑައެޅޭ އުސޫލަކުން ރާއްޖޭން ބޭރަށް ވެސް ފޮނުވެ އެވެ. އެކަމަކު ދިގު ހުކުމެއް ތަންފީޒު ކުރަމުން ގެންދަވާ ކުރީގެ ނައިބު ރައީސް އަހުމަދު އަދީބަށް އެ ފުރުސަތު އަދިވެސް ނުދެ އެވެ.\nޑޮކްޓަރުންނާ ހަވާލާދީ އަދީބުގެ އާއިލާ އިން ބުނެފައިވާ ގޮތުގައި އަދީބަށް ވަނީ "ގްލުކޮމާ" ކިޔާ ލޮލުގެ ބައްޔެއް ޖެހިފަ އެވެ. އަދީބުގެ އެތެރެހަށިން ސިސްޓެއް ފެނިފައިވާ އިރު، އެ ސިސްޓް ކެންސަރަށް ބަދަލުވެދާނެ ކަމުގެ ބިރު އެބައޮތެވެ. އޭނާގެ ކިޑްނީގައި ހިލަ އުފެދިފައިވާ ކަމަށް ވެސް ޑޮކްޓަރުން ވަނީ ބުނެފަ އެވެ. އަދީބުގެ އާއިލާ އިން ބުނެފައިވާ ގޮތުގައި އަދީބުގެ ސިއްހީ މައްސަލަތަކަށް ފަރުވާ ކުރެވެން އޮތީ ރާއްޖޭން ބޭރުން ކަމަށް ޑޮކްޓަރު އޮތީ ލަފާ ދީފަ އެވެ. އެކަމަކު ރާއްޖޭން ބޭރުން ފަރުވާ ހޯދުމުގެ ފުރުސަތެއް އަދީބަށް އަދިވެެސް ނުދެ އެވެ.\nސަރުކާރުން ކުރިން ބުނެފައިވަނީ ބޭސްފަރުވާ އަށް އަދީބު ރާއްޖޭން ބޭރަށް ދާން ހުއްދަ ދެވޭނީ އޭނާ ދައުލަތަށް ޚިޔާނާތްތެރިވި ފައިސާ އަނބުރާ ދައުލަތަށް ދެއްކުމުން ކަމަށެވެ. ތެދެކެވެ. އަދީބުގެ މައްޗަށް އޮތީ ޚިޔާނާތުގެ ދައުވާއެއް ސާބިތުވެފަ އެވެ. އެއީ ޅ. މާބިންހުރާ ކުއްޔަށް ދޫކުރުމުން ދައުލަތަށް ލިބެންޖެހޭ ފަސް މިލިއަން ޑޮލަރު (77 މިލިއަން ރުފިޔާ) އަށް ޚިޔާނާތްތެރިވި މައްސަލަ އެވެ. އެކަމަކު ފާހަގަ ކޮށްލަން ޖެހޭ ކަމަކީ އެ ފައިސާގެ ތެރެއިން އެއްވެސް މިންވަރެއް ދައުލަތަށް އަނބުރާ ދައްކަން އަދީބުގެ މައްޗަށް މިހާތަނަށް ހުކުމެއް އައިސްފައި ނެތް ކަމެވެ.\nމިހާރު އަމަލު ކުރަމުން އަންނަ ގާނޫނުލް އުގޫބާތު އޮންނަ ގޮތުން، ޖިނާއީ ކުށަކާ ގުޅިގެން އުފެދޭ މަދަނީ ގެއްލުމުގެ ބަދަލަކީ އެ ކުށަކަށް އަދަބު ކަނޑައެޅުމުގެ ތެރޭގައި ހިމެނޭ ކަމެއް ނޫނެވެ. އެހެންވުމުން އަދީބުގެ މައްޗަށް ޚިޔާނާތުގެ ކުށެއް ސާބިތުވެފައި އޮތަސް، އޭނާ ޚިޔާނާތްތެރިވި ފައިސާ އަނބުރާ ހޯދެން އޮތީ މަދަނީ ވަކި ދައުވާއެއް ކޮށްގެންނެވެ. އެކަމަކު މިހާތަނަށް އެފަދަ މަދަނީ ދައުވާއެއް ދައުލަތުން އަދީބުގެ މައްޗަށް ކޮށްފައެއް ނެތެވެ. އެހެންވެ، ގާނޫނީ ގޮތުން ބަލާއިރު އެ ފައިސާ ދައްކަން އަދީބުގެ މައްޗަށް މި ވަގުތު ލާޒިމެއް ނޫނެވެ.\nއަދީބު ރާއްޖޭން ބޭރަށް ނުފޮނުވަން ސަރުކާރުން ފާހަގަ ކުރި ދެ ވަނަ ސަބަބަކީ، އޭނާ ފިލުމުގެ ފުރުސަތު އޮތުމެވެ. ތިން ކުށެއް ސާބިތުވެ އަދީބު މިހާރު ގެންދަނީ 33 އަހަރުގެ ޖަލު ހުކުމެއް ތަންފީޒު ކުރައްވަމުންނެވެ. އޭގެ އިތުރުން ވެސް ގިނަ މައްސަލަތަކެއް އަދީބާ ދެކޮޅަށް ކޯޓުގައި މިހާރު ވެސް ދަނީ ހިނގަމުންނެވެ. އެހެންވެ ސަރުކާރުން ގަބޫލުކުރަނީ އަދީބު ބޭރަށް ފޮނުވައިފި ނަމަ. ޝަރީއަތުން ރެކުމަށްޓަކައި އޭނާ ފިލާފާނެ ކަމަށެވެ.\nދާދި ފަހުން ހޯމް މިނިސްޓަރު އަޒްލީން އަހުމަދު ވަނީ، ހުކުމް ތަންފީޒު ކުރަމުންދާ މީހުން ބޭސް ފަރުވާ އަށް ރާއްޖޭން ބޭރަށް ފޮނުވަން ހުއްދަ ދިނުމުގައި ސަރުކާރުން ވަރަށް ބޮޑަށް ބަލާނެ ކަމަށް ވިދާޅުވެފަ އެވެ. އަޒްލީން އެ ގޮތަށް ވިދާޅުވީ ޖަލު ހުކުމް ތަންފީޒު ކުރަންޖެހިފައިވާ ބައެއް ސިޔާސީ ލީޑަރުން ބޭސްފަރުވާ އަށް ރާއްޖޭން ބޭރަށް ފޮނުވުމުން ރާއްޖެ އެނބުރި ނައިސް އުޅޭ މައްސަލަ އަށް އިޝާރާތް ކުރައްވަ އެވެ.\nތެދެކެވެ. ހުކުމެއް ތަންފީޒު ކުރަމުންދާ މީހަކު ނަމަ، ސަރުކާރުން ހުއްދަ ދިން މުއްދަތު ހަމަވުމުން އެނބުރި އަންނަން ޖެހޭނެ އެވެ. ނާންނަ ނަމަ އެއީ ގާނޫނީ ކުށެކެވެ. އެކަމާ މެދު ދެބަސްވާކަށް ނެތީމެވެ. އެކަމަކު އެ ގޮތަށް ވަކި ބަޔަކު ކަން ކުރުމަކީ، އެހެން މީހުންގެ ހައްގަށް ހުރަސް އެޅުމަށް އޮތް ހުއްޖަތެއް ނޫނެވެ. ސަބަބަކީ ބަންދުގައި ހުރި މީހަކަށް ކޮންމެހެން ލިބެންޖެހޭ ފަރުވާއެއް ނުލިބި ހުއްޓައި، ސިއްހީ ބޮޑު ގެއްލުމެއް ލިބިއްޖެ ނަމަ އެކަމުގެ ޒިންމާ ނަގަންޖެހޭނީ ސަރުކާރުން ކަމަށްވާތީ އެވެ.\nފާހަގަ ކުރަންޖެހޭ އަނެއް ކަމަކީ ފިލައިގެން ނޫޅެވޭނެ ފަދަ ގޮތަކަށް ވެސް އަދީބަށް މި ފުރުސަތު ދެވެން އެބައޮތް ކަމެވެ. އެހެނީ، ބޭސްފަރުވާ އަށް ގައިދީއަކު ރާއްޖޭން ބޭރަށް ފޮނުވާ ނަމަ، ފަރުވާ ހޯދަން ދެވޭނެ ގައުމާއި އެ ގައުމެއްގައި ހުރެވޭނެ މުއްދަތު ކަނޑައަޅާނީ ސަރުކާރުންނެވެ. އަދި އާންމުކޮށް ގައިދީން ފަރުވާ އަށް ބޭރަށް ފޮނުވަނީ ވެސް ޕާސްޕޯޓްގެ ބަދަލުގައި، ވަކި ގައުމަކަށް އެކަނި ދަތުރު ކުރެވޭ ގޮތަށް އޮންނަ ޚާއްސަ ޓްރެވަލް ޑޮކިއުމަންޓެއް ދިނުމަށް ފަހު އެވެ. އޭގެ ބޭނުމަކީ ސަރުކާރުން ހުއްދަ ދޭ ގައުމު ފިޔަވައި، އެހެން ގައުމަކަށް ނުދެވޭނެ ގޮތް ހެދުމެވެ.\nމީގެ އިތުރުން، އެގޮތަށް ގައިދީން ބޭރަށް ފޮނުވަނީ ވެސް ގައިދީގެ ބެލެނިވެރިޔާ ލައްވައި، އިގްރާރެއްގައި ސޮއި ކުރުވުމަށް ފަހު އެވެ. އަދި ހުއްދަ ދޭނީ ވެސް ބެލެނިވެރިޔާ ނުވަތަ ހަވާލުވާ މީހާގެ ސީދާ ބެލުމުގެ ދަށުގައި އަބަދުވެސް ހުންނަ ގޮތަށެވެ. އަދި ކަނޑައެޅޭ ވަކި މުއްދަތެއް ހަމަވުމުން އަނބުރާ ޖަލަށް އަންނަން ވެސް ޝަރުތު ކުރެ އެވެ.\nއަދީބު ރާއްޖޭން ބޭރަށް ފޮނުވުމުގެ މައްސަލަ އެންމެ ފަހުން މިހާރު ވަނީ ކޯޓަށް ހުށަހަޅައިފަ އެވެ. ފަރުވާ އަށް ބޭރަށް ފޮނުވަން ދައުލަތުގެ މައްޗަށް އަމުރު ކޮށްދިނުމަށް އެދި އަދީބުގެ ފަރާތުން ސިވިލް ކޯޓަށް ހުށަހެޅި މައްސަލައިގައި ދައުލަތުން ނެގި އިޖްރާއީ ނުކުތާގައި ބުނެފައިވަނީ އެ މައްސަލަ ކޯޓުގައި ނުބެލޭނެ ކަމަށެވެ. ސަބަބެއް ކަމަށް ދައުލަތުން ފާހަގަކުރި އެއް ކަމަކީ ގައިދީން ބޭރަށް ފޮނުވުމުގެ ހުއްދަ ދިނުމާ ބެހޭ ގޮތުން ފުރިހަމަ ކުރަންޖެހޭ އިޖްރާއާތުތައް އަދީބުގެ މައްސަލައިގައި ފުރިހަމަވެފައި ނެތުމެވެ.\nޖަލުތަކާއި ޕެރޯލް ގާނޫނުގެ 110 ވަނަ މާއްދާ ބުނާ ގޮތުން ހުކުމް ތަންފީޒު ކުރަމުންދާ މީހަކަށް ކޮންމެހެން ބޭނުންވާ ފަރުވާއެއް ރާއްޖޭން ލިބެން ނެތް ހާލަތުގައި، ކަމާ ބެހޭ ޚާއްސަ ޑޮކްޓަރަަކު އެ ކަމަށް ލަފާ ދީފި ނަމަ، ކަރެކްޝަންސްގެ މެޑިކަލް ބޯޑުން ނިންމާ ގޮތެއްގެ މަތިން އެ މީހަކު ރާއްޖޭން ބޭރަށް ފަރުވާ ހޯދަން ދިއުމުގެ ހުއްދަ ކޮމިޝަނާ އޮފް ޕްރިޒަންސަށް ދެވިދާނެ އެވެ.\nގައިދީން ފަރުވާ އަށް ރާއްޖޭން ބޭރަށް ފޮނުވުމުގެ ހުއްދަ ދިނުމުގައި އަމަލު ކުރާނެ ގޮތް ބަޔާން ކޮށްފައިވަނީ "ގައިދީންނާއި ކުށުގެ ތުހުމަތުގައި ހައްޔަރު ކުރެވޭ މީހުންނާއި ކޯޓު އަމުރެއްގެ ދަށުން ބަންދުގައި ތިއްބަންޖެހޭ މީހުން ޖަލުގެ ސިއްހީ މަރުކަޒު ފިޔަވައި، ރާއްޖޭގެ ސިއްހީ ފަރުވާ ދޭ ތަންތަނާއި ރާއްޖެއިން ބޭރުން ފަރުވާ ހޯދުމާ ބެހޭ ގަވާއިދު"ގަ އެވެ.\nއެ ގަވާއިދު ބުނާ ގޮތުން ގައިދީއަކު ފަރުވާ އަށް ރާއްޖޭން ބޭރަށް ދާން ހުއްދަ ލިބޭނީ މައިގަނޑު ހަތަރު މަރުހަލާއެއް ފުރިހަމަ ކުރުމަށް ފަހު އެވެ. ފުރަތަމަ މަރުހަލާއަކީ ފަރުވާ އަށް އެ ގައިދީ ބޭރަށް ދާން ކަމާ ބެހޭ ޑޮކްޓަރަކު ލަފާ ދިނުމެވެ. ދެ ވަނަ މަރުހަލާއަކީ ޑޮކްޓަރު އެ ގޮތަށް ލަފާ ދިނުމުން، އައިޖީއެމްއެޗްގެ ކަމާ ބެހޭ ޚާއްސަ ޑިޕާޓްމެންޓްގެ މަދުވެގެން ދެ ޑޮކްޓަރަކު އެކަން އިތުރަށް ބަލައި، ކަށަވަރު ކުރުމަށް ފަހު އެކަމަށް ލަފާ ދިނުމެވެ.\nތިން ވަނަ މަރުހަލާ އަކީ އައިޖީއެމްއެޗްގެ ޚާއްސަ ޑިޕާޓްމެންޓްގެ ލަފައަށް ބިނާކޮށް، ކަރެކްޝަނަލް ސާވިސްގެ މެޑިކަލް ބޯޑުން ވެސް އެކަން އިތުރަށް ބަލައި، އެކަމަށް ހުއްދަ ދިނުމެވެ. ހަތަރު ވަނަ މަރުހަލާއަކީ މެޑިކަލް ބޯޑުން ދޭ ލަފައަށް ބިނާކޮށް، ގައިދީ ރާއްޖޭން ބޭރަށް ދިއުމުގެ ހުއްދަ ކޮމިޝަނާ އޮފް ޕްރިޒަންސް ދިނުމެވެ.\nގައިދީއަކު ރާއްޖޭން ބޭރަށް ފޮނުވަން ހުއްދަ ދެނީ މި ދެންނެވި މަރުހަލާތައް ފުރިހަމަ ކުރުމަށް ފަހު އެވެ. އޭގެ މަގްސަދަކީ ގައިދީ އަށް ދިމާވާ ސިއްހީ މައްސަލައަކީ ހަމަ ހަގީގަތުގައި ވެސް ރާއްޖޭން ބޭރުން ފަރުވާ ކުރަންޖެހޭ ކަމެއްތޯ އާއި އެކަމަށް ރާއްޖޭން ފަރުވާ ކުރެވެން ނެތްކަން ކަށަވަރު ކުރުމަށެވެ.\nއެކަމަކު އަދީބުގެ މައްސަލައިގައި މިހާތަނަށް ފުރިހަމަ ކުރީ މި ދެންނެވި މަރުހަލާތަކުގެ ތެރެއިން ފުރަތަމަ މަރުހަލާ އެކަންޏެވެ. އަދީބު ބޭރަށް ގެންދަން ޑޮކްޓަރަކު ލަފާ ދިނުމުން، ގަވާއިދުގައި ބުނާ ގޮތަށް އެކަން އިތުރަށް ކަށަވަރު ކުރުމަށް އައިޖީއެމްއެޗްގެ ކަމާ ބެހޭ ޚާއްސަ ޑިޕާޓްމެންޓަށް ހުށަހަޅާފައެއް ނެތެވެ. އަދި ކަރެކްޝަންސްގެ މެޑިކަލް ބޯޑަށް ހުށަހަޅައި، އެ ބޯޑުގެ ލަފާގެ މަތިން ކޮމިޝަނާ އޮފް ޕްރިޒަންސްގެ ހުއްދަ ވެސް ހޯދާފައެއް ނެތެވެ. ދައުލަތުން ކޯޓުގައި ދައްކަނީ އެ ސަބަބެވެ. ގައިދީން ބޭރަށް ފޮނުވުމުގައި ފުރިހަމަ ކުރަންޖެހޭ އިޖްރާއާތު އަދީބުގެ މައްސަލައިގައި ފުރިހަމަ ނުވާ ކަމަށާއި މައްސަލަ ކޯޓުގައި ކުރިއަށް ނުގެންދެވޭނެ ކަމަށް ބުނެ ދައުލަތުން ދައްކަނީ މި ސަބަބެވެ.\nފާހަގަ ކޮށްލަން ޖެހޭ ކަމަކީ އަދީބަކީ ދައުލަތުގެ ބެލުމުގެ ދަށުގައި ބަންދެއްގައި ހުރި މީހެއް ކަމެވެ. އޭނާ ޑޮކްޓަރަށް ދެއްކުމާއި ބޭސް ފަރުވާގެ ހުރިހާ ކަމެއް ބަލަހައްޓަނީ ވެސް ސަރުކާރުންނެވެ. އެހެން ވީއިރު، އަދީބު ބޭރަށް ގެންދަން ޑޮކްޓަރު ލަފާ ދިނުމުން، ގަވާއިދުގައި ބުނާ ގޮތަށް އެކަން އިތުރަށް ކަށަވަރު ކުރަން އައިޖީއެމްއެޗްގެ ކަމާބެހޭ ޚާއްސަ ޑިޕާޓްމެންޓަށް ހުށަހެޅުމާއި އޭގެ ފަހުގައި ދެން ހުރި މަރުހަލާތައް ފުރިހަމަ ކުރުމަކީ އަދީބުގެ ޒިންމާއެއް ތޯ ސަރުކާރުގެ ޒިންމާއެއްތޯ ސުވާލު އުފެދެ އެވެ.\nއަދީބުގެ ފަރާތުން ވެސް ކޯޓަށް ހުށަހެޅި ޖަވާބަކީ އެއީ އެވެ. އަދީބުގެ ފަރާތުން ހުށަހެޅި ޖަވާބުގައި ބުނެފައިވާ ގޮތުގައި ޑޮކްޓަރު ދޭ ލިޔުންތައް ވެސް އަދީބަށް އަދި އޭނާގެ އާއިލާއަކަށް ވެސް ނުލިބެ އެވެ. އެހެންވެ، ގައިދީން ބޭރަށް ފޮނުވުމާ ބެހޭ ގޮތުން ފުރިހަމަ ކުރަންޖެހޭ އިޖްރާއާތު އަދީބުގެ މައްސަލައިގައި ފުރިހަމަ ކުރުމަކީ ދައުލަތުގެ ޒިންމާއެއް ކަމަށް އަދީބުގެ ފަރާތުން ބުނެފައިވެ އެވެ.\nކިތަންމެ ބޮޑު ކުށްތަކެއް ސާބިތުވެފައި އޮތަސް، އެކަށީގެންވާ ބޭސް ފަރުވާ ލިބުމަކީ ކޮންމެ މީހެއްގެ ވެސް ހައްގެކެވެ. ކަނޑައެޅިފައި ހުންނަ އުސޫލުތަކުގެ ދަށުން އެއީ ދައުލަތުން އަދާކުރަން ޖެހޭ ޒިންމާއެކެވެ. އެހެންވެ، އަދީބަށް ދިމާވެފައިވާ ސިއްހީ މައްސަލަތަކަކީ ރާއްޖޭން ފަރުވާ ކުރެވެން ނެތް ކަންތައްތަކެއް ކަމަށްވާ ނަމަ، އެކަމަށް އޮންނަ އުސޫލުތަކުގެ ދަށުން އެ ފުރުސަތު އޭނާ އަށް ވެސް ފަހިކޮށް ދޭން އެބަޖެހެ އެވެ.\nއިތުރު ލިޔުންތައް ކުށްކުރުން ބޭސް ސިއްހީ ޚިދުމަތް ކުރީގެ ނައިބު ރައީސް އަދީބު އަހުމަދު އަދީބު ސިއްހަތު ކަރެކްޝަނަލް ސާވިސް ގައިދީން


Leak vi audit report ga bodethi olhunthakeh eba huri: TMA\nވެލާނާ އިންޓަނޭޝަނަލް އެއާޕޯޓް (ވީއައިއޭ) ގައި ތަރައްގީ ކުރާ އާސީޕުލޭން ޓާމިނަލް ސަރަހައްދު -- ފޮޓޯ: ސަލްވީން | އަވަސް\nލީކުކޮށްފައިވާ އޮޑިޓާ ޖެނެރަލް އޮފީހުގެ ރިޕޯޓުގައި ބޮޑެތި އޮޅުންތަކެއް އެބަ ހުރި ކަމަށް ޓްރާންސް މޯލްޑިވިއަން އެއާވެސް (ޓީއެމްއޭ) އިން ބުނެފި އެވެ.\nޓީއެމްއޭއިން މިއަދު ނެރެފައިވާ ބަޔާނެއްގައި ބުނެފައިވަނީ، އޮޑިޓަރ ޖެނެރަލްގެ ރިޕޯޓެއްގެ މައްޗައް ބިނާކޮށް، ވެލާނާ އިންޓަރނޭޝަނަލް އެއާޕޯޓުގެ އާ ސީޕްލޭން ޓާމިނަލްއާ ގުޅޭގޮތުން މީޑިއާގައި ދެކެވެމުންދާ ބައެއް ވާހަކަ ތަކުގައި ނުރަނގަޅު މައުލޫމާތު އެބަހުރި ކަމަށެވެ.\nޓީއެމްއޭއިން ބުނީ، މީޑިއާއަށް ލީކްކުރެފައިވާ މި އޮޑިޓަރ ޖެނަރަލްގެ ރިޕޯޓުގައި ވާގޮތުން އާ ސީޕްލޭން ޓަރމިނަލް އެމް.އޭ.ސީ.އެލް އިން ސީދާ\nމެނޭޖްކޮއްގެން އާމްދަނީގެގޮތުގައި އަހަރެއްގެ މައްޗައް 47.3 މިލިއަން އެމެރިކާ ޑޮލަރު ލިބޭނެ ކަމަށެވެ. އެެހެން ނަަމަވެސް، ލިބޭނެކަމަށް ލަފާކުރާ 47.3 މިލިއަން ޑޮލަރުގެ އެއަދަދަކީ އެއްގޮތަކަށްވެސް ސައްހަ އަދަދެއް ނޫން ކަމަށާއި، އެއަދަދަކީ ޓީއެމްއޭ ގެ ހިސާބުތަކުން ދަށްކާގޮތުގައި އާމްދަނީގެ ގޮތުގައި ލިބޭނެ އަދަދަކަށްވުރެ 8 ގުނަ އިތުރު އަދަދެއް ކަމަށެވެ.\nއޮޑިޓަރ ޖެނެރަލްގެ ރިޕޯޓުގައި ހަގީގީ މައުލޫމާތުގެ ބަދަލުގައި ބޭނުންކޮށްފައިވާ ލަފާ ކުރުންތަކަކީ، އަސްލުކަން ހިނގާ ގޮތް ނޫން ކަމަށާއި، އާސީޕްލޭން ޓާރމިނަލް ރާއްޖޭގައި ސީޕްލޭން އޮޕަރޭޓްކުރާ ހުރިހާ ފަރާތްތައްވެސް ބޭނުންކުރާނެކަމަށެވެ. އަދި ޓީއެމްއޭއިން އެދިފައިވާނީ މިހާރުވެސް 80 ރިސޯޓަށް ހިދުމަތް ދެމުންދާ ސީޕްލޭން އޮޕަރޭޝަން މެދުނުކެނޑި ކުރިޔަށް ގެންދިޔުމަށް ބޭނުންވާ ޖާގަ ލިބިދިނުމަށް ކަމަށެވެ.\nޓީއެމްއޭއިން ބުނީ، މީޑިއާގައި އާ ޓަރމިނަލްއިން ލިބޭނެކަމަށް ރިޕޯޓްކޮށްފައިވާ 47.3 މިލިއަން އެމެރިކާ ޑޮލަރުގެ ސަބަބުން އާންމުންނާއި ބައެއް ސިޔާސީ ފަރާތްތަކުންދަނީ ޓީއެމްއޭ އާއި އެމްއޭސީއެލް އާއި ދެމެދު، އާ ޓަރމިނަލްއިން ޓީއެމްއޭގެ އޮޕަރޭޝަންސްއަށް ބޭނުންވާ ޖާގަ އޮޕަރޭޓްކުރުމަށް، ވެވިފައިވާ އެއްބަސްވުން އުވާލުމަށް ގޮވާލަމުން ކަމަށާއި، އެގޮތަށް އެކަންވެއްޖެ ނަމަ ޓީއެމްއޭގެ އޮޕަރޭޝަނަށް ބުރޫ އަރައި ރާއްޖޭގެ ޓުއަރިޒަމް ސިނާއަތައް ނޭދެވޭ އަސަރު ކުރުން އެކަށީގެންވާ ކަމަށެވެ.\nމީގެއިތުރުން އޮޑިޓް ރިޕޯޓުގައި ބަޔާންނުކޮށްހުރި އަނެއް މުހިއްމު މައުލޫމާތަކީ، އާ ޓަރމިނަލްއަށް ބަދަލުވާން ޖެހުމުގެ ސަބަބުން ވަރަށް ބޮޑު ގެއްލުމެއް އެކުންފުންޏަށް ވުން ކަމަށާއި، މިވަގުތު ޓީއެމްއޭއިން ބޭނުންކުރާ އިމާރާތްތަކާއި ލައުންޖްތައް ދޫކޮއްލަން މަޖުބޫރު ވެފައިވާ ކަަމަށެވެ. އަދި\nމިއިމާރާތްތަކަކީ 18 މިލިއަން އެމެރިކާ ޑޮލަރުގެ އިންވެސްޓްމަންޓްތަކެއް ކަމަށެވެ.\nއެހެންކަމުން ލީކްކުރެވިފައިވާ އޮޑިޓް ރިޕޯޓަކީ ބޮޑެތި އޮޅުންތަކެއް ހިމެނޭ ރިޕޯޓެއް ކަމަށާއި، އެ ރިޕޯޓުގައި ބަޔާންކޮށްފައިވާގޮތަށް\nއެމްއޭސީއެލް އިން ޓާމިނަން އޮޕަރޭޓްކޮއްގެން ވަރަށް ބޮޑު އާމްދަނީއެއް ލިބޭނެކަމަށް ބަޔާންކުރެވިފައިވާ އޮތްއޮތުމަކީ ކުއްހީއެއް ކަމަށް ޓީއެމްއޭގެ ބަޔާނުގައި ވަނީ ބުނެފަ އެވެ.\nއެބަޔާނުގައި އިތުރަށް ބުނެފައިވަނީ، ބައެއް މީޑިއާތަކުގައި (ޗަމްޕާ) ހުސެން އަފީފަކީ ޓީއެމްއޭގެ ހިއްސާދާރެއްކަމުގައި ރިޕޯޓުކޮށްފައިވަނީ\nގޯސްކޮށްކަމަށާއި، އޭނާ އަކީ މިހާރު އެކުންފުނީގެ ހިއްސާދާރެއް ނޫން ކަމަށެވެ. 2017 ވަނަ އަހަރުގެ ޑިސެމްބަރު މަހު އެމެރިކާގެ ބޭން ކެޕިޓަލް ޕްރައިވެޓް އެކްއިޓީ ހިމެނޭގޮތަށް، އިންވެސްޓަރުންގެ ގްރޫޕަކުންވަނީ ޓީއެމްއޭގެ މެޖޯރިޓީ ހިއްސާ ގަނެފައި ކަމަށާއި، އެއީ މިހާތަނަށް ރާއްޖޭގައިކުރި އެންމެ ބޮޑު އެއް ފޮރިން ޑައިރެކްޓް އިންވެސްޓްމަންޓް ކަމަށެވެ.


Alhaa Kiyumaky Ufaluge' Halaaku - TrendingRED\nއަޅާ ކިއުމަކީ އުފަލުގެ ހަލާކު\n14 އޮގަސްޓް 2017 - 15:45\nކޮންމެ މީހަކުވެސް ދިރިއުޅުމުގެ ކޮންމެވެސް ހިސާބެއްގައި އެހެން މީހަކާ އަޅާކިއުމުގެ ތަޖުރިބާ އާއި ކުރިމަތިލާފައިވާނެ މީހެކެވެ. މައިންބަފައިން އެމީހުންގެ ދަރިން އެހެން ކުދިންނާއި އަޅާކިޔައެވެ. "ދަރިފުޅާއެވެ. މިފަހަރު ނަދާއަށްވުރެން ދަރިފުޅު މަތިން މާކްސް ހޯދީމާ މަންމަ ހާދަ އުފާވެއެވެ." ނަވަތަ "ދަރިފުޅު މިފަހަރު ތި ހޯދީ ދާނިޔާއަށްވުރެ ދަށުން" ނެވެ. ކިޔެވުމުގެ މައިދާނުގައި، މަސައްކަތުގެ މައިދާނުގައި އަދި ދިރިއުޅުމުގެ މައިދާނުގައިވެސް އަޅާ ކިއުމުން ސަލާމަތްވެވެން ނެތެވެ. "ހަމީދު މަށަށް ގަޑިއަށް ގަނެދީބަ! އިއްޔަ ވަފިއްޔާގެ ފިރިމީހާ އޭނާއަށް ރަން ކެވެލިގަނޑެއް ގަނެދިން. އަޅެ ހަމީދުވެސް މަށަށް އެހާ ހެޔޮނަމަ"އެވެ. އަނބިންނާއި ފިރިން އެމީހުންގެ ބައިވެރިން އެހެން މީހުންނާއި އަޅާ ކިޔަނީއެވެ.\nއަހަރެމެން އަޅާ ކިޔަނީ ހަމައެކަނި މީހުން ކުރާ ކަންތަކެއް ނޫނެވެ. މީހާގެ ކުލަޔާއި ސިފައާއި ހަށިގަނޑަށް ދާންދެނެވެ. ސުވާލަކީ އަހަރެމެން އަޅާ ކިޔަނީ ކީއްވެ ހެއްޔެވެ. ބައެއް މީހުން ތިމާ އެހެން މީހުންނާއި އަޅާކިޔަނީ ތިމާ ދެރަކޮށްލަންށެވެ. އަނެއްބައި ފަހަރަށް ތިމާ އަނެކާ ފަދައިން އުޅުމަށް ނުވަތަ ކަމެއް ކުރުމަށް ހިތްވަރު ދިނުމަށެވެ. ޚާއްސަކޮށް މައިންބަފައިން ދަރިން އެހެން ކުދިންނާއި އަޅާ ކިޔަނީ މި ސަބަބަށްޓަކައެވެ. ނަމަވެސް އެމީހުން ބޭނުންވާ ނަތީޖާ އެކަމުން ނުކުމޭ ހެއްޔެވެ.\nހީކުރާ ގޮތާއި ޚިލާފަށް ދަރިން އެހެން މީހުންނާއި އަޅާ ކިޔާނަމަ އެކުދިންގެ އަމިއްލަ ނަފްސަށް އޮންނަ އިތުބާރު ގެއްލެއެވެ. ބައެއް ކުދިން އަވަހަށް ހިތްވަރު އެލެއެވެ. ތިމާ ކުރާ މަސައްކަތް މައިންބަފައިން ބަލައިނުގަންނަ ކަމުގެ އިޙްސާސްކުރެއެވެ. މިކުދިންގެ މިވިސްނުން ބޮޑުވެ ތަސައްރަފް ފުދި ދިރިއުޅުމުގެ މައިދާނުގައިވެސް ކުރެވޭނެއެވެ. ތިމާއަށް ލިބޭ މުސާރަ އަނެކާއާއި އަޅާ ކިޔޭނެއެވެ. ލިބޭ މިންވަރަށް ޝުކުރުކޮށް އުފާވާން މިކުދިންނަކަށް ނޭގޭނެވެ.\nކުދިންގެ ކުރިއެރުމަށް އެހެން ކުދިންނާއި އަޅާ ކިއުމުގެ ބަދަލުގައި މައިންބަފައިން ކުރަންވީ ކަމަކީ ކުއްޖާގެ މަސައްކަތް އެކުއްޖާ ކުރިން ކުރި މަސައްކަތާއި އަޅާ ކިޔާށެވެ. ކުއްޖާ ކުރިން ކުރަމުން އައި މަސައްކަތަށްވުރެ ބޮޑަށް މަސައްކަތްކުރާނަމަ ތަޢުރީފްކޮށް ބަލައިގަންނާށެވެ. ކުއްޖާގެ މަސައްކަތް ދައްވާނަމަ ވާހަކަ ދައްކައި ހިތްވަރު ދޭށެވެ. މިގޮތަށް ބޮޑުކުރާ ކުއްޖަކު ދިރިއުޅުމުގެ މައިދާނުގައި ކުރިއަރާނެއެވެ. އެހެން މީހުންނާއި ތިމާ އަޅާ ކިޔައި ވާދަކުރުމުގެ ބަދަލުގައި ތިމާގެ ދިރިއުޅުމާއި ނަފްސު ތިމާ ހުރި ހިސާބުން އިތުރަށް ކުރިއަރުވަން މަސައްކަތްކުރާނެއެވެ. ތިމާއަށް ލިބޭ ކާމިޔާބީތައް އަބަދުވެސް އަނެކާއާއި އަޅާ ކިޔާނަމަ ހިތްހަމަޖެހުމެއް ނުލިބޭނެވެ. ނޭގި ނަމަވެސް ފެންނަ ފެނުމަށް ކުރާ ކުޑަކަންތައްތަކުން އެތައް ނޭދެވޭ ނަތީޖާއެއް ނިކުތުމީ އެކަށީގެންވާ ކަމެއްކަން ވިސްނަންވާނެއެވެ.


SunOnline: Moolee ah 1 aharu, 10,000 ah vure gina delivery!\nއީކޮމާސް ޕްލެޓްފޯމް މޫލީ، ކަސްޓަމަރުންގެ ހިދުމަތުގައި ކާމިޔާބު އެއް އަހަރު ފުރުމުގެ މުނާސަބަތު މިއަދު ފާހަގަކޮށްފިއެވެ.\nރާއްޖެއަށް ފުރަތަމަ ފަހަރަށް، މުޅިން ތަފާތު އީ-ކޮމާސް ބާޒާރެއްގެ ގޮތުގައި މޫލީ ތައާރަފުކުރީ މިދިޔަ އަހަރުގެ އޯގަސްޓުމަހުއެވެ.\nއުރީދޫއިން މިއަދު ބުނީ، މޫލީއަށް އެއް އަހަރުފުރުން ފާހަގަކުރި އިރު، މޫލީ މެދުވެރިކޮށް މިހާރުވެސް 10000އަށް ވުރެ ގިނަ ޑެލިވަރީ ރާއްޖޭގެ އެކި ހިސާބުތަކަށް ފޯރުކޮށްދީފައިވާ ކަމަށެވެ.\nމޫލީ މެދުވެރިކޮށް، ރާއްޖޭގެ ކޮންމެ ހިސާބެއްގައި ހުރެގެން ވެސް 14 ކެޓެގެރީއަކުން، މަގުބޫލުކަން ހޯދާފައިވާ 36 ކުންފުންޏެއްގެ ކޮލިޓީ އެތައް ޕްރޮޑަކްޓެއް ވިޔަފާރިކުރުމުގެ ފުރުސަތު ކަސްޓަމަރުންނަށް ވަނީ ފަހިކޮށްދީފައެވެ.\nއޭގެ ތެރޭގައި، އިލެކްޓްރޯނިކް ސާމާނު، ގެއަށް އަދި ބަދިގެއަށް ބޭނުންވާ ސާމާނު، ފޮތާއި ސްޓޭޝަނަރީ، ގޭމިންގް ޕްރޮޑަކްޓްސް އަދި އާންމުކޮށް ބޭނުންކުރާ ކާބޯތަކެތިވެސް ހިމެނެއެވެ.\nއުރީދޫން ބުނީ މޫލީ ޕްލެޓްފޯމްގެ ކާމިޔާބީގެ އުފަލުގައި ކަސްޓަމަރުންނަށް ޝުކުރު އަދާކުރުމުގެ ގޮތުން މުޅި އޯގަސްޓް މަހު ހާއްސަ ހަރަކާތްތަކެއް ކުރިއަށް ގެންދަން ނިންމާފައިވާ ކަމަށެވެ. އަދި އެ ހަރަކާތްތަކުގެ އިތުރު މައުލޫމާތު މޫލީ ސޯޝަލް މީޑިއާ ޕޭޖުތަކުގައި އިއުލާނު ކުރާނެ ކަމަށެވެ.\nކަސްޓަމަރުންގެ ބޭނުންތައް ދެނެގަނެ، ކަސްޓަމަރުންނާއި ގާތް ގުޅުމެއް އުފައްދާ ޕާސަނަލައިޒްޑް ހިދުމަތެއް ދިނުމަކީ މޫލީގެ އެންމެ މުހިންމު މަގްސަދު ކަމަށް އުރީދޫން ބުންޏެވެ.\nއެގޮތުން ކޮވިޑް19އާ ގުޅިގެން ސަރުކާރުން އިއުލާނުކުރި ފުރަބަންދުގެ ތެރޭގައި، ކުދި އަދި މެދު ފަންތީގެ ވިޔަފާރިތަކަށް އެހީވުމުގެ ގޮތުންނާއި، ކަސްޓަމަރުން ރައްކާތެރިކަމާއެކު ގޭގައި ތިބެގެން ވިޔަފާރިކުރުމަށް ފުރުސަތު ފުޅާކޮށްދިނުމުގެ ގޮތުން، އާންމުކޮށް ބޭނުންކުރާ ކާބޯތަކެތި ވިއްކާ ވިޔަފާރިތަކާއި ގުޅިގެން މޫލީ މެދުވެރިކޮށް ޑެލިވެރީގެ ހިދުމަތް ވަނީ ފޯރުކޮށްދީފައެވެ.\nމީގެ އިތުރުން، ފިތުރު އީދާއި އަޟްހާ އީދުގެ މުނާސަބަތުގައި ހާއްސަ ޕްރޮމޯޝަންތަކާއެކު، ސަލާމަތްތެރިކަމާއެކު ގޭގައި ތިބެގެން އީދުގެ އުފާ ފާޅުކޮށް، އާއިލާ އާއި ރައްޓެހިންނަށް އީދު ހަދިޔާ ބަދަލުކުރުމުގެ ފުރުސަތު ވެސް މޫލީއިން ފަހިކޮށްދިނެވެ. އެ ޕްރޮމޯޝަންތަކުގެ ތެރެއިން އަޟްހާ އީދާ ގުޅުވައިގެން ކުރިއަށްދިޔަ މޫލީ ކާނިވަލަކީ ޑިޖިޓަލްކޮށް ރާއްޖޭގައި ބޭއްވުނު ތަފާތު ކާނިވަލެކެވެ.\nފުޅާވަމުން އަންނަ އީކޮމާސް ޕްލެޓްފޯމް މޫލީ މެދުވެރިކޮށް ފުރިހަމަ ޑިޖިޓަލް ޝޮޕިންގ އެކްސްޕީރިއެންސް އެއް ކަސްޓަމަރުންނަށް ފޯރުކޮށްދިނުމުގެ ގޮތުން، އޮންލައިން ޕޭމަންޓް، އީޒީ ރިޓާންސް އަދި މުޅި ރާއްޖެއަށް ހިލޭ ޑެލިވަރީގެ ހިދުމަތްވެސް މޫލީއިން ފޯރުކޮށްދެއެވެ.\nމި ޕްލެޓްފޯމްގެ ހާއްސަ އަނެއްކަމަކީ، ކުދި ވިޔަފާރިތަކާއި އޮންލައިން ރީޓެއިލަރުންނަށް، ފަސޭހަކަމާއިއެކު ކުރިއަށްވުރެ ގިނަ ކަސްޓަމަރުންނާއި މުއާމަލާތް ކުރުމުގެ ފުރުސަތު ފަހިވެ، ހިލޭ ވެއާހައުސް ހިދުމަތާއި ޑެލިވަރީ ހިދުމަތް ލިބުމެވެ.\nއެ ހިދުމަތްތަކާއެކު، ރާއްޖޭގެ އެކި ހިސާބުތަކަށް ވިޔަފާރިތަކުން ޕްރޮޑަކްޓްތައް ފޯރުކޮށްދިނުމުގެ ފުރުސަތު ވަނީ ފަހިކޮށްދީފައެވެ.\nއުރީދޫއިން ބުނީ ވިޔަފާރި އޮންލައިންކޮށް، އިތުރަށް ފުޅާކޮށް އަދި ގިނަ ކަސްޓަމަރުންނަށް ހިދުމަތްދޭން ބޭނުންވާ ކޮންމެ ފަރާތަކަށްވެސް މޫލީއިން އެ ފުރުސަތު ހުޅުވާލާފައިވާ ކަމަށެވެ.\nއަދި އިތުރު ފަރާތްތަކުން މޫލީ އާއި ގުޅެމުންދާއިރު، އެ ޕްލެޓްފޯމް އޮތީ ކުރިއަށް ވުރެ ގިނަ ކަސްޓަމަރުންނަށް، ކުރިއަށް ވުރެ ތަފާތު ގިނަ އުފެއްދުންތަކެއް ފޯރުކޮށްދިނުމަށް ތައްޔާރަށްކަމަށްވެސް އުރީދޫން ބުންޏެވެ.


vnews - Irumathee Ghouta aai Afrin in record adhadhakah meehun nikumehje\nއިރުމަތީ ޣޫތާއާއި އާފްރީން އިން ރިކޯޑް އަދަދަކަށް މީހުން ނިކުމެއްޖެ\nއިރުމަތީ ޣޫތާ އާއި އާފްރީންގެ އާންމުންގެ ތެރެއިން އިއްޔެ އަމިއްލަ ވަޒަން ދޫކޮށް ދިޔަ ބައެއް މީހުން - ފޮޓޯ: އޭއެފްޕީ\nސީރިއާ ސިފައިންނާއި ތުކުރީގެ އަސްކަރިއްޔާއިން ސީރިއާއަށް ދެމުންދާ ހަމަލާތަކާއި ގުޅިގެން އިރުމަތީ ޣޫތާ އާއި އާފްރީން ކިޔާ އަވަށަކުން އާންމުންގެ ތެރެއިން ރިކޯޑް އަދަދަކަށް މީހުން ނިކުމެއްޖެ އެވެ.\nހަމަލާތައް ބަދަލުކުރެވެމުންދާ މި ދެ ސަރަހައްދުން 50،000 މީހުން ނިކުމެފައިވާއިރު އިރުމަތީ ޣޫތާ އިން 20،000 މީހުން ނިކުމެފައިވާ ކަމަށް ރިޕޯޓުތައް ބުނެ އެވެ. އަދި ކުރުދީންގެ ބާރުގެ ދަށުގައިވާ އާފްރީން އިން 30،000 މީހުން ނިކުމެފައިވެފައިވާ ކަމަށް ރިޕޯޓްތައް ބުނެ އެވެ. އާފްރީންއަށް ހަމަލާ ދެނީ ތުރުކީ ސިފައިންނެވެ.\nމިވަގުތު އެންމެ ވަރުގަދައަށް ހަމަލާތައް ބަދަލުކުރެވެމުންދާ ސަރަހައްދަކީ އިރުމަތީ ޣޫތާ އެވެ. ބައްޝާރުލް އަސަދުގެ ސަރުކާރާއި، ރަޝިއާ ސިފައިން އިރުމަތީ ޣޫތާއަށް ބޮން އަޅަމުންދަނީ ހަނގުރާމަވެރިންގެ އަތުން އެސަރަހައްދު މިނިވަންކޮށް ސަރުކާރުގެ ބާރުގެ ދަށަށް ގެނައުމަށެވެ.\nއިއްޔެވެސް ސީރިއާގައި ހަމަލާ ބަދަލުކުރުންތައް ކުރިއަށް ގެންގޮސްފައިވާއިރު ސީރިއަން އޮބްޒަވޭޓަރީ ފޯ ހިއުމަން ރައިޓްސް އިން ބުނީ އިއްޔެ ކަފްރް ބަތްނާ ޑިސްޓްރިކްޓަށް ވައިގެ މަގުން ދިން ހަމަލާތަކުގައި 46 އާންމުން މަރުވެފައިވާ ކަމަށެވެ.\nސީރިއާއިން އދ އަށް ކަނޑައަޅުއްވާފައި ހުންނަވާ ސަފީރު ބައްޝާރް އަލް ޖައްފާރީ އިއްޔެ އދގެ ސަލާމަތީ މަޖިލީހުގައި ވިދާޅުވީ އިއްޔެއާއި އޭގެ ކުރީ ދުވަހު އިރުމަތީ ޣޫތާއިން 40،000 އަށް ވުރެ ގިނަ މީހުން ނިކުމެފައިވާ ކަމަށެވެ.\nމީޑިއާގައި އާންމުކޮށްފައިވާ ބައެއް ފޮޓޯތަކުން ފެންނަ ގޮތުގައި އުމުރުން ދުވަސްވީ މީހުންނާއި، ކުޑަކުދިން ފުރޮޅުލީ ގޮނޑިއާއި އަތްގާޑިޔާތަކުގައި އިރުމަތީ ޣޫތާއިން ނެރެގެން ގެންދާ މަންޒަރު ފެނެ އެވެ.\nސީރިއަން އޮބްޒަވޭޓަރީ ފޯ ހިއުމަން ރައިޓްސް އިން ބުނީ އިއްޔެ 20،000 އާންމުން އެމީހުންގެ ގެދޮރު ދޫކޮށް ޣޫތާއިން ނިކުމެގެން ރައްކާތެރި ހިސާބުތަކަށް ގޮސްފައިވާ ކަމަށެވެ.\nއިރުމަތީ ޣޫތާއަކީ ހަތަރު ލައްކަ މީހުންގެ އާބާދީ އޮންނަ ބޮޑު ސަރަހައްދެކެވެ. ދިމިޝްގުގެ ކައިރީގައިވާ މި ސަރަހައްދުގައި ސަރުކާރު ސިފައިން ހަރަކާތްތެރިވާން ފެށި 2013 ވަނަ އަހަރުން ފެށިގެންނެވެ. އޭގެ ފަހުން އެތައްހާސް ބަޔަކަށް ބޭރަށް ނުނިކުމެވި އިރުމަތީ ޣޫތާގައި ތާށިވެފައި ތިބެން ޖެހިފައިވާއިރު އެކަށީގެންވާ މިންވަރަށް ބޭސް ފަރުވާއާއި ކާނާއާއި އިންސާނީ އެހީވެސް އިރުމަތީ ޣޫތާގެ އާންމުންނަކަށް ނުލިބެ އެވެ.\nމިދިޔަ ފެބުރުއަރީން ފެށިގެން އަސަދުގެ ސިފައިން އިރުމަތީ ޣޫތާއަށް ދެމުން ގެންދާ ހަމަލާތަކުގައި މިހާތަނަށް 1،250 އާންމުން މަރާލާފައިވެ އެވެ. މީގެތެރޭގައި ގިނަ އަދަދެއްގެ ކުޑަ ކުދިންނާއި އަންހެނުންވެސް ހިމެނެ އެވެ.\nއދ ގެ ހިސާބުތައް ދައްކާ ގޮތުން ހަތް އަހަރުވީ ސީރިއާގެ ދާހިލީ ހަނގުރާމައިގައި 500،000 މީހުން މަރުވެފައިވެ އެވެ. އަދި 11 މިލިއަން މީހުން ވަޒަން ދޫކޮށް ގޮސްފައިވެ އެވެ.


SunOnline: Raajjeyge iguthisaadhah anna aharu bodu kuri erumeh libeyne: IMF\nރާއްޖޭގެ އިގްތިސާދަށް އަންނަ އަހަރު ބޮޑު ކުރިއެރުމެއް ލިބޭނެ: އައިއެމްއެފް\nރުގިއްޔާ މުހައްމަދު މޫސާ 16 Apr 2020, 13:57\nމިއަހަރު ރާއްޖޭގެ އިިގުތިސާދު ދަށަށް ދިޔަ ނަމަވެސް އަންނަ އަހަރު ގައުމުގެ އިގުތިސާދު ކުރި އަރާނެ ކަމަށް އިންޓަނޭޝަނަލް މަނިޓަރީ ފަންޑު (އައިއެމްއެފް) އިން ލަފާކޮށްފި އެވެ.\nއައިއެމްއެފްއިން ނެރުުނު ވޯލްޑް އިކޮނޮމިކް އައުޓްލުކްގައިވާ ގޮތުން މި އަހަރު ރާއްޖޭގެ އިގުތިސާދީ ކުރިއެރުން، މައިނަސް، 8.1 ޕަސެންޓަށް ވެއްޓޭނެ އެވެ. ނަމަވެސް އަންނަ އަހަރު ރާއްޖޭގެ އިގުތިސާދު 13.2 ޕަސެންޓަށް ކުރިއަރާނެ އެވެ.\nމީގެ ކުރިން ވޯލްޑް ބޭންކުން އެކުލަވާލި "ސައުތު އޭޝިޔާ އިކޮނޮމިކް ފޯކަސް: ސްޕްރިންގް 2020" ރިޕޯޓްގައިވާ ގޮތުން ކޮރޯނާވައިރަހުގެ ސަބަބުން ދެކުނު އޭޝިއާ ސަރަހައްދުން އިގުތިސާދަށް އެންމެ ބޮޑަށް ގެއްލުންވާނީ ރާއްޖެއަށެވެ. އަދި މިއަހަރު ރާއްޖޭގެ އިގުތިސާދީ ކުރިއެރުން 13- އާއި 8- ޕަސެންޓާ ދެމެދުގެ މިންވަރަކަށް ވެއްޓޭނެ އެވެ.\nއައިއެމްއެފްގެ ރިޕޯޓުގައިވާ ގޮތުން ކޮރޯނާވައިރަހުގެ ސަބަބުން މިއަހަރު އޭޝިއާގެ އިގުތިސާދީ ކުރިއެރުން ހުއްޓުމަކަށް އަންނާނެ އެވެ. އަދި އެއީ ފާއިތުވި 60 އަހަރު ތެރޭ އޭޝިއާގެ އިގުތިސާދީ ކުރިއެރުން ހުއްޓުމަކަށް އަންނަ ފުރަތަމަ ފަހަރަށް ވާނެ އެވެ. އެގޮތުން 1997ގެ އޭޝިއާގެ އިގުތިސާދީ ކާރިސާ އާއި 2008 ވަނަ އަހަރުގެ ދުނިޔޭގެ އިގުތިސާދީ ކާރިސާ ތެރޭގައިވެސް އޭޝިއާގެ އިގުތިސާދީ ކުރިއެރުން ސުމަކަށް ނުވެއްޓޭކަން އެ ޖަމްއިއްޔާއިން ފާހަގަ ކުރި އެވެ.\n"މިއީ ދުނިޔޭގެ އިގުތިސާދަށް ދެން ވާނެ ގޮތެއް ޔަގީން ނުވެ، ގޮންޖެހުންތައް ބޮޑު ދުވަސްވަރެއް. އޭޝިއާ-ޕެސިފިކް ސަރަހައްދުވެސް އޮތީ އެހާލަތުގައި. ކޮރޯނާވައިރަހުގެ ސަބަބުން އެސަރަހައްދަށް ކުރާނީ މީގެ ކުރިން ނުފެންނަ ފަދަ ސީރިއަސް އަސަރެއް،" އައިއެމްއެފްގެ އޭޝިއާ އެންޑް ޕެސިފިކް ޑިޕާޓްމެންޓުގެ ޑިރެކްޓާ ޗަންގްޔޮންގް ރީ ވިދާޅުވި އެވެ.\nއެހެންކަމުން އައިއެމްއެފްއިން ވަނީ ކޮރޯނާވައިރަހުގެ ސަބަބުން އެންމެ ބޮޑަށް ގެއްލުން ލިބޭ މީހުންނާއި ކުންފުނިތައް ސަރުކާރުން ފާހަގަކޮށް، އެހީ ދިނުމަށް ގޮވާލާފަ އެވެ.\nއައިއެމްއެފްއިން ވަނީ މުޅި އޭޝިއާގެ އިގުތިސާދީ ކުރިއެރުން މިއަހަރު ހުއްޓުނު ނަމަވެސް އޭޝިއާގެ ތަރައްގީވަމުން އަންނަ ގައުމުތަކުގެ އިގުތިސާދު މިއަހަރު އެވަރެޖުކޮށް އެއް ޕަސެންޓަށް ކުރިއަރާނެ ކަމަށް ލަފާކޮށްފަ އެވެ. އޭގެ ތެރެއިން ވިއެޓްނާމް 2.7 ޕަސެންޓަށް، ފިލިޕީންސް 0.6 ޕަސެންޓަށް އަދި އިންޑޮނޭޝިއާ 0.5 ޕަސެންޓަށް ކުރިއަރާނެ އެވެ. އެއާ ހިލާފަށް ތައިލޭންޑުގެ އިގުތިސާދު -6.7 ޕަސެންޓަށް، މެލޭޝިއާ -1.7 ޕަސެންޓަށް އަދި ލަންކާގެ އިގުތިސާދު -0.5 ޕަސެންޓަށް ވެއްޓޭނެ އެވެ. ނަމަވެސް އެ ހުރިހާ ގައުމެއްގެ އިގުތިސާދުވެސް އަންނަ އަހަރު ކުރިއަރާނެ ކަމަށް ރިޕޯޓުގައިވެ އެވެ.\nއޭޝިއާގެ އެންމެ ކުރިއަރާފައިވާ އިގުތިސާދުތަކުގެ ތެރެއިން ޗައިނާގެ އިގުތިސާދު މިއަހަރު 1.2 ޕަސެންޓަށް އަދި އިންޑިއާގެ އިގުތިސާދު 1.9 ޕަސެންޓަށް ކުރިއަރާނެ އެވެ. އެއާ އަޅާ ބަލާ އިރު މިދިޔަ އަހަރު ޗައިނާގެ އިގުތިސާދު 6.1 ޕަސެންޓަށް އަދި އިންޑިއާގެ އިގުތިސާދު 4.2 ޕަސެންޓަށް ކުރި އެރި އެވެ.\nއައިއެމްއެފްއިން ލަފާ ކުރާ ގޮތުގައި މިއަހަރު ދުނިޔޭގެ އިގުތިސާދު -3 ޕަސެންޓަށް ދަށްވާނެ އެވެ. އެގޮތުން ކޮރޯނާވައިރަހުގެ އަސަރު އެންމެ ބޮޑަށް ކޮށްފައިވާ ގައުމުތައް ކަމަށްވާ އެމެރިކާ، އިޓަލީ އަދި ސްޕެއިންގެ އިގުތިސާދު މިއަހަރު ކުރި އަރާނީ -5.9 ޕަސެންޓަށާއި -9.1 ޕަސެންޓަށާއި -8 ޕަސެންޓަށެވެ. ނަމަވެސް އަންނަ އަހަރު ދުނިޔޭގެ އިގުތިސާދު 5.8 ޕަސެންޓަށް ކުރިއަރާނެ ކަމަށް އައިއެމްއެފްއިން ލަފާ ކުރި އެވެ.